അയര്‍ലണ്ടില് വീട് നിര്‍മ്മിക്കുന്നവര്‍ക്കായി പുതിയ ചട്ടങ്ങള് നിലവില് വന്നു Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅയര്‍ലണ്ടില് വീട് നിര്‍മ്മിക്കുന്നവര്‍ക്കായി പുതിയ ചട്ടങ്ങള് നിലവില് വന്നു\n: സ്വന്തം ലേഖകന് in Ireland on December 22, 2015\nഡബ്ലിന്:അയര്‍ലണ്ടില് ഒരു വീട് സ്വന്തമായി പണിത് താമസിക്കാന് ആഗ്രഹിക്കുന്നവര്‍ക്കായി നിലവിലുള്ള ചട്ടങ്ങള് ഭേദഗതി ചെയ്തു.അയര്‍ലണ്ടില് പുതിയ നിബന്ധകള് ഉള്‍ക്കൊള്ളിച്ചുള്ള നിയമം ഇന്നലെ പ്രാബല്യത്തിലായതായി പരിസ്ഥിതി വകുപ്പ് അധികൃതര് അറിയിച്ചു.\nആസുത്രണത്തില് ശ്രദ്ധിക്കേണ്ട കാര്യങ്ങള്, നിര്‍മാണത്തിലെ ചെലവുകള്, ജീവിത നിലവാരം എന്നീ ഘടകങ്ങളെ ഏകോപിപ്പിച്ചാണ് പുതിയ ചട്ടം രൂപീകരിച്ചിരിക്കുന്നത്. 1, 2,3ബെഡ്‌റൂം അപാര്‍ട്ട്‌മെന്റുകളുടെ ഫ്‌ളോര് സ്‌പെയിസില് മാറ്റമില്ല. മറ്റു മേഖലകള്‍ക്കായിരിക്കും പുതിയ നിയമം ബാധകമായിരിക്കുന്നത.്\nഒരു ബെഡ്‌റൂം അപാര്‍ട്ട്‌മെന്റിന്റെ കുറഞ്ഞ വിസ്തീര്‍ണം 45 ചതുരശ്ര മീറ്റായി തുടരും. എങ്കിലും യുകെ (39 ചതുരശ്ര മീറ്റര്) യെ അപേക്ഷിച്ച് ഇതു കൂടുതലാണെന്ന് സര്‍ക്കാര് ചൂണ്ടിക്കാട്ടി. ജെര്‍മനിയെ അപേക്ഷിച്ച് (48 ചതുരശ്ര മീറ്റര്) കുറവാണ്.\nരണ്ടു ബെഡ് റൂം അപാര്‍ട്ട്‌മെന്റുള്‍ക്ക് കുറഞ്ഞ വിസ്തീര്‍ണം 73 ചതുരശ്ര മീറ്ററായിരിക്കും. ഇതു യുകെ, ജര്‍മ്മനി എന്നിവിടങ്ങളിലേക്കാളും കൂടുതലാണ്.വികസന പദ്ധതികള്, പ്രാദേശിക വികസന പദ്ധതികള്, അടിയന്തര വികസന മേഖലാ സ്‌കീമുകള് എന്നിവയ്ക്ക് ഈ പുതിയ ചട്ടങ്ങള് അനൂകൂല സാഹചര്യമൊരുക്കും.\n2007ലെ വ്യവസ്ഥകള് പരിഷ്‌കരിച്ചാണ് പുതിയ ചട്ടങ്ങള് രൂപീകരിച്ചത്. ഇതു സ്വകാര്യ, പൊതുമേഖലയിലെ ഭവന നിര്‍മാണങ്ങള്‍ക്ക് ബാധകമായിരിക്കും. അപാര്‍ട്ടുമെന്റുകളുടെ കുറഞ്ഞ വിസ്തീര്‍ണം, ലിഫ്റ്റുകളുടെ എണ്ണം, സീലിംഗിന്റെ ഉയരം, മറ്റു സൗകര്യങ്ങള് എന്നിവയെ കുറിച്ചാണ് പുതിയ ചട്ടങ്ങളില് പ്രത്യേകം പ്രതിപാദിക്കുന്നത്. അപാര്‍ട്ടമെന്റുകളില് ഇരുവശങ്ങളിലേക്കും ജനല് വേണമെന്ന് ഇനി നിര്‍ബന്ധമില്ല. ജനറല് സ്‌റ്റോറേജിനും മറ്റ് ഉപയോഗങ്ങള്‍ക്കുമായി ചെറിയ ഏരിയ ഒരുക്കണം.


മഞ്ഞില് ഒരുവള്- ഭാഗം ഇരുപത്തിനാല് | Women novel Manjil Oruval by Nirmala part twenty four\nമഞ്ഞില് ഒരുവള്- ഭാഗം ഇരുപത്തിനാല്\nതലങ്ങും വിലങ്ങും നടക്കുന്ന മോഹനെ അശ്വിനി കുറച്ചു നേരം നോക്കിയിരുന്നു. മോഹനു പ്രത്യേകിച്ചൊന്നും പറയാനുണ്ടായിരുന്നില്ല. നിശബ്ദത അശ്വിനിയെ ശ്വാസം മുട്ടിച്ചു. മോഹന് എത്രയും വേഗം പോയിരുന്നെങ്കില് അത്രയും നന്നായിരുന്നു എന്നവള്‍ക്കു തോന്നി\nകീമോ തുടങ്ങുന്നതിനുമുന്പ് ഡെന്റിസ്റ്റിനെ കണ്ടു പല്ലിന്റെയും മോണയുടെയും ആരോഗ്യം ഉറപ്പാക്കിയതുപോലെ ഹൃദയത്തിന്റെ ആരോഗ്യവും പരിശോധിക്കണമെന്നു ഡോക്ടര് അശ്വിനിയോടു പറഞ്ഞു.\n''കീമോ കിട്ടണമെങ്കില് ചങ്കോറപ്പുണ്ടെന്നു തെളിവുവേണം റാണാ!''\nആശുപത്രിയില് നിന്നും കിട്ടിയ കീമോയിക്ക് തയ്യാറാകേണ്ടത് എങ്ങനെയെന്ന ലഘുലേഖയിലെ പടം അശ്വിനി ശ്രദ്ധയോടെ നോക്കി. തുടക്കം ഒരു വീടിന്റെ പടമാണ്. വീടു വൃത്തിയാക്കുക, തുണി കഴുകുക എന്ന നിര്‍ദ്ദേശമാണ് ആദ്യത്തേത്. അടുത്തത് തലേദിവസം പലവ്യഞ്ജനങ്ങളും പച്ചക്കറിയും വാങ്ങുക. അടുത്ത പടി ഒന്നോ രണ്ടോ തരം ഭക്ഷണമുണ്ടാക്കി കുറച്ചു ഫ്രീസറിലും വെക്കാനുള്ള നിര്‍ദ്ദേശമാണ്.\n''ഇത് സ്തനാര്‍ബുദത്തിനു മാത്രമായിട്ടുള്ള നിര്‍ദ്ദേശങ്ങളാവും! പ്രോസ്റ്റേറ്റ് കാന്‍സറിന്റെ കീമോതയ്യാറെടുപ്പു ലിസ്റ്റില് എന്താവും ഉണ്ടായിരിക്കുക? ബിയര് വാങ്ങുക, സോഫക്ക് അടുത്ത് കൈയെത്തുന്ന ദൂരത്തില് ഒരു ബിയര് ഫ്രിഡ്ജ് വാങ്ങി വെയ്ക്കുക, റിമോട്ടിന്റെ ബാറ്ററി മാറ്റിയിടുക എന്നൊക്കെ ആവുമോ?''\nഅശ്വിനി വീണ്ടും റാണയോടു കലഹിച്ചു.\n''ഓരോരുത്തരും അടുത്ത ഒന്നു രണ്ടാഴ്ചക്ക് അത്യാവശ്യമായ സാധങ്ങള് റെഡിയാക്കി വക്കാ. അത്രേയുള്ളു.''\nറാണ സമാധാനം സൃഷ്ടിക്കാന് ശ്രമിച്ചു.\nഅശ്വിനി ലിസ്റ്റ് നോക്കിതന്നെ കീമോയിക്ക് ആശുപത്രിയിലേക്ക് കൊണ്ടുപോവാനുള്ള സാധങ്ങള് എടുത്തുവെച്ചു. തലയിണ, പുസ്തകങ്ങള്, ഹെഡ്‌ഫോണ്, ഫോണ് നിറയെ പാട്ട്, ഐപാഡ്, കുടിക്കാന് ജൂസ്, രണ്ടു കുപ്പി വെള്ളം, കൊറിക്കാന് പൊട്ടറ്റോ ചിപ്‌സ്, മിക്ചര്..... ഇതെല്ലാം വെച്ച വലിയ സഞ്ചിക്കു മുകളിലായി ചെറിയൊരു കമ്പിളിയും അശ്വിനി എടുത്തു വച്ചു. ആശുപത്രിയിലിരിക്കുമ്പോള് തണുപ്പുതോന്നിയാല് ഉപയോഗിക്കാന് കീര്‍ത്തന വാവയുടെ മഞ്ഞക്കമ്പിളിപ്പുതപ്പായിരുന്നു അത്.\n''my lellow blanky-'\nഎന്നാണു കീര്‍ത്തന ലെല്ലോമാറ്റി യെല്ലോ എന്നു പറയാന് തുടങ്ങിയത്?\nഎന്നാണു കീര്‍ത്തന അവസാനമായി മടിയിലിരുന്നത്?\nഎന്നാണു അവസാനമായി കീര്‍ത്തനയെ തോളിലെടുത്തു നടന്നത്?\nഅശ്വിനി അങ്കലാപ്പോടെ തലച്ചോറില് ചരിത്രവും രേഖകളും തെളിവും തിരഞ്ഞു.\nഅശ്വിനിയും മോഹനും ആശുപത്രിയിലെ പാര്‍ക്കിംഗ് ലോട്ടിലിറങ്ങി കാറിന്റെ പിന്‍വശം തുറന്നപ്പോള് സാധങ്ങള്‍വെച്ച സഞ്ചി ചരിഞ്ഞു കിടന്നുറങ്ങുകയായിരുന്നു. ലെല്ലോ-ബ്ലാങ്കി ട്രങ്കിന്റെ ഒരറ്റത്തേക്ക് മാറിക്കിടന്നത് അശ്വിനി വേഗത്തിലെടുത്ത് കുടഞ്ഞു. രെന്ന വാവയെ പുതപ്പിക്കാനുള്ള പഞ്ഞിക്കമ്പിളിയില് പൊടിയും ചെളിയുംപറ്റിയ മട്ടില്. ചിതറിക്കിടന്ന സാധങ്ങള് തിരികെ ബാഗിലാക്കുന്ന അശ്വിനിയെ നോക്കിനിന്ന് മോഹന് ദേഷ്യപ്പെട്ടൂ.\n''സ്‌നാക്കസ് ഇങ്ങോട്ടും കൊണ്ടുവന്നിട്ടുണ്ടോ? ഇങ്ങനെ നിര്‍ത്താതെ കൊറിച്ചുകൊണ്ടിരുന്നിട്ടാണ് ഇങ്ങനെ വണ്ണം വെയ്ക്കുന്നത്. ആശുപത്രിലേക്കു ഇത് കെട്ടിപ്പൊതിഞ്ഞെടുക്കണ്ട ആവശ്യോണ്ടാരുന്നോ?''\nഅന്നേവരെ കഴിച്ച സകല സ്‌നാക്കുകളും രാവിലെ കഴിച്ച ബ്രേക്ക് ഫാസ്റ്റും അശ്വിനിയുടെ രക്തത്തില് ഉറഞ്ഞുതുള്ളി.\nഅശ്വിനി രക്തത്തിനോടും പിത്തത്തിനോടും മലത്തോടും മൂത്രത്തോടും ഉത്തരവിട്ടു. ഒരാളെ അവഗണിക്കുന്നതാണ് അവഹേളനത്തിനുള്ള ഏറ്റവും എളുപ്പവഴി.\nഓങ്കോളജിസ്റ്റ് കരുണയോടെയാണ് അവരോടു വിശദീകരിച്ചത്.\n''പലപല മരുന്നുകളുടെ മിശ്രമാണ് കീമോ എന്നപേരില് ഞരമ്പുതുളച്ച് രക്തത്തിലേക്ക് കലരുന്നത്.''\n''നിങ്ങള്‍ക്ക് ഇനി കുട്ടികളുണ്ടാവാന് പ്ലാന് ഉണ്ടോ?''\nവരുംവരായ്മകളെപ്പറ്റി രോഗിയെ പറഞ്ഞു മനസ്സിലാക്കുന്നത് ഡോക്ടറുടെ കടമയാണ്. കീമോതെറാപ്പിയുടെ പാര്‍ശ്വഫലങ്ങള് വിവരിക്കുന്ന പേപ്പറില് അനുവാദം ഒപ്പിട്ടുകൊടുക്കാന് അവര് അശിനിയോട് ആവശ്യപ്പെട്ടു.\nനാഡീ മെറ്റാ കീമോ\nതം..തം.. ഡി..ഡി..ഡി.. ക്ഷ!\nമരണത്തെ തടുക്കാന് ആര്‍ക്കും കഴിയില്ല. ഒപ്പിടൂ, മരിച്ചാലും പരാതി പറയില്ലെന്നു, ആശുപത്രിക്കെതിരെ കേസെടുക്കില്ലെന്ന് ഒരൊപ്പില് തീര്‍പ്പു കൊടുക്കൂ. ഇടത്തെ കാലികെ മന്ത് വലത്തെ കാലിലേക്കാക്കി തരുന്ന ഡോക്ടര് ദൈവമാണ്.\nഫോം ഒപ്പിട്ടുകൊടുക്കാന് അശ്വിനിക്ക് സ്വന്തം തലച്ചോറിനോടും പേന പിടിച്ച കൈയോടും പല ന്യായങ്ങളും പറയേണ്ടി വന്നു.\nഒരേ പ്രിന്റുള്ള പാന്റും ടോപ്പുംധരിച്ച നേഴ്‌സ് പേര് ജെസിക്കയെന്നു പറഞ്ഞു അശ്വിനിയെ പരിചയപ്പെട്ടു. ജെസിക്ക മാലാഖ അശ്വിനിയുടെ കൈത്തണ്ടയിലെ നാഡിപിടിച്ച് ആദ്യം ജീവനുണ്ടോന്നു നോക്കി. സംശയം തോന്നിട്ടു ഉറപ്പാക്കാനായി സ്റ്റെതസ്‌കോപ്പുവെച്ച് പുറത്തും നെഞ്ചത്തും ശ്വാസം കിട്ടുന്നുണ്ടെന്നു ഉറപ്പാക്കി.\n''കൊറേ മരുന്നു കൂട്ടിക്കുലുക്കിയുണ്ടാക്കിയ കോക്ക്‌ടെയിലല്ലേ കീമോ. എക്‌സ്‌പെന്‍സീവായിരിക്കും. വെറുതെ വേസ്റ്റാക്കണ്ടല്ലോ!''\nഅശ്വിനി റാണയോട് അടക്കം പറഞ്ഞു.\nപിന്നെ ജെസിക്ക നേഴ്‌സ് അശ്വിനിയുടെ രക്തസമ്മര്‍ദ്ദം അളന്നു. പനി നോക്കി. എന്നിട്ട് കാത്തിരിക്കൂ എന്ന്് പറഞ്ഞു. ക്ഷമകെട്ട അശ്വിനി എന്തിനാണിങ്ങനെ കുത്തിയിരിപ്പിക്കുന്നതെന്ന് ചോദിച്ചു. അപ്പോള് ജെസിക്ക പറഞ്ഞു കുത്തിക്കൊണ്ടുപോയ ചോരേലെ ഹീമോഗ്ലോബിനും പ്ലേറ്റും സോസറുമൊക്കെ ആരാണ്ടോ ലാബിലിരുന്നു എണ്ണിതിട്ടപ്പെടുത്തുകയാണെന്ന്. അതിന്റെ എണ്ണം ഡോക്ടറുനോക്കി ആവശ്യത്തിനെല്ലാം ഉണ്ടെങ്കിലെ കീമോ കിട്ടുകയുള്ളൂ.\n''ങേ? ഇത് നേരത്തെ പറഞ്ഞിരുന്നെങ്കില് വീട്ടിന്നു കുറച്ചു പ്ലേറ്റുകള് പൊതിഞ്ഞു കൊണ്ടോരായിരുന്നു.''\nറാണയോടു അതു പറയുമ്പോഴാണ് അഖില പ്രത്യക്ഷപ്പെട്ടത്.\nഅഖിലയുടെ മെസേജിലേക്ക് അശ്വിനി തുറിച്ചു നോക്കി.\n''നീയ് കുട്ടിക്കു ചോറു കൊടുത്തോ? പൂജാമുറീല് കേറിയിരിക്കാതെ വീട്ടിലെ പണിനോക്ക് പെണ്ണേ.''\nഅതിനിടക്ക് മാലാഖ ജെസിക്കവന്നു പ്‌ളേറ്റുകളുടെ എണ്ണം തികഞ്ഞെന്നു അശ്വിനിയെ അറിയിച്ചു.\n''ആറു കീമോയല്ലേ ഉള്ളത്? പോര്‍ട്ട് ആവും നല്ലത്. ഐ.വി. ഇടാന് എല്ലാപ്രാവശ്യവും വെയിന് കണ്ടുപിടിക്കണം. പിന്നെ എല്ലാ കീമോയും തുടങ്ങുന്നതിനു മുന്‍പേ ചോരയെടുക്കണം.'' നേഴ്‌സ് ജെസിക്ക വിശദീകരിച്ചു.\nചങ്കിനു മുകളില് തോളിനു താഴെ കുത്തിത്തുളച്ചു മാലാഖ ജസിക്ക പോര്‍ട്ട് സ്ഥാപിച്ചു. ചെറിയൊരു പ്ലാസ്റ്റിക് തകിടാണ് പോര്‍ട്ട്, അതിലൂടൊരു കുഞ്ഞിക്കുഴല് ശരീരത്തിനുള്ളിലെക്ക് പോകുന്നുണ്ട്. ഇനി ചോരകുത്തിയെടുക്കാനും മരുന്നു കയറ്റാനും ഓരോ കീമോയിക്കും ഞരമ്പു തപ്പിയെടുക്കേണ്ട, കുത്തിപ്പൊളിക്കേണ്ട. പോര്‍ട്ട് ശല്യമുണ്ടാക്കാതെ ആഴ്ച്ചകളും മാസങ്ങളും അവിടിരുന്നുകൊള്ളും.\n''മാലാഖമാര് യക്ഷിപ്പണിയും തുടങ്ങിയിരിക്കുന്നു. യക്ഷികള്‍ക്കാണെങ്കില് ചോരമാത്രം മതി. ഇവിടുത്തെ ചവച്ചു തുപ്പല് കഴിഞ്ഞാല് മുടിയും നഖവും പോലും ബാക്കിയുണ്ടാവില്ല!'' അശ്വിനി കമന്ററികള് റാണക്ക് പകര്‍ന്നുകൊണ്ടിരുന്നു.\nതലങ്ങും വിലങ്ങും നടക്കുന്ന മോഹനെ അശ്വിനി കുറച്ചു നേരം നോക്കിയിരുന്നു. മോഹനു പ്രത്യേകിച്ചൊന്നും പറയാനുണ്ടായിരുന്നില്ല. നിശബ്ദത അശ്വിനിയെ ശ്വാസം മുട്ടിച്ചു. മോഹന് എത്രയും വേഗം പോയിരുന്നെങ്കില് അത്രയും നന്നായിരുന്നു എന്നവള്‍ക്കു തോന്നി. അശ്വിനി കണ്ണടച്ച് കസേരയില് ചാരിയിരുന്നു കുറച്ചു കഴിഞ്ഞപ്പോള് നീല നിറത്തിലുള്ള ഒരു മഴക്കോട്ടുമിട്ട് വാലറി എന്നു പേരുള്ള നേഴ്‌സ് വന്നു. കാലുകള് പൊക്കി വെയ്ക്കുകയും ഉയര്‍ത്തുകയും താഴ്ത്തുകയും ചെയ്യാവുന്ന ബഗണ്ടന് കസേരയിലേക്കാണ് വാലറി മാലാഖ അശ്വിനിയെ ആനയിച്ചത്. അമ്മയുടെ മടിയില് ഇരിക്കുന്ന കുട്ടിയെപ്പോലെ പതുപതുപ്പന് കുഷ്യനില് അശ്വിനി ഇരുന്നു. ഷര്‍ട്ടിന്റെ കൈ മുട്ടിനു മുകളില് കയറ്റിവെച്ച് കൈ കസേരയുടെ വീതിയുള്ള പടിയില് വെച്ചുകൊടുത്തു.\nവാലറിയാണ് കീമോ തുടങ്ങിയത്. മരുന്നു മുഴുവന് കയറാന് കുറഞ്ഞത് മൂന്നു മണിക്കൂറെങ്കിലും വേണമെന്നു വാലറി പറഞ്ഞതനുസരിച്ച് മോഹന് ജോലിയിലേക്ക് പോയി. കീമോ കഴിയുമ്പോള് വിളിക്കുക. മോഹന് പറന്നു വരും.\nസ്റ്റാന്‍ഡില് നില്‍ക്കുന്ന മിഷീന്റെ സ്‌ക്രീനില് ഗ്രാഫും വിവരങ്ങളും രേഖപ്പെടുത്തുന്നുണ്ടായിരുന്നു. ചോദിച്ചാല് മാലാഖ വിശദമായി പറയുമെന്നു അശ്വിനിക്കറിയാം. പക്ഷേ അവള്‍ക്ക് അറിയാന് ആഗ്രഹമില്ല. എന്നിട്ടും ചോദിക്കാതെ തന്നെ വാലറി പറഞ്ഞു.\n''This has Tagamet and Benadryl, anddAloxi, which is an anti-nausea medication.'കീമോ മിശ്രിതത്തില് മനംപുരട്ടല് തടയാനും, അലേര്‍ജി ഇല്ലാതാക്കാനുമുള്ള മരുന്നുകളുണ്ട്. അലേര്‍ജി തടയാനുള്ള ബെനട്രില് ഉറക്കം വരുത്തുന്ന മരുന്നാണ്.\nനീലക്കസേര പിന്നോട്ടു ചരിക്കാം. കാലുയര്‍ത്തിവെച്ച് ചാരുകസേരയില് കിടക്കുന്ന സുഖത്തില് ഉറങ്ങാം. ഉറങ്ങാന് പറ്റുമെങ്കില് അതാണ് നല്ലത്.\nവേവിക്കാത്തതൊന്നും കഴിക്കരുത്. പച്ചക്കറിയിലും പഴങ്ങളിലുമുള്ള സാധാരണ ബാക്ടീരിയയെ ചെറുക്കാനുള്ള പ്രതിരോധശക്തി കീമോ തിന്നുതീര്‍ത്ത കോശങ്ങള്‍ക്ക് ഉണ്ടാവില്ല. വാലറി മാലാഖയുടെ വിസ്താരത്തിനിടയില് ഫോണ് പിന്നെയും വൈബ്രേറ്റ് ചെയ്തു. വിദ്യ മൂന്നാമത്തെ തവണയാണ് വിളിക്കുന്നത്. അശ്വിനി മെസേജ് കേട്ടുനോക്കി.\n''അതേയ്, അശ്വിനി കീമോ എടുക്കുന്ന ദിവസം ഒന്നും കഴിക്കാതിരുന്നത് നന്നാണെന്ന് ഞാന് വായിച്ചു. നീ കഴിച്ചോ? ഇല്ലെങ്കി ഒന്നു പരീക്ഷിക്കാം. ഞാന് ആ ലിങ്ക് നിനക്ക് ഇമെയില് ചെയ്തിട്ടുണ്ട്. ഒന്നു വായിച്ചു നോക്യേ.''\nഉപവാസം കാരണം സാധാരണ കോശങ്ങളുടെ വളര്‍ച്ച മന്ദമായിരിക്കും. പക്ഷേ ക്യാന്‍സര് കോശങ്ങള് മരുന്ന് വലിച്ചെടുക്കും. പ്രശ്‌നങ്ങള് കുറയുമെന്ന് വിദ്യയുടെ നോട്ടു അശ്വിനിയെ പഠിപ്പിച്ചു.\nമെഷീനിന്റെ ഞരക്കം കേട്ടു കേട്ട് അശ്വിനി ഉറക്കത്തിലേക്ക് നടന്നു നടന്നങ്ങു പോയി.\nജെസിക്ക നേഴ്‌സ് മെല്ലെ തോളില് തട്ടി അശ്വിനിയെ ഉണര്‍ത്തി.\n''All done Hon. How are you feeling?'\nനല്ലൊരു ഉറക്കം കഴിഞ്ഞ സുഖത്തില് തലകുലുക്കി അശ്വിനി പറഞ്ഞു.\n''Very well thank you. '\nഅശ്വിനിക്ക് അലേര്‍ജിയില്ല. ക്ഷീണം മനംപുരട്ടല് തലകറക്കം ഒന്നുമില്ല. ജെസിക്ക അശ്വിനിയോട് ഉറച്ച ശബ്ദത്തില് പറഞ്ഞു\n''അടുത്ത നാല്‍പ്പത്തിയെട്ടു മണിക്കൂര് ധാരാളം വെള്ളം കുടിക്കണം. രക്തത്തത്തില് കലര്‍ന്ന മരുന്നിനെ പുറത്താക്കണം. ശരീരത്തില് നിന്നും പുറത്തുപോകുന്ന മാലിന്യങ്ങളില് മരുന്നിന്റെ അംശം ഉണ്ടാവും. അത് ആരോഗ്യമുള്ളവരെ ബാധിക്കും. അവരുടെ ആരോഗ്യമുള്ള കോശങ്ങളെ നശിപ്പിക്കും. അതുകൊണ്ട് ടോയലറ്റ് രണ്ടു തവണ ഫ്‌ളഷ് ചെയ്യണം. ഛര്‍ദ്ദിക്കുകയാണെങ്കില് ടോയലറ്റും സിങ്കും സോപ്പും വെള്ളവും കൊണ്ട് കഴുകണം. ബെഡ്ഷീറ്റുകളും വസ്ത്രങ്ങളും മറ്റുള്ളവരുടെതുമായി ചേര്‍ക്കാതെ ചൂടുവെള്ളത്തില് ഉടനെ അലക്കിഎടുക്കണം.'' നിര്‍ദ്ദേശങ്ങളും നിയമങ്ങളും അശ്വിനിയെ ചുറ്റിവരിഞ്ഞു.\nഇരുപത്തിനാലു മണിക്കൂറും വിളിക്കാനുള്ള നമ്പറും ജെസിക്ക അശ്വിനിക്ക് കൊടുത്തു. എന്തു സംശയവും ചോദിക്കാം. എന്തു സഹായവും ചെയ്തു തരാന് അയല്‍പക്കത്തുള്ള സപ്പോര്‍ട്ട് ഗ്രൂപ്പിന്റെ ഫോണ് നമ്പറും ഇമെയില് അഡ്രസുമുള്ള ലഘുലേഖയും അശ്വിനിബാഗില് വെച്ചു.\nമോഹനെ വിളിച്ചാല് കുറഞ്ഞത് അരമണിക്കൂര് എടുക്കും ആശുപത്രിയില് എത്താനെന്നു അശ്വിനി കണക്കുകൂട്ടി. അശ്വിനിക്ക് കാത്തു നില്‍ക്കാന് വയ്യ, ഉടനെ വീടെത്തണം. അവള് ടാക്‌സിവിളിച്ച് വീട്ടിലേക്ക് പോയി. വീട്ടിലെത്തിയ വിവരം മോഹനെ വിളിച്ചറിയിച്ച് കുളിച്ച് ആശുപത്രി തുണികള് കഴുകാനിട്ട് അശ്വിനി ഉറങ്ങാന് കിടന്നു. വിദ്യയുടെ ഫോണാണ് അശ്വിനിയെ ഉണര്‍ത്തിയത്.\n''എന്നും കുറച്ചെങ്കിലും നടക്കണം. വ്യായാമം അത്യാവശ്യമാണ്. ഞാന് വരാം.''\nഅശ്വിനി ഉടനെ വിദ്യയെ തടഞ്ഞു.\n''എന്തായാലും രണ്ടു ദിവസത്തേക്ക് എന്റെ മുന്നില് കണ്ടുപോകരുത്! ഞാനിപ്പൊഴൊരു സഞ്ചരിക്കുന്ന മരുന്നു പെട്ടിയാണ്.''\n''അതേയ്, അശ്വിനീ കോള്‍ഡ് ക്യാപ്പ് വെച്ചാല് മുടി പോവില്ലാന്ന്. ചെലപ്പോ മുടി കൊഴിയുന്നത് കുറയ്ക്കുംന്ന് ഞാനൊരു ആര്‍ട്ടിക്കിള് വായിച്ചു.''\nവിദ്യ മുഴുവന് സമയവും ക്യാന്‍സര് റിസേര്‍ച്ച് നടത്തുകയാണെന്ന് അശ്വിനിക്ക് തോന്നി. ഓരോ ദിവസവും പുതിയ അറിവുകളുണ്ട് വിദ്യക്ക്.\nകീമോത്തൊപ്പിയെപ്പറ്റിയുള്ള സൈറ്റുകള് അശ്വിനി ഇന്റര്‍നെറ്റ് തിരഞ്ഞു നോക്കി. തലയോട് മൈനസ് പതിനഞ്ചു ഡിഗ്രിയില് താഴെ സൂക്ഷിച്ചാല് ചര്‍മ്മത്തിനടിയിലെ രക്തക്കുഴലുകള് ചുരുങ്ങും. അങ്ങോട്ടുള്ള രക്തയോട്ടം കുറയുന്നതുകൊണ്ട് കീമോതെറാപ്പി മരുന്നുകള് രോമകൂപങ്ങളില് എത്തുന്നത് കുറയും. തണുപ്പു രോമാകൂപങ്ങളിലെ പ്രവര്‍ത്തനം മന്ദീഭവിക്കുകയും ചെയ്യും. അതുകൊണ്ട് മുടി കൊഴിയില്ല എന്നാണു സിദ്ധാന്തം. ഇന്റര്‍നെറ്റില് അനുഭവസ്ഥരുടെ സാക്ഷ്യവും ഉണ്ടായിരുന്നു. കീമോതുടങ്ങുന്നതിനു മുന്‍പേ തല ഫ്രീസാക്കണം. തലയില് ചേര്‍ന്നിരിക്കുന്ന ഹെല്‍മറ്റ്‌പോലെയുള്ള തൊപ്പിക്കകത്ത് ഫ്രീസറില് നിന്നുമെടുക്കുന്ന കൂളിംഗ് ജെല് വെക്കണം. ഈ തൊപ്പി തലയോട് ചേര്‍ത്ത് സ്ട്രാപ്പ് ചെയ്തു വെയ്ക്കും. അത് അരമണിക്കൂര് കൂടുമ്പോള് മാറ്റി തണുപ്പിച്ച മറ്റൊരുതൊപ്പി വെയ്ക്കണം. മരുന്നിന്റെ പ്രവര്‍ത്തനം കുറയുന്നതുവരെ, മണിക്കൂറുകളോളം ഫ്രീസാക്കിയ ജെല് മാറ്റിവെച്ചു കൊണ്ടിരിക്കണം.\n''അത് അത്ര എളുപ്പമുള്ള കാര്യമല്ല. ഒരു കരസേന മുഴുവനായും സഹായത്തിനുണ്ടെങ്കില് ഇതൊക്കെ ആവാമായിരുന്നു വിദ്യ''അവള് വിദ്യക്കു മറുപടി അയച്ചു.\nഅശ്വിനിയുടെ കീമോ തുടങ്ങിയതോടെ മോഹന് ഉറക്കം അതിഥിമുറിയിലേക്കു മാറ്റി. രാവിലെ എട്ടുമണി മുതല് രാത്രി പതിനൊന്ന മണി വരെ നീളുന്ന പ്രശ്‌നത്തില് മുങ്ങിക്കിടക്കുകയായിരുന്നു മോഹന്. അതൊരു പ്രശ്‌നമാക്കാതെയിരിക്കാന് അശ്വിനി പ്രത്യേകം ശ്രദ്ധിച്ചു. കാലത്തെ ഉണര്‍ന്നുടന് അശ്വിനി ഫേസ്ബുക്കിലെക്കു പോയി. സഹതാപക്കടല് ഒഴുകുന്നതിനു മുന്‍പ്, ആളെവിടെ എന്ന് ആരെങ്കിലും അന്വേഷിക്കുന്നതിനു മുന്‍പ് പുതിയൊരു പടവും ഉദ്ധരണിയുമായി ഫേസ്ബുക്ക് ഐഡിയില് പ്രത്യക്ഷപ്പെടണമെന്നുറപ്പിച്ചു. ഛര്‍ദ്ദി വരാതിരിക്കാനുള്ള മരുന്നുകളുടെ ക്ഷീണത്തില് പകല്‍സമയം അശ്വിനി സോഫയില് കിടന്നുറങ്ങി.\nമലയാളം ടി.വി.യിലെ ഇന്റര്‍വ്യൂ കണ്ട് അശ്വിനി ചിരിച്ചു. കുലുങ്ങി കുലുക്കി ചിരിച്ചു. ഒരു അമേരിക്കന് എഴുത്തുകാരെനെ ഇന്റര്‍വ്യൂക്കാരന് നിരപ്പാക്കാന് ശ്രമിക്കുന്നതു രസിച്ചു അശ്വിനി സോഫയില് കിടന്നു. തുടക്കത്തിലെ ദുശ്ശാഠ്യം വിട്ട് എഴുത്തുകാരന് മെരുങ്ങി വന്നു. കരുമുരാ കടുപ്പം മാറി കാപ്പിയില് മുക്കിയ ബ്രിട്ടാനിയ ബിസ്‌ക്കറ്റ്‌പോലെ അയാള് അധികം വൈകാതെ കുതിര്‍ന്നലിഞ്ഞു. വ്യത്യസ്തമായ കുസൃതിചിരിയോടെ അടുത്ത ചോദ്യം തൊടുത്ത് ബ്രിട്ടാസ് ഒന്നിളകിയിരുന്നു.\n''മുത്തങ്ങാരിഷ്ട റെസിപ്പിയും, മതിലുകെട്ടുന്ന തര്‍ക്കവും, പ്ലാച്ചി മെടയലും പോരാ, ഐസ് ക്രീം കുംഭകോണവും ഞാനറിയണമെന്നു വന്നാല്...''അശ്വിനി റാണയോടു കയര്‍ത്തു.\nസ്റ്റുഡിയോ ലൈറ്റിന്റെ ചൂടില് അമേരിക്കന് മുഖം വിയര്‍ക്കുന്നുണ്ടായിരുന്നു.\n''നോക്കൂ, ചോദ്യങ്ങള് കൊണ്ട് തോല്‍പ്പിക്കുന്നതാവും നിങ്ങളുടെ വിജയത്തിന്റെ അടയാളം. എന്റെ അഭിപ്രായത്തില് ഓരോ വാക്കിനേയും കീറിമുറിച്ച് എനിക്കെതിരെ ഉപയോഗിക്കുക എന്ന പഴയ തന്ത്രം ഉപേക്ഷിക്കൂ. ഞാന് വാക്കുകള് കൊണ്ട് തോല്‍പ്പിക്കാന് വന്നതല്ല. വാക്കുകള്‍കൊണ്ട് ആശ്വസിപ്പിക്കുന്നതാണ് എനിക്കിഷ്ടം.''അശ്വിനി ഉത്തരം പറഞ്ഞു.\n''നിങ്ങളുടെ കഥകള് കേരളത്തിലെ ഒന്നാംനിര പ്രസിദ്ധീകരണങ്ങളില് വരാറില്ല. പുസ്തകങ്ങളാണെങ്കിലും ബൗദ്ധികമായി പ്രചോദിപ്പിക്കാത്തവയാണ് എന്ന ആക്ഷേപത്തെ എങ്ങനെയാണ് നേരിടുന്നത്? '\n'പഠനത്തിന്റെയും പണത്തിന്റെയും കാര്യം വരുമ്പോള് ഇത്തരം തരംതിരിവും താരതമ്യവും തെറ്റാണെന്ന് സമര്‍ഥിക്കുന്നതു തന്നെ ബൗദ്ധികമായി ഉയര്‍ന്നു നില്‍ക്കുന്നുവെന്ന് അവകാശപ്പെടുന്നവരല്ലേ? കണക്കും സയന്‍സും എല്ലാ ബുദ്ധിക്കും ഒരുപോലെ വഴങ്ങുകയില്ല. തൊണ്ണൂറു ശതമാനം വാങ്ങുന്ന കുട്ടിയെപ്പോലെ അന്‍പതു ശതമാനക്കാരനേയും പരിഗണിക്കണം എന്നൊക്കെ പറയും. എന്നാല് സാഹിത്യത്തിന്റെ കാര്യത്തില് തൊണ്ണൂറു മാര്‍ക്കില് കുറവുള്ളവനെ പരിഹസിക്കാം എന്ന് വാശിപിടിക്കുന്നത് എന്തിനാണ് സാര്? പെടാപ്പാടു പെടുന്ന സാധാരണക്കാരന്റെ ജീവിതവുമായി ബന്ധമില്ലാത്തതും ചെമ്മണ്ണ് പോലെ അരോചകവുമായ ഭാഷയെ പൊറുക്കണമെന്നു പറയുന്നത് ശരിയാണോ സാര്?'' അശ്വിനി ചോദ്യങ്ങള്‍ക്കൊക്കെ ഉടനുടന് മറുപടി കൊടുത്തു.\n''ഭാഷയെ ഇത്രയേറെ സ്‌നേഹിക്കുകയും ഇത്രയും ദൂരെയിരുന്ന് ഭാഷാസേവനം നടത്തുകയും ചെയ്യുന്ന അങ്ങയുടെ മക്കള് തനി മലയാളികളായിട്ടാണോ വളരുന്നത്?''\n''തീര്‍ച്ചയായും അല്ല. അവര് കേരളത്തിലല്ല. വളരുന്നത്. അതുകൊണ്ട് അവര്‍ക്ക് കേരളീയരെപ്പോലെ വളരാന് പറ്റില്ല. ആയതിനാല് അവര് അമേരിക്കന് മലയാളികളെപ്പോലെയാണ് വളരുന്നത്.''\n''എന്നുവെച്ചാല് നമ്മുടെ കപ്പയും മീനും അതുപോലെയുള്ള ഭക്ഷണങ്ങളൊക്കെ കഴിക്കുകയും മലയാളം സംസാരിക്കുകയും ചെയ്യുമല്ലേ.''\n''കപ്പയും മുളകും നമ്മുടേതല്ല. അതൊക്കെ വിദേശികള് കേരളത്തിലേക്ക് കൊണ്ടുവന്നതാണ്. പീസയും ബര്‍ഗറും പോലെതന്നെ. ഇതേപോലെ കുറെ നായകര് അതിനെതിരെ കൊടിപിടിക്കാന് ഇല്ലാതിരുന്നത് കൊണ്ട് ഒക്കെ നമ്മുടെതായി.\nഹെമിംഗ്വേയെപ്പോലെ എഴുതണമെന്നു പറഞ്ഞിട്ട് അദ്ദേഹം തിന്നുന്ന ടോസ്റ്റ് തിന്നാല് മലയാളിയല്ലാതെയായിപ്പോവും എന്ന് പറയുന്നത് തെറ്റല്ലേ സര്? '\nഇനിയൊരു ജന്മമുണ്ടെങ്കില് ആരായി ജനിക്കാനാണിഷ്ടം എന്നചോദ്യം കേള്‍ക്കാഞ്ഞിട്ട് അശ്വിനിക്ക് വിഷമം തോന്നി.\n''അടുത്ത ജന്മത്തില് എനിക്ക് യേശുദാസോ, ഐശ്വര്യ റായിയോ, അരവിന്ദ് കേജ്രവാളോ ആയി ജനിക്കണം. അല്ലെങ്കില് അയല്‍പക്കത്തെ സൗദാമിനിയുടെയോ കാര്‍ത്തികയുടെയോ ഭര്‍ത്താവിനെ കിട്ടണം. കുറഞ്ഞപക്ഷം അമ്മായിയമ്മ എങ്കിലും ഒന്ന് മാറ്റിക്കിട്ടാന് പറ്റുമോ? ഒരു കവിയൂര് പൊന്നമ്മ മോഡല് കിട്ടാനുണ്ടാവുമോ?'' വലിയ തമാശയില് അശ്വിനി ചിരിച്ചു. കൂടെ ചിരിക്കാതെ ഇന്റര്‍വ്യൂക്കാരനും എഴുത്തുകാരനും പോയിക്കഴിഞ്ഞിരുന്നു. മരുന്നുകളുടെ ശക്തിയില് അശ്വിനി ഉറക്കത്തിനും ഉണര്‍ച്ചക്കും സ്വപ്നങ്ങള്‍ക്കും ഇടയിലൂടെ ഊളിയിട്ടു പോയി.\nഅതിനിടയില് വിദ്യയുടെ ഫോണ് അശ്വിനിയെ ഉണര്‍ത്തി.\n''അശ്വിനി അവരു പറഞ്ഞത്രയും വെള്ളം കുടിച്ചോ?''\n''ഞാന് രണ്ട്, അല്ല മൂന്നു ഗ്ലാസ് കുടിച്ചു. തികച്ചില്ല. മൂന്നാമത്തേത് അര ഗ്ലാസേ ഉണ്ടായിരുന്നുള്ളൂ. പിന്നെ ലഞ്ചു കഴിച്ചപ്പോ കുറച്ചു വെള്ളം കുടിച്ചു.''\n''അവരു പറഞ്ഞത്രയും വെള്ളം മെഷര് ചെയ്തു രാവിലെ തന്നെ മേശപ്പുറത്തു വെയ്ക്കു. അപ്പൊ പിന്നെ അളവൊന്നും നോക്കാതെ അതീന്നു ഒഴിച്ചു കുടിച്ചാപ്പോരെ.''\n''ഓ, നിനക്ക് ഫയങ്കര ബുദ്ധിയാണ് വിദ്യേ.''\n''ദേ അശ്വിനി തമാശ കളിക്കല്ലേ. ഇത് സീരിയസ് ആണ്. ഞാന് അവധിയെടുത്ത് വരണോ?''\n''യ്യോ ബീഷണി വേണ്ട. ഞാന് വെള്ളമടിച്ചോളം. ഒരു സ്‌നേഹക്കാരി!''\nഅശ്വിനി അടിയറവു വെച്ചു.\nഅശ്വിനി പുറത്തേക്ക് നോക്കി, കാറ്റില് തലയിട്ടിളക്കുന്ന മരങ്ങളുടെ ഇലക്കൊഴുപ്പും ചെടികളിലെ നിറങ്ങളുടെ കോലാഹലവും കണ്ടുനിന്നു. ഒരില പോലുമില്ലാതെ ചുള്ളിക്കമ്പായി നിന്നകാലമെല്ലാം മരങ്ങളും ചെടികളും മറന്നിരുന്നു. പാറ്റിയോയിലേക്കുള്ള കണ്ണാടിവാതിലിനു പുറത്ത് ഒരു ഈച്ച പറ്റിപ്പിടിച്ചിരിക്കുന്നത് അശ്വിനി കണ്ടു. അകത്തെ വിശേഷങ്ങള് മുഴുവന് കണ്ടും കേട്ടും ഇരിക്കുന്ന ഒരു ഈച്ച. കണ്ടു കേട്ട രഹസ്യങ്ങള് പങ്കുവെക്കാന് മറ്റൊരീച്ച കൂട്ടില്ലാത്ത ഈച്ച. ചിറകിട്ടടിച്ചിട്ടും ആറു കാലുകള്‍കൊണ്ടും തൊഴിച്ചിട്ടും അകത്തുള്ളവര് ഈച്ചയുടെ അഭിപ്രായങ്ങള് ശ്രദ്ധിച്ചതേയില്ല.\nപാവം ഈച്ച കണ്ണാടിക്കിപ്പുറം നിന്ന് ചിറകിട്ടടിച്ചിട്ടും തൊഴിച്ചിട്ടും കാര്യമില്ല, സ്വീകരിക്കാത്ത ലോകത്തെ സ്പര്‍ശിക്കാന് ഒന്നിനും ഒരിക്കലും കഴിയില്ല.\nContent Highlights: Women novel Manjil Oruval by Nirmala part twenty four


ഒളിച്ചോടിയതിന് ശിക്ഷ; യുവതിയെ നഗ്നയാക്കി, ഭര്‍ത്താവിനെ തോളിലേറ്റി നടത്തിച്ചു; ക്രൂരത ഗുജറാത്തില് | crime news\nഒളിച്ചോടിയതിന് ശിക്ഷ; യുവതിയെ നഗ്നയാക്കി, ഭര്‍ത്താവിനെ തോളിലേറ്റി നടത്തിച്ചു; ക്രൂരത ഗുജറാത്തില്\nഅഹമ്മദാബാദ്: മറ്റൊരാള്‍ക്കൊപ്പം ഒളിച്ചോടിയതിന് 23 വയസ്സുകാരിയെ ഗ്രാമത്തിലൂടെ നഗ്നയാക്കി നടത്തിച്ചു. യുവതിയുടെ ഭര്‍ത്താവും നാട്ടുകാരും ചേര്‍ന്നാണ് യുവതിയെ ക്രൂരമായി ശിക്ഷിച്ചത്. മര്‍ദിച്ച് നഗ്നയാക്കിയതിന് പുറമേ ഭര്‍ത്താവിനെ തോളിലേറ്റി നടക്കാനും യുവതി നിര്‍ബന്ധിതയായി.\nഗുജറാത്തിലെ ദാഹോദ് ജില്ലയിലെ ഗ്രാമത്തില് ജൂലായ് ആറിനാണ് സംഭവം നടന്നത്. ഗോത്ര വിഭാഗത്തില്‍പ്പെട്ട യുവതിയെ ക്രൂരമായി ശിക്ഷിക്കുന്നതിന്റെ ദൃശ്യങ്ങള് സാമൂഹികമാധ്യമങ്ങളില് പ്രചരിച്ചതോടെയാണ് സംഭവം പുറത്തറിഞ്ഞത്. തുടര്‍ന്ന് പോലീസ് കേസെടുക്കുകയും യുവതിയുടെ ഭര്‍ത്താവ് ഉള്‍പ്പെടെ 19 പേരെ പിടികൂടുകയും ചെയ്തു.\nഭര്‍ത്താവും നാട്ടുകാരും യുവതിയെ ക്രൂരമായി മര്‍ദിക്കുന്നതിന്റെയും വലിച്ചിഴക്കുന്നതിന്റെയും ദൃശ്യങ്ങളാണ് സാമൂഹികമാധ്യമങ്ങളിലൂടെ പുറത്തുവന്നത്. ഇവരില് ഭൂരിഭാഗം പേരും ഭര്‍ത്താവിന്റെ ബന്ധുക്കളാണെന്ന് പോലീസ് പറഞ്ഞു. പരസ്യമായി യുവതിയെ നഗ്നയാക്കിയ ശേഷം ഭര്‍ത്താവിനെ തോളിലേറ്റി നടത്തിക്കുന്നതും ദൃശ്യങ്ങളിലുണ്ടായിരുന്നു. സംഭവസ്ഥലത്തുണ്ടായിരുന്ന മറ്റുസ്ത്രീകള് യുവതിക്ക് വസ്ത്രം നല്‍കി നഗ്നത മറക്കാന് ശ്രമിച്ചെങ്കിലും യുവാക്കള് ഇതെല്ലാം വലിച്ചുമാറ്റുന്നതും ദൃശ്യങ്ങളിലുണ്ട്.\nയുവതി മറ്റൊരാളോടൊപ്പം ഒളിച്ചോടിയതിനാണ് ഭര്‍ത്താവിന്റെ നേതൃത്വത്തില് ക്രൂരമായി മര്‍ദിച്ചതെന്ന് പോലീസ് പറഞ്ഞു. ഒളിച്ചോടിയ യുവതിയെ ഭര്‍ത്താവും നാട്ടുകാരും ഉടന്‍തന്നെ പിടികൂടി തിരികെ എത്തിക്കുകയായിരുന്നു. ഇതിനുപിന്നാലെയാണ് കിരാതശിക്ഷ നടപ്പിലാക്കിയത്. സംഭവത്തില് എല്ലാ പ്രതികളെയും അറസ്റ്റ് ചെയ്തിട്ടുണ്ടെന്നും പോലീസ് അറിയിച്ചു.\nContent Highlights: gujarat woman naked and paraded by husband and villagers


ശത്രുവിനെ തുരത്താന് സ്വയം പൊട്ടിത്തെറിക്കുന്ന ചാവേര് ഉറുമ്പുകള്\n21 April 2018 11:12 AM GMT\nഒരു ജനതയെ സംരക്ഷിക്കാന് സ്വജീവന് നഷ്ടപ്പെടുത്തി ശത്രുക്കളെ തുരത്തിയ നിരവധി പോരാളികളെ നമുക്കറിയും. മനുഷ്യരില് മാത്രമല്ല ജിവി വര്‍ഗ്ഗങ്ങളിലുമുണ്ട് ഇത്തരം ചാവേറുകള്. കൊളോബോപ്സിസ് എക്‌സ്‌പ്ലോഡന്‍സ് (Colobopsis explodens) എന്ന ഇനത്തില് പെടുന്ന ഉറുമ്പുകള് ഇത്തരം ചാവേര് രീതി സ്വീകരിക്കുന്നവയാണ്. ശത്രുക്കളില് നിന്നും തങ്ങളുടെ കൂടും മറ്റ് സഹ ഉറുമ്പുകളെയും സംരക്ഷിക്കുന്നതിനായി സ്വയം പൊട്ടിത്തെറിക്കുകയാണ് ഇവയുടെ രീതി.\nവന്‍മരങ്ങളില് വസിക്കുന്ന ഈ ഉറുമ്പുകള് ശത്രുജിവികളെത്തുമ്പോള് സ്വയം പൊട്ടിത്തെറിക്കുന്നതിലൂടെ ശരീത്തിനുള്ളിലെ മഞ്ഞ നിറത്തിലുള്ള ആസിഡ് പുറത്തേക്ക് വമിപ്പിക്കുന്നു. ഇതിന്റെ രുക്ഷ ഗന്ധം ശത്രുക്കള്‍ക്ക് ജിവഹാനി വരുത്തിയോ, പ്രദേശത്തു നിന്നു തുരത്തിയോ മറ്റുള്ളവയെ സംരക്ഷിക്കുകയാണ് ഇവ ചെയ്യുന്നത്. ബൊറോനോയിലെ മഴക്കാടുകളിലെ ഉയര്‍ന്ന മരങ്ങളില് കാണപ്പെടുന്ന ഇത്തരം ഉറുമ്പുകള് സ്‌ഫോടനങ്ങള് നടത്തുന്നതിലൂടെ ഇവയുടെ ജിവനും നഷ്ടപ്പെടുമെന്ന് വിയന്ന നാച്വറല് ഹിസ്റ്ററി മ്യുസിയത്തിലെ ഗവേഷകനായ അലിസ് ലാസിനി പറയുന്നു. 1935 ലാണ് എക്‌സ്‌പ്ലോഡിങ്ങ് ഉറുമ്പുകളെ ആദ്യമായി കണ്ടെത്തിയതെന്ന് ശാസ്ത്ര പ്രസിദ്ധീകരമായ സൂക്കിസ് റിപോര്‍ട്ട് ചെയ്യുന്നു.\nസാമൂഹിക ജീവികളായ ഉറുമ്പുകള്, തേനീച്ചകള്, ചിലന്തികള് എന്നിവയിലും ഇത്തരം ആത്മഹത്യാ പ്രതിരോധ മാര്‍ഗ്ഗങ്ങള് കാണപ്പെടാറുണ്ടെന്നും ഗവേഷകര് പറയുന്നു. മറ്റ് ജീവികളില് നിന്നും വ്യത്യസ്ഥമായി ഇത്തരം സാമൂഹിക ജീവികള് സ്വന്തം സമൂഹത്തിനായി ജീവിതം ഹോമിക്കാന് തയ്യാറാണെന്നും ഗവേഷകര് പറയുന്നു.\nColobopsisexplodens insect species suicidaldefense


number of migrants increased in newzealand | ന്യൂസിലാൻഡിലേക്കുള്ള കുടിയേറ്റത്തിൽ ഏറെ വർധന; കുടിയേറ്റക്കാർ അധികവും ഏഷ്യയിൽ നിന്നും ഓസ്‌ട്രേലിയയിൽ നിന്നും - MarunadanMalayalee.com\nFebruary 26, 201611:01 AM IST Permalink\nഓക്ക്‌ലാൻഡ്: ന്യൂസിലാൻഡിലേക്കുള്ള കുടിയേറ്റത്തിൽ കഴിഞ്ഞ വർഷം വൻ വർധനയെന്ന് റിപ്പോർട്ട്. 2015 ജനുവരി മുതൽ 2016 ജനുവരി വരെയുള്ള കാലഘട്ടത്തിൽ മുൻ വർഷത്തെക്കാൾ 65,900 കുടിയേറ്റക്കാരാണ് ന്യൂസിലാൻഡിലെത്തിയത്. ഇതിൽ ഭൂരിഭാഗവും ഏഷ്യയിൽ നിന്നും ഓസ്‌ട്രേലിയയിൽ നിന്നും ഉള്ളവരാണ്. രാജ്യത്ത് കുടിയേറ്റം വർധിക്കുന്നതു മൂലമുള്ള വരുമാനത്തിലും കഴിഞ്ഞ ഒന്നര വർഷത്തിൽ കുതിച്ചുകയറ്റമുണ്ടെന്നാണ് റിപ്പോർട്ടുകൾ സൂചിപ്പിക്കുന്നത്. മുൻ വർഷത്തെ അപേക്ഷിച്ച് 2015-2016 കാലഘട്ടത്തിൽ കുടിയേറ്റം 105 ശതമാനം വർധിച്ച് കുടിയേറ്റക്കാരുടെ എണ്ണം 1,23,000 ആയെന്നാണ് കണക്കുകൾ വ്യക്തമാക്കുന്നത്.\nകുടിയേറ്റക്കാരിൽ 25,700 പേരും ഓസ്‌ട്രേലിയയിൽ നിന്നുള്ളവരാണെന്നും വെളിപ്പെടുന്നുണ്ട്.\nവർക്ക് വിസയിൽ എത്തുന്ന കുടിയേറ്റക്കാരുടെ എണ്ണം 13 ശതമാനം വർധിച്ച് 31 ശതമാനമായി മാറിയിട്ടുണ്ട്. വർക്ക് വിസയിൽ യുകെയിൽ നിന്നും 6,393 പോരാണ് ന്യൂസിലാൻഡിലേക്ക് കുടിയേറിയിട്ടുള്ളത്. കൂടാതെ സ്റ്റുഡന്റ് വിസയിലും നല്ലൊരു ശതമാനം ആൾക്കാരും എത്തുന്നുണ്ട്. സ്റ്റുഡന്റ് വിസയിൽ എത്തുന്നവരുടെ എണ്ണം 17 ശതമാനം വർധിച്ച് 27,900 ആയി മാറിയിട്ടുണ്ടെന്നും റിപ്പോർട്ട് ചൂണ്ടിക്കാട്ടുന്നു.\nഇതിൽ 14,200 വിദ്യാർത്ഥികൾ ഇന്ത്യയിൽ നിന്നുള്ളവരാണ്. ചൈനയിൽ നിന്നും 11,300 വിദ്യാർത്ഥികളും ഫിലിപ്പൈൻസിൽ നിന്നും 5400 വിദ്യാർത്ഥികളും ഇവിടെയത്തി. ഫിലിപ്പൈൻസിൽ നിന്ന് സ്റ്റുഡന്റ് വിസയിൽ ന്യൂസിലാൻഡിൽ എത്തുന്നവരുടെ എണ്ണം കഴിഞ്ഞ വർഷം 77 ശതമാനമാണ് വർധിച്ചിട്ടുള്ളത്.\nറെസിഡൻസ് വിസയിൽ എത്തുന്ന കുടിയേറ്റക്കാരുടെ എണ്ണത്തിലും 2.9 ശതമാനം വർധന ഈ കാലയളവിൽ തന്നെ രേഖപ്പെടുത്തിയിട്ടുണ്ട്. കുടിയേറ്റക്കാർ കൂടാതെ രാജ്യം സന്ദർശിക്കാനെത്തുന്ന കുടിയേറ്റക്കാരുടെ എണ്ണത്തിലും വൻ വർധനയാണ് ഉണ്ടായിട്ടുള്ള്ളത്. ഇവരുടെ എണ്ണം 14 ശതമാനം ആണ് വർധിച്ചിരിക്കുന്നത്.\nബോറിസ് ജോൺസന്റെ അസാധാരണ കുതിപ്പ്\nഎന്തൊക്കെ പറഞ്ഞാലും ഇത് , മുസ്ലീങ്ങളെ സംബന്ധിച്ചിടത്തോളം വിവേചനപരം തന്നെയാണ്; സി രവിചന്ദ്രൻ


തലസ്ഥാനത്ത് മോഷണ സംഘം പിടിയില്; ഇറാന് സ്വദേശികള് ലക്ഷ്യമിട്ടത് കേരളത്തിലെ മണി എക്‌സ്‌ചേഞ്ചുകളും പോസ്റ്റ് ഓഫീസുകളും\nരാജ്യാന്തര കുറ്റവാളികളായ വിദേശ പൗരന്‍മാരെ പൊലീസ് അറസ്റ്റ് ചെയ്തു.\n11 Nov 2020 11:43 PM GMT\nരാജ്യാന്തര കുറ്റവാളികളായ വിദേശ പൗരന്‍മാരെ പൊലീസ് അറസ്റ്റ് ചെയ്തു. രാജ്യത്തിന്റെ വിവിധ ഭാഗങ്ങളില് കവര്‍ച്ചകള് നടത്തിയ ഇറാനിയന് പൗരന്‍മാരാണ് അറസ്റ്റിലായതെന്നാണ് പൗലീസ് പറയുന്നത്. തിരുവനന്തപുരം കന്റോണ്‍മെന്റ് പൊലീസ് ബുധനാഴ്ച്ചയാണ് വന് മോഷണസംഘത്തെ അറസ്റ്റ് ചെയ്തത്. കേരളത്തില് വന് മോഷണം ആസൂത്രണം ചെയ്താണ് സംഘം എത്തിയതെന്നാണ് പൊലീസ് പറയുന്നത്.\nഇറാനിയന് സ്വദേശികളായ ദാവൂദ്, മൊഹ്‌സന്, മജീദ്, എയ്‌നോല എന്നിവരെയാണ് സ്വകാര്യ ഹോട്ടലില് നിന്ന് അറസ്റ്റ് ചെയ്തത്. കന്റോണ്‍മെന്റ് സിഐ ഷാഫിയുടെ നേതൃത്വത്തിലുള്ള സംഘമാണ് കുറ്റവാളികളെ പിടികൂടിയത്. അറസ്റ്റിലായ ഇവര് കണ്‍കെട്ട് വിദ്യയിലൂടെ പട്ടാപകല് മോഷണം നടത്തുന്ന സംഘമെന്നാണ് പൊലീസിന്റെ പ്രാഥമിക നിഗമനം. പ്രതികള് അന്താരാഷ്ട്ര കുറ്റവാളികളാണെന്ന് പൊലീസ് വ്യക്തമാക്കി.\nദില്ലിയില് ജനുവരി മുതല് ക്യമ്പ് ചെയ്ത് രാജ്യവ്യാപകമായി മോഷണം നടത്തിക്കൊണ്ടിരിക്കുന്ന സംഘത്തിന്റെ തലവന് ഉള്‍പ്പെടെ ഉള്ളവരാണ് അറസ്റ്റിലായിരിക്കുന്നത്. പ്രതികള് ലക്ഷ്യമിട്ടത് കേരളത്തിലെ മണി എക്‌സ്‌ചേഞ്ച് സെന്ററുകളും പോസ്റ്റ് ഓഫീസുകളും കൊള്ളയടിക്കാനാണെന്നും പൊലീസ് പറഞ്ഞു. അടുത്തിടെ ചേര്‍ത്തലയില് നടന്ന ഒരു മോഷണത്തിന് പിന്നില് ഈ സംഘമാണെന്ന്് ഷാഡോ പൊലീസ് കണ്ടെത്തിയിരുന്നു. ഇതേതുടര്‍ന്ന് സംഘത്തെ ചേര്‍ത്തല പൊലീസിന് കൈമാറി.


കോവിഡ് മരണപ്പട്ടിക അപൂർണം; കേന്ദ്ര സഹായം നഷ്ടമാകുമെന്ന് നിയമസഭയിൽ പ്രതിപക്ഷം | Opposition Adjournment motion in Kerala Covid death Toll Issue | Madhyamam\ndate_range 8 Oct 2021 5:17 AM GMT\nകോവിഡ് മരണപ്പട്ടിക അപൂർണം; കേന്ദ്ര സഹായം നഷ്ടമാകുമെന്ന് നിയമസഭയിൽ പ്രതിപക്ഷം\nസഹായം നഷ്ടമാകില്ലെന്ന് ആരോഗ്യ മന്ത്രി\nതിരുവനന്തപുരം: സംസ്ഥാനത്തെ കോവിഡ് മരണപ്പട്ടിക പൂർണമല്ലെന്ന് നിയമസഭയിൽ പ്രതിപക്ഷം. പട്ടിക അപൂർണമായതിനാൽ കേന്ദ്ര സർക്കാർ അനുവദിച്ച ധനസഹായം അർഹരായവർക്ക് നഷ്ടമാകുമെന്നും പ്രതിപക്ഷം അടിയന്തര പ്രമേയത്തിൽ ചൂണ്ടിക്കാട്ടി. പി.സി. വിഷ്ണുനാഥ് ആണ് അടിയന്തര പ്രമേയത്തിന് നോട്ടീസ് നൽകിയത്.\nസംസ്ഥാനത്ത് കോവിഡ് ബാധിച്ച് മരിച്ചവരുടെ കണക്കുകൾ കൃത്യമല്ല. മരണപ്പെട്ട മുഴുവൻ പേരുടെയും വിവരങ്ങൾ പട്ടികയിലില്ല. ഇതുവഴി സുപ്രീംകോടതി ഉത്തരവ് പ്രകാരമുള്ള സഹായം ലഭിക്കാതെ വരും. സംസ്ഥാന സർക്കാർ അടിയന്തര ഇടപെടൽ നടത്തി പരിഹാരം കാണണമെന്നും വിഷ്ണുനാഥ് ആവശ്യപ്പെട്ടു.\nഅർഹതപ്പെട്ട ഒരു കുടുംബത്തിനും സഹായം നഷ്ടമാകില്ലെന്ന് ആരോഗ്യ മന്ത്രി വീണ ജോർജ് സഭയിൽ മറുപടി നൽകി. കോവിഡ് സ്ഥിരീകരിച്ച നാൾ മുതൽ 30 ദിവസത്തിനകമുള്ള മരണങ്ങൾ കോവിഡ് മരണമായി കണക്കാക്കും. കോവിഡുമായി ബന്ധപ്പെട്ട പരാതികൾ പരിഹരിക്കുന്നതിന് ജില്ലാ സമിതികൾ നിലവിലുണ്ട്. പി.എച്ച്.എസിയിലും എഫ്.എച്ച്.എസിയിലും പരാതി നൽകാം. പരാതികൾ 30 ദിവസത്തിനുള്ളിൽ തീർപ്പാക്കുമെന്നും ആരോഗ്യ മന്ത്രി വ്യക്തമാക്കി.\nകോവിഡ് ബാധിച്ച് മരിച്ച പതിനായിരങ്ങള്‍ക്ക് സുപ്രീംകോടതി വിധിയുടെ പശ്ചാത്തലത്തുള്ള ആനുകൂല്യം നിഷേധിക്കപ്പെടുന്ന ഗുരുതര സാഹചര്യമാണ് സംസ്ഥാനത്ത് നിലനില്‍ക്കുന്നതെന്ന് പ്രതിപക്ഷ നേതാവ് വി.ഡി സതീശന് പറഞ്ഞു. ജൂണ് 16ന് മുന്‍പ് മരിച്ചവരുടെ കണക്ക് പുറത്തുവിടുന്നില്ല. കാന്‍സര് പോലുള്ള മാരകരോഗങ്ങളുള്ളവര് കോവിഡ് ബാധിച്ച് മരിച്ചാല് അതും കോവിഡ് മരണമായി കണക്കാക്കണമെന്ന ഐ.സി.എം.ആര് മാര്‍ഗരേഖയും അട്ടിമറിച്ചു. സുപ്രീംകോടതി നിര്‍ദ്ദേശ പ്രകാരമുള്ള 50000 രൂപയല്ലാതെ പ്രത്യേക ധനസഹായം പ്രഖ്യാപിക്കാന് കേരളം ഇതുവരെ തയാറായിട്ടില്ല. വാക്‌സിന് ചലഞ്ചിലൂടെ സമാഹരിച്ച കോടികള് ഇനിയെങ്കിലും ചെലവഴിക്കണമെന്നും പ്രതിപക്ഷ നേതാവ് ആവശ്യപ്പെട്ടു.\nലോകത്ത് ഏറ്റവും കുറവ് രോഗികള് കേരളത്തിലാണെന്നും മരണനിരക്ക് ഇവിടെ വളരെ കുറവെന്നുമാണ് സര്‍ക്കാര് ആദ്യം അവകാശപ്പെട്ടിരുന്നത്. മരിച്ചവരില് ആയിരക്കണക്കിന് പേരെയാണ് പട്ടികയില് നിന്നും ഒഴിവാക്കിയത്. യഥാര്‍ഥ മരണക്കണക്കല്ല പുറത്തുവിടുന്നതെന്ന് ജൂണ് രണ്ടിന് പ്രതിപക്ഷം നിയമസഭയില് ചൂണ്ടിക്കാട്ടിയിരുന്നു. ചക്ക വീണ് മരിച്ചവരുടെയും പേര് കേവിഡ് കണക്കില് ഉള്‍പ്പെടുത്തണമോയെന്നായിരുന്നു മന്ത്രിയുടെ മറു ചോദ്യം.\nഎന്നാല് മുഖ്യമന്ത്രിയുടെ നിര്‍ദ്ദേശപ്രകാരം വീണ്ടും നയം മാറ്റി. എന്നാല് ജൂണ് 16 വരെ മരിച്ചവരുടെ കണക്ക് ആരുടെ കൈയിലാണുള്ളത്? ജില്ലകളിലെ കോവിഡ് മരണങ്ങള് സംബന്ധിച്ച് ഡി.എം.ഒമാര് നല്‍കിയ റിപ്പോര്‍ട്ട് ഇതുവരെ പുറത്തു വിട്ടിട്ടില്ല. എന്തിനാണ് ഈ മരണങ്ങള് മറച്ചു വയ്ക്കുന്നത്? മേനി നടിക്കാന്, കേരളത്തിലാണ് ഏറ്റവും കുറവ് മരണമെന്നു പറയാന്. ജൂണ് 16 വരെ ഉള്ള മരണം പുറത്തു വിടാത്തത് സ്വകാര്യത സംരക്ഷിക്കാനെന്നാണ് സര്‍ക്കാര് പറയുന്നത്. ജൂണ് 16ന് മുന്‍പ് മരിച്ചവര്‍ക്ക് മാത്രം മതിയോ സ്വകാര്യത? ജൂണ് 16ന് മുന്‍പ് മരിച്ചവരുടെ കണക്ക് എന്തുകൊണ്ട് പ്രസിദ്ധീകരിക്കുന്നില്ല.\nകേരളത്തേക്കാള് നന്നായി കോവിഡിനെ പ്രതിരോധിച്ചത് മറ്റു സംസ്ഥാനങ്ങളാണ്. അവര് ഒന്നും ഒളിക്കുന്നില്ല. കേരളത്തില് കോവിഡിന്‍റെ രണ്ടാം വരവ് അവസാനിച്ചോ? ഇതേക്കുറിച്ച് വല്ല വിവരവുമുണ്ടോ? ആരോഗ്യവകുപ്പില് ആരാണ് തന്ത്രങ്ങളുണ്ടാക്കുന്നത്? ആരുടെ തന്ത്രമാണ് നടപ്പാക്കുന്നത്? മൂന്നാം തരംഗമുണ്ടെങ്കില് എങ്ങിനെ നേരിടും? ഓക്‌സിജന് കിട്ടാതെ കേരളത്തില് ആരും മരിച്ചിട്ടില്ലെന്നാണ് മന്ത്രി പറയുന്നത്. ഓക്‌സിജന് സൗകര്യമുള്ള ആശുപത്രികളില് പ്രവേശനം കിട്ടാതെ നിരവധി പേര് മരിച്ചിട്ടുണ്ട്. തിരുവനന്തപുരത്തെ ശ്മശാനങ്ങളില് മറവുചെയ്ത നാലിലൊന്നു പേരുടെ പേരു പോലും പട്ടികയിലില്ല. ഇതൊക്കെ പ്രതിപക്ഷം വിവാദമാക്കാതിരുന്നത് പ്രതിരോധ പ്രവര്‍ത്തനങ്ങളെ ബാധിക്കരുതെന്നു കരുതിയാണ്.\nനഷ്ടപരിഹാരം ലഭിക്കാന് ഓക്ടോബര് പത്തു മുതല് അപേക്ഷിക്കാമെന്നാണ് പറയുന്നത്. പട്ടികയില് ഉള്‍പ്പെട്ടിട്ടില്ലാത്തവര് എങ്ങനെ അപേക്ഷിക്കും. മരിച്ച പലര്‍ക്കും നഷ്ടപരിഹാരം നഷ്ടമാകുന്ന സാഹചര്യമാണ് സംസ്ഥാനത്ത് നിലനില്‍ക്കുന്നത്. കോവിഡാനന്തര ചികിത്സയ്ക്കും സര്‍ക്കാര് ആശുപത്രിയില് പണം നല്‍കണമെന്ന് ഉത്തരവിട്ടവരാണ് എല്ലാം ഫ്രീയെന്നു പറയുന്നത്. കോവിഡ് ബാധിച്ചാല് വീട്ടിലിരിക്കണമെന്ന നിലപാടാണ് സര്‍ക്കാര് ഇപ്പോള് സ്വീകരിച്ചിരിക്കുന്നത്. പ്രതിരോധ പ്രവര്‍ത്തനങ്ങള് പൂര്‍ണമായും അവസാനിപ്പിച്ചിരിക്കുകയാണെന്നും വി.ഡി. സതീശൻ പറഞ്ഞു.\nTAGS:Covid death Kerala assembly\nNews Summary - Opposition Adjournment motion in Kerala Covid death Toll Issue


ദ്രുത കണക്ട് ഹൈഡ്രോളിക് കൂപ്പണുകൾ - YH ഹൈഡ്രോളിക്\nവീട് » ദ്രുത കണക്ട് ഹൈഡ്രോളിക് കൂൾഗ്സ്\nഒരു ദ്രുത കണക്ഷൻ ദ്രുത വിനിമയ അല്ലെങ്കിൽ ദ്രുത വിനിമയ വിനിമയമെന്ന വിളിപ്പേരും കൂടിയ ഒരു ദ്രുത കണക്ട് ഹൈഡ്രോളിക് സമ്പ്രദായം, ദ്രുത ട്രാൻസ്ഫർ ലൈനുകളുടെ ഒരു ദ്രുത, ഉൽപന്ന-ഇടയ്ക്കിടെയുള്ള കണക്ഷൻ നൽകാൻ ഉപയോഗിക്കുന്നു. കൈകൊണ്ട് പ്രവർത്തിപ്പിക്കുന്നത്, ദ്രുത കണക്ഷൻ ഫിറ്റിംഗ്സ് ത്രെഡ്ഡ് അല്ലെങ്കിൽ ചുവന്ന കണക്ഷനുകൾ മാറ്റി, അത് വയർഷുകൾ ആവശ്യമാണ്. സ്വയം-സീലിങ് വാൽവുകൾ സജ്ജീകരിച്ചിരിക്കുമ്പോൾ, ദ്രുത കണക്ഷൻ ഫിറ്റിംഗുകൾ ഡിസ്കണക്ഷൻ വഴി യാന്ത്രികമായി ഏതെങ്കിലും ദ്രാവകം ഉൾക്കൊള്ളുന്നു.\nലൈഫ് സയൻസസ്, വ്യാവസായിക, മൊബൈൽ ഉപകരണങ്ങൾ, ആണവോർജ്ജം, എണ്ണ, ഗ്യാസ് പര്യവേക്ഷണം, കൃഷി, നിർമാണം, ഖനനം, ഭക്ഷണം, പാനീയങ്ങൾ, മൊബൈൽ HVAC മുതലായവ ഹൈഡ്രോളിക്, ന്യൂമാറ്റിക് ആപ്ലിക്കേഷനുകൾ, ജലസംഭരണി, കൂടുതൽ തണുപ്പിക്കൽ എന്നിവ.\nസ്റ്റെയിൻലെസ് സ്റ്റീൽ ദ്രുത സമ്പ്രദായം\n7241ASS ദ്രുത couplings സ്റ്റെയിൻലെസ്സ് സ്റ്റീലുകളിൽ നിന്നാണ് നിർമ്മിച്ചിരിക്കുന്നത്. ലോഡറുകൾ, എക്വേവറേറ്ററുകൾ, എലവേറ്ററുകൾ, മറ്റ് ഹൈഡ്രോളിക് സംവിധാനങ്ങൾ മുതലായവയ്ക്ക് ഈ പെട്ടെന്നുള്ള couplings പരക്കെ ഉപയോഗിക്കാറുണ്ട്. YH പെട്ടെന്നുള്ള കൂടിച്ചേരൽ നല്ല സീലിങ്, ഉയർന്ന മർദ്ദന ക്ഷമത, നല്ല നോക്കി.\nഭാഗം നമ്പർ .: 7241ASS (ഒരു ശ്രേണി ഹൈഡ്രോളിക് ദ്രുത തൂണുകൾ (സ്റ്റെയിൻലെസ് സ്റ്റീൽ))\nമെറ്റീരിയൽ: കാർബൺ സ്റ്റീൽ, സ്റ്റെയിൻലെസ്സ് സ്റ്റീൽ, ബ്രാസ്, മുതലായവ.\nOEM സേവനം: നൽകിയിരിക്കുന്ന സാമ്പിളുകൾ അല്ലെങ്കിൽ ഡ്രോയിംഗുകൾക്കായി ലഭ്യമാണ്.\nMOQ: സ്റ്റോക്ക് ഉൽപ്പന്നങ്ങൾക്ക് MOQ ആവശ്യമില്ല. ആവശ്യമുള്ള ജനപ്രിയ ഇനങ്ങളുടെ വലുപ്പത്തിലുള്ള വലുപ്പം ഞങ്ങൾ നിലനിർത്തിയിട്ടുണ്ട്.\nഭാഗം ഒന്നുമില്ല. ത്രെഡ് എ സി ഡി\nമില്ലീമീറ്റർ മില്ലീമീറ്റർ മില്ലീമീറ്റർ\nഅകത്ത് അകത്ത് അകത്ത്\nഭാഗം ഒന്നുമില്ല. ത്രെഡ് ഇ എഫ് ജി\nസ്റ്റീൽ ദ്രുത ചുരുക്കൽ\n7241AS പെട്ടെന്നുള്ള couplings കണക്ഷൻ ആകുന്നു സ്ത്രീയുടെ സ്ലീവ് തിരികെ വലിച്ചുകൊണ്ട് സ്ലീവ് ആൻഡ് ഡിസ്കണക്ഷൻ പിൻവലിച്ചു. പോപ്പ്പേട്ട് വാൽവ് 7241AS അടച്ചുപൂട്ടുന്നു. എന്നാൽ സമ്മർദത്തിലൂടെ ഇരു ഭാഗങ്ങളും ബന്ധിപ്പിയ്ക്കുകയോ വിച്ഛേദിക്കുകയോ ചെയ്യരുത്.\nഭാഗം നമ്പർ .: 7241AS (ഒരു ശ്രേണി ഹൈഡ്രോളിക് ദ്രുത തൂണുകൾ (ഉരുക്ക്))\nചൂട് ഉപയോഗിച്ച് ഉയർന്ന ഗ്രേഡ് കാർബൺ സ്റ്റീൽ വസ്ത്രം ധരിക്കുന്നു.\nPTEF ലെ പോളി യുറനെൻ ആൻഡ് എൻബിആർ ബാക്കപ്പ് റിംഗ്\nTemp .: -25 ℃ to + 100 ℃\nദ്രുത ചുരുക്കൽ വിശദാംശങ്ങൾ\n7241- U34PF UNF3 /41.82 1.06 1.23\n7241-N10PF NPT1.1 /42.95 2.12 2.32\n7241-N16PF NPT2 3.93 3.03 3.3\n7241-N10SF NPT1.1 /44.33 2.12 2.71\n7241-N12SF NPT1.1 /25.03 2.36 3.22


വിവാഹമോചനം നേടിയ ശേഷവും സ്ത്രീക്ക് ഭര്‍ത്താവിന്റെ വീട്ടില് തന്നെ താമസിക്കാമെന്ന് സുപ്രിംകോടതി – NavaKerala News\nHome/Latest News/വിവാഹമോചനം നേടിയ ശേഷവും സ്ത്രീക്ക് ഭര്‍ത്താവിന്റെ വീട്ടില് തന്നെ താമസിക്കാമെന്ന് സുപ്രിംകോടതി\nവിവാഹമോചനം നേടിയ ശേഷവും സ്ത്രീക്ക് ഭര്‍ത്താവിന്റെ വീട്ടില് തന്നെ താമസിക്കാമെന്ന് സുപ്രിംകോടതി\nവിവാഹമോചനം നേടിയ ശേഷവും സ്ത്രീക്ക് ഭര്‍ത്താവിന്റെ വീട്ടില് തന്നെ താമസിക്കാമെന്ന് സുപ്രിംകോടതി. കോടതികളുടെ മറിച്ചുള്ള വിധികള്‍ക്ക് മുകളിലാണ് സുപ്രിംകോടതിയുടെ ഈ വിധി. വിവാഹ മോചനം നേടിയ സ്ത്രീയ ഭര്‍ത്താവിനോ അവരുടെ കുടുംബത്തിനോ വീട്ടില് നിന്ന് പുറത്താക്കാന് സാധിക്കില്ലെന്നും ആ വീട്ടില് തന്നെ താമസം തുടരാന് സ്ത്രീക്ക് അവകാശമുണ്ടെന്നും സുപ്രിംകോടതി വിധിച്ചു. ജസ്റ്റിസ് അശോക് ഭൂഷന്, ആര് സുഭാഷ് റെഡ്ഡി, എംആര് ഷാ എന്നിവരടങ്ങിയ ബഞ്ചാണ് വിധി പുറപ്പെടുവിച്ചത്.\nമകന്റെ ഭാര്യക്കെതിരേ ഡല്‍ഹിയിലെ സതീഷ് ചന്ദ്ര അഹൂജ നല്‍കിയ പരാതിയിലാണ് സുപ്രീംകോടതി വിധിപറഞ്ഞത്. വീടിന്റെ മുകളിലെ നിലയിലാണ് അഹൂജയുടെ മൂത്തമകനും ഭാര്യയും താമസിച്ചിരുന്നത്. ഇതിനിടെ അവര് തമ്മില് അകലുകയും വിവാഹമോചനക്കേസ് ഫയല് ചെയ്യുകയുമുണ്ടായി. ഭര്‍ത്താവിനും ഭര്‍തൃവീട്ടുകാര്‍ക്കുമെതിരേ ഭാര്യ ഗാര്‍ഹിക പീഡന പരാതിയും നല്‍കി. ഈ സാഹചര്യത്തിലാണ് മകന്റെ ഭാര്യ താമസം ഒഴിയണമെന്ന് അഹൂജ ആവശ്യപ്പെട്ടത്.\nകോവിഡ് മരുന്ന് റംഡെസിവിർ ഗുണം മില്ലെന്ന് ലോകാരോഗ്യ സംഘടന.\nലാവ്‌ലിന് കേസിലെ സി.ബി.ഐ നടപടി ദുരൂഹമാണെന്ന് മുല്ലപ്പള്ളി.\nഅവയവ മാഫിയ: 35 ഓളം അവയവ കൈമാറ്റം നടത്തി.


തൃക്കാക്കര ഉപതെരഞ്ഞെടുപ്പ് വിഞ്ജാപനം വന്ന ശേഷം മാത്രമേ സ്ഥാനാർത്ഥി ചർച്ചകളിലേക്ക് കടക്കുകയുള്ളു എന്ന് സിപിഐഎം ജില്ലാ സെക്രട്ടറി സി എൻ മോഹനൻ. തൃക്കാക്കരയിൽ ഇടതുപക്ഷത്തിന് നല്ല സംഘടനാ സംവിധാനങ്ങളുണ്ട് അതുകൊണ്ട് ആശങ്കകളിലെന്നും സി എൻ മോഹനൻ ട്വന്റിഫോറിനോട് പറഞ്ഞു.\nസ്വപ്നങ്ങൾ കാണാൻ ഏവർക്കും അവകാശമുണ്ട് അതിനുള്ള അധികാരമുണ്ട് ,അപ്പോൾ ആ അവകാശങ്ങൾ എല്ലാം വച്ചുകൊണ്ട് അവർ പറയട്ടെ. തൃക്കാക്കരയിൽ ഇടതുപക്ഷത്തിന് നല്ല സ്വാധീനമുള്ള മണ്ഡലമാണ് അതിനാൽ എൽ ഡി എഫ് വിജയം എന്നത് ബുദ്ധിമുട്ടുള്ള കാര്യമല്ല എന്നും സി എൻ മോഹൻ ചൂണ്ടിക്കാട്ടി.\nതൃക്കാക്കരയിലെ യു ഡി എഫ് വിജയം രണ്ടാം പിണറായി സർക്കാരിനുള്ള ആദ്യ പ്രഹരമായിരിക്കുമെന്ന് നേരത്തെ എം പി യും കോൺഗ്രസ് നേതാവുമായ ബെന്നി ബഹനാൻ പറഞ്ഞിരുന്നു. പി ടി തോമസിന് ഉചിതമായ പിൻഗാമിയുണ്ടാകുമെന്ന് ബെന്നി ബഹനാൻ ട്വന്റിഫോറിനോട് പറഞ്ഞു. തൃക്കാക്കരയിൽ യുഡിഎഫ് വിജയം ഉറപ്പാണെന്നും അദ്ദേഹം വ്യക്തമാക്കി. രണ്ടാം പിണറായി സർക്കാരിന് ഏൽക്കുന്ന ആദ്യ പ്രഹരമാകും തൃക്കാക്കര ഉപതെരഞ്ഞെടുപ്പ് വിധി.\nചിലപേരുകള് ഉയര്‍ന്നു കേള്‍ക്കുന്നു എന്നതിനപ്പുറത്തേക്ക് സ്ഥാനാര്‍ത്ഥി നിര്‍ണയവുമായി ബന്ധപ്പെട്ട ചര്‍ച്ചകളിലേക്ക് ഇരു മുന്നണികളും കടന്നിട്ടില്ല. ഉഷ തോമസ്, ടോണി ചമ്മണി, ദീപ്തി മേരി വര്‍ഗീസ്, ഡൊമിനിക് പ്രസന്റേഷന്, വി.ടി ബല്‍റാം എന്നിവരുടെ പേരുകളാണ് കോണ്‍ഗ്രസ് ക്യാമ്പുകളില് നിന്നും ഉയര്‍ന്നു കേള്‍ക്കുന്നത്.\nപി.ടി തോമസിന്റെ സംസ്‌കാര ചടങ്ങുകള്‍ക്കു ശേഷം അദ്ദേഹത്തിന്റെ ചില അടുത്ത സുഹൃത്തുക്കള് പ്രധാനപ്പെട്ട നേതാക്കളോട് ഉഷയെ സ്ഥാനാര്‍ത്ഥിയാക്കുന്നത് ഉചിതമായിരിക്കുമെന്ന് അഭിപ്രായപ്പെട്ടിരുന്നു. ഇങ്ങനെ ചര്‍ച്ചകള് നടന്നു എന്നതല്ലാതെ തീരുമാനത്തിലേക്ക് കാര്യങ്ങള് എത്തിയിട്ടില്ല.\nഉഷാ തോമസും ഇത് സംബന്ധിച്ച അഭിപ്രായം പ്രകടിപ്പിച്ചിട്ടില്ല. കോണ്‍ഗ്രസിനെ സംബന്ധിച്ച് സുരക്ഷിതമായ സീറ്റായാണ് തൃക്കാക്കര വിലയിരുത്തപ്പെടുന്നത്. അതിനാല് തന്നെ മത്സരിക്കാന് എറണാകുളത്തെ പല പ്രമുഖ നേതാക്കളും താത്പര്യം പ്രകടിപ്പിക്കുന്നുണ്ട്. അവസാന നാളുകളില് പി.ടി എ ഗ്രൂപ്പുകാരന് ആയിരുന്നില്ലെങ്കില് പോലും എ ഗ്രൂപ്പിന്റെ സീറ്റായാണ് തൃക്കാക്കരയെ കണക്കാക്കുന്നത്. എന്നതിനാല് തന്നെ, എ ഗ്രൂപ്പില് നിന്നുള്ള നേതാക്കളും സീറ്റില് കണ്ണുവച്ചിട്ടുണ്ട്.\nStory Highlights :cpim-response-over-thrikkakara-election-\nRead more on: Benny Behanan | c n mohanan | thrikkakkara\nതൃക്കാക്കര ഉപതെരഞ്ഞെടുപ്പിൽ ട്വന്റി 20 പിന്തുണ തന്നാൽ എൻഡിഎ സ്വീകരിക്കും : എഎൻ രാധാകൃഷ്ണൻ\nകിഴക്കമ്പലം ആക്രമണം; സാബു എം ജേക്കബിനെതിരെ ബെന്നി ബഹന്നാന് എംപി


റിയാദിന്റെ മുഖച്ഛായ മാറ്റാൻ മെട്രോ; ആദ്യഘട്ട സര്‍വീസ് ജൂണില്- Riyadh metro closes in on completion\nആറ് ലൈനുകളുള്ള മെട്രോയുടെ മൂന്നു പാതകളിലാവും ജൂണില് സര്‍വീസ് ആരംഭിക്കുക.\nBy Noufal Palakkadan\nFebruary 16, 2020 6:14:51 pm\nറിയാദ്: സൗദി അറേബ്യയുടെ തലസ്ഥാന നഗരമായ റിയാദിന്റെ മുഖച്ഛായ മാറ്റുന്ന മെട്രോയുടെ ആദ്യഘട്ട സര്‍വീസ് ജൂണില് ആരംഭിക്കും. ഡിസംബറിലോ അടുത്ത വര്‍ഷം ജനവരിയിലോ മുഴുവന് സര്‍വീസും ആരംഭിക്കും.\nആറ് ലൈനുകളുള്ള മെട്രോയുടെ മൂന്നു പാതകളിലാവും ജൂണില് സര്‍വീസ് ആരംഭിക്കുക. ശേഷിക്കുന്ന മൂന്നു പാതകളിൽ ഡിസംബറിൽ അല്ലെങ്കില് ജനുവരിയില് ട്രെയിന് സര്‍വീസ് തുടങ്ങും. പദ്ധതിയുടെ 85 ശതമാനവും പൂര്‍ത്തിയായിട്ടുണ്ട്. പാതകളുടെ നിര്‍മാണം പൂര്‍ത്തിയായി. സ്റ്റേഷനുകളുടെ പുറം മോടി പൂര്‍ത്തിയാക്കലും വൈദ്യുതീകരണവുമാണ് ഇനി ബാക്കിയുള്ളത്.\nലോകത്തിലെ ഏറ്റവും നീളം കൂടിയ മെട്രോ ലൈനുകളിലൊന്നായ റിയാദ് മെട്രോയ്ക്കു 186 കിലോമീറ്റര് ദൈര്‍ഘ്യമാണുള്ളത്. ഇതില് 36 കിലോമീറ്റര് ഭൂമിക്കടിയിലാണ്. വലിയ തുരങ്കത്തിലൂടെയാണു പാത കടന്നുപോകുന്നത്. വലിയ മൂന്നെണ്ണം ഉള്‍പ്പെടെ 80 സ്റ്റേഷനുകളാണു മെട്രോയിലുളളത്. വലിയ സ്‌റ്റേഷനുകളില് രണ്ടെണ്ണം നഗരകേന്ദ്രമായ ബത്ഹയോട് ചേര്‍ന്നും മറ്റൊന്ന് ഉലയയിലുമാണ്.\nRead Also: ജംബോ സര്‍വീസുമായി എയര് ഇന്ത്യ കരിപ്പൂരിലേക്ക്; ആദ്യ വിമാനം ഇന്ന് ജിദ്ദയില്‍നിന്ന് പുറപ്പെടും\nട്രെയിനുകളിലേക്കു പരസ്പരം അതിവേഗം മാറിക്കയറാന് കഴിയുംവിധമാണു പാതകളും സ്റ്റേഷനും സജ്ജീകരിച്ചിരിക്കുന്നത്. രണ്ടു മുതല് നാലു വരെ ബോഗികളുള്ളതാവും ട്രെയിനുകള്. 586 ബോഗികള് റിയാദില് എത്തിക്കഴിഞ്ഞു.\nമെട്രോയ്‌ക്കൊപ്പം സ്റ്റേഷനുകളെയും നഗരത്തിന്റെ മുക്കുംമൂലകളെയും ബന്ധിപ്പിച്ചുകൊണ്ട് റാപ്പിഡ് ബസ് സര്‍വീസുമുണ്ട്. ആയിരത്തിലേറെ ബസുകളാണു പ്രത്യേക ട്രാക്കുകളില് ഓടുക. ബസ് ഓട്ടം ഈ വര്‍ഷം ആരംഭിക്കും. അതോടെ റിയാദ് നഗരത്തില് കുറ്റമറ്റ പൊതുഗതാഗത സംവിധാനം നിലവില് വരും. കിങ് അബ്ദുല് അസീസ് പബ്ലിക് ട്രാന്‍സ്‌പോര്‍ട്ട് സിസ്റ്റം എന്നാണ് ഈ പദ്ധതിയുടെ പേര്.\nബസുകള്‍ക്കുവേണ്ടിയുള്ള ട്രാക്ക് നിര്‍മാണം നഗരത്തിലെ പ്രധാന റോഡുകളില് പുരോഗമിക്കുകയാണ്. ബസ് ട്രാക്കുകളില് മറ്റു വാഹനങ്ങള് കടക്കരുതെന്നു നിര്‍ദേശിക്കുന്ന ട്രാഫിക് ഫലകങ്ങള് സ്ഥാപിച്ചുകഴിഞ്ഞു. ബസ് വെയിറ്റിങ് സ്റ്റേഷനുകളുടെ നിര്‍മാണവും ഈ ട്രാക്കുകളില് ഉടനീളം നടക്കുകയാണ്. ഇതിനിടെ ബസുകള് പരീക്ഷണ ഓട്ടം നടത്തുന്നുമുണ്ട്.\nWeb Title: Riyadh metro closes in on completion


nipah-outbreak-health-department- cautious: നിപ്പ വൈറസ് വാധ രണ്ടാം ഘട്ടത്തിലേക്ക്; അതീവ ജാഗ്രതാ നിര്‍ദ്ദേശവുമായി ആരോഗ്യ വകുപ്പ്\nNipah Outbreak Health Department Cautious\nഇക്കഴിഞ്ഞ 5,14 തീയതികളില് കോഴിക്കോട് മെഡിക്കല് കോളേജ് കാഷ്വാലിറ്റിയിലും, സിടി സ്‌കാന് റൂമിലും വെയിറ്റിങ് റൂമിലും 18,19 തീയതികളില് ബാലുശ്ശേരി താലൂക്ക് ആശുപത്രിയിലും സന്ദര്‍ശനം നടത്തിയിട്ടുള്ളവര് സ്റ്റേറ്റ് നിപ്പ സെല്ലിൽ ബന്ധപ്പെടേണ്ടതാണ്\nJune 01, 2018 01:09:24 pm\nകോഴിക്കോട്: നിപ്പ വൈറസ് ബാധയെ തുടര്‍ന്ന് മരണം 17 ആയതോടെ ജാഗ്രതാനിര്‍ദ്ദേശവുമായി ആരോഗ്യ വകുപ്പ്. നിപ്പ വൈറസ് ബാധ രണ്ടാം ഘട്ടത്തിലേക്ക് കടന്നതോടെയാണ് സര്‍ക്കാരും ആരോഗ്യ വകുപ്പും മുന്നറിയിപ്പുമായി എത്തിയത്. അതേസമയം, നിപ്പയെ തടയാനുള്ള മരുന്ന് ഓസ്‌ട്രേലിയയില് നിന്നും ഇന്ന് എത്തും.\nഇന്നലേയും ഒരാള് മരിച്ചതോടെ നിരീക്ഷണത്തിലുള്ളവരുടെ സമ്പര്‍ക്ക പട്ടിക വിപുലീകരിക്കാനാണ് ആരോഗ്യ വകുപ്പിന്റെ നീക്കം. കോഴിക്കോട് മെഡിക്കല് കോളേജ്, ബാലുശേരി താലൂക്ക് ആശുപത്രി എന്നിവിടങ്ങളില് ചികിത്സക്കെത്തിയവരെയും കൂട്ടിരിപ്പുകാരെയുമാണ് പട്ടികയുടെ ഭാഗമാക്കുന്നത്.\nമെഡിക്കല് കോളേജ് അത്യാഹിത വിഭാഗത്തിലും സിടി സ്‌കാന് റൂമിലും വെയിറ്റിങ് റൂമിലും മെയ് അഞ്ചിന് രാവിലെ പത്ത് മുതല് വൈകിട്ട് അഞ്ച് വരെയും മെയ് 14 ന് രാത്രി ഏഴ് മുതല് രാവിലെ ഒമ്പത് വരെയും സന്ദര്‍ശിച്ചവരെയാണ് പുതിയ ലിസ്റ്റില് ഉള്‍പെടുത്തുന്നത്. മെയ് 18,19 തീയതികളില് ബാലുശേരി താലൂക്ക് ആശുപത്രിയില് എത്തിയവരെയും ലിസ്റ്റില് ഉൾപ്പെടുത്തുന്നുണ്ട്.\nഈ ദിവസങ്ങളില് ആശുപത്രികളില് സന്ദര്‍ശനം നടത്തിയവര് കോഴിക്കോട് ഗസ്റ്റ് ഹൗസില് പ്രവര്‍ത്തിക്കുന്ന സംസ്ഥാന നിപ്പ സെല്ലില് ബന്ധപ്പെടേണ്ടതാണെന്ന് ആരോഗ്യ വകുപ്പ് അറിയിച്ചു. ലിസ്റ്റില് ഉള്‍പ്പെടുത്തുന്നവരുടെ വിവരങ്ങള് രഹസ്യമായി സൂക്ഷിക്കാനുള്ള നടപടി സ്വീകരിക്കുമെന്നും അധികൃതര് അറിയിച്ചു.\nനിപ്പ വൈറസ് ബാധിച്ച് കോഴിക്കോട് ഒരാള് കൂടി ഇന്നലെ മരിച്ചു. വൈറസ് ബാധ സ്ഥിരീകരിച്ച് കോഴിക്കോട് മെഡിക്കല് കോളേജില് ചികിത്സയിലായിരുന്ന കോഴിക്കോട് നടുവണ്ണൂര് സ്വദേശി റസിന് (25) ആണ് മരിച്ചത്. നിപ്പ ലക്ഷണം കണ്ടതിനെ തുടര്‍ന്ന് മൂന്ന് ദിവസമായി അദ്ദേഹം ആശുപത്രിയില് അതീവ നിരീക്ഷണവിഭാഗത്തിലായിരുന്നു. എന്നാല് ഇന്നലെ വൈകുന്നേരത്തോടെ മരണപ്പെടുകയായിരുന്നു.\nരോഗം ബാധിച്ച് കഴിഞ്ഞ ദിവസം രണ്ട് പേര് മരിച്ചിരുന്നു. ഒരാള്‍ക്ക് ഇന്നലെ രോഗം സ്ഥിരീകരിച്ചു. ഇയാള് അടക്കം രോഗലക്ഷണങ്ങളുമായി എട്ട് പേര് കോഴിക്കോട് മെഡിക്കല് കോളേജ് ആശുപത്രിയില് ചികിത്സയിലാണ്. ഏതാണ്ട് 1353 പേര് ഡോക്ടര്‍മാരുടെ നിരീക്ഷണത്തിലുമാണ്. ഇതോടെ നിപ്പ ബാധിച്ച് മരിച്ചവരുടെ എണ്ണം 17 ആയി ഉയര്‍ന്നു.\nസ്‌റ്റേറ്റ് നിപ്പ സെല് നമ്പര് – 0495 2381000


ബംഗ്ലാദേശ് ക്രക്കറ്റ് നായകന് ഇനി ജനങ്ങള്‍ക്ക് വേണ്ടി കളിക്കും; മികച്ച വിജയവുമായി പാര്‍ലമെന്റില് | Mashrafe Mortaza, Bangladesh's ODI captain, wins parliamentary elections from Narail-2 constituency - Malayalam Oneindia\n10 min ago നിര്‍ണായക നീക്കം; ബിഎസ്എന്‍എല് ജീവനക്കാരന് ജോണ്‍സന്‍റെ രഹസ്യ മൊഴി രേഖപ്പെടുത്തും\n16 min ago ഇന്ദിരാഗാന്ധി സമാധാന പുരസ്കാരം ഡേവിഡ് ആറ്റൻബറോയ്ക്ക്: നേട്ടങ്ങൾ എണ്ണിപ്പറഞ്ഞ് ജൂറി\nPublished: December 31 2018, 11:10 [IST]\nമുര്‍ത്താസ മികച്ച വിജയവുമായി പാര്‍ലമെന്റില് | Oneindia Malayalam\nധാക്ക: ബംഗ്ലാദേശ് പാര്‍ലമെന്റിലേക്ക് നടന്ന തിരഞ്ഞെടുപ്പില് ദേശീയ ക്രിക്കറ്റ് ടീം ക്യാപ്റ്റന് മഷ്‌റഫി മുര്‍ത്താസ തിരഞ്ഞെടുക്കപ്പെട്ടു. ഭരണകക്ഷിയായ അവാമി ലീഗ് സ്ഥാനാര്‍ഥിയായിട്ടാണ് നറൈല്-2 മണ്ഡലത്തില് നിന്ന് മുര്‍ത്താസ ജനവിധി തേടിയത്. 300 സീറ്റിലേക്ക് നടന്ന തിരഞ്ഞെടുപ്പില് 288 സീറ്റിലും അവാമി ലീഗാണ് ജയിച്ചത്.\nപ്രതിപക്ഷ നേതാക്കളെ കൂട്ടത്തോടെ ജയിലിലടച്ച ശേഷം നടന്ന പൊതു തിരഞ്ഞെടുപ്പില് വ്യാപകമായ അട്ടിമറി നടന്നുവെന്ന് ആക്ഷേപമുണ്ട്. അമ്പതോളം പ്രതിപക്ഷ സ്ഥാനാര്‍ഥികള് അവസാന നിമിഷം തിരഞ്ഞെടുപ്പില് നിന്ന് വിട്ടുനിന്നിരുന്നു. പ്രതിപക്ഷ പാര്‍ട്ടിയായ ബംഗ്ലാദേശ് നാഷണലിസ്റ്റ് പാര്‍ട്ടി (ബിഎന്‍പി) അധ്യക്ഷ ഖാലിദ സിയ വര്‍ഷങ്ങളായി ജയിലിലാണ്.\nമുര്‍ത്താസ ഉടന് ദേശീയ ക്രിക്കറ്റ് ടീമില് നിന്ന് വിരമിക്കുമെന്നാണ് റിപ്പോര്‍ട്ട്. 2019ലെ ലോകകപ്പ് ടൂര്‍ണമെന്റില് അദ്ദേഹം പങ്കെടുക്കും. മുര്‍ത്താസയുടെ അവസാന അന്താരാഷ്ട്ര ടൂര്‍ണമെന്റായിരിക്കും അത്.\nരാജ്യത്തിന്റെ വികസനമാണ് തന്റെ ലക്ഷ്യം. രാഷ്ട്രീയമില്ലാതെ രാജ്യത്തിന്റെ വികസനം സാധ്യമല്ല. അതുകൊണ്ടാണ് തിരഞ്ഞെടുപ്പില് പങ്കാളിയായത്. ഇനി രാജ്യത്തിനും ജനങ്ങള്‍ക്കും വേണ്ടി പ്രവര്‍ത്തിക്കും. ലോകകപ്പ് മല്‍സരത്തിന് ശേഷം എന്താണ് തനിക്ക് വേണ്ടി കാത്തിരിക്കുന്നതെന്ന് അറിയില്ലെന്നും മുര്‍ത്താസ ഫേസ്ബുക്കില് കുറിച്ചു.\n350 അംഗങ്ങളാണ് ബംഗ്ലാദേശ് പാര്‍ലമെന്റിലുള്ളത്. ഇതില് 50 സീറ്റ് സ്ത്രീകള്‍ക്ക് സംവരണം ചെയ്തതാണ്. ബാക്കി 300 സീറ്റിലാണ് തിരഞ്ഞെടുപ്പ് നടന്നത്. ഒരു സീറ്റില് സ്ഥാനാര്‍ഥി മരിച്ചതിനാല് പിന്നീട് തിരഞ്ഞെടുപ്പ് നടക്കും. 299ല് 288 സീറ്റിലും അവാമി ലീഗാണ് ജയിച്ചിരിക്കുന്നത്.\nbangladesh election parliament cricket sheikh hasina\nMashrafe Mortaza, Bangladesh's ODI captain, wins parliamentary elections from Narail-2 constituency\nStory first published: Monday, December 31, 2018, 11:10 [IST]


Published on : 25 Nov, 2020 , 1:33 am\nഗുരുഗ്രാം: മുതിര്‍ന്ന കോണ്‍ഗ്രസ് നേതാവ് അഹമ്മദ് പട്ടേല് (71) അന്തരിച്ചു. കോവിഡ് ബാധിച്ച് ചികിത്സയിലായിരുന്നു. ബുധനാഴ്ച പുലര്‍ച്ചെ 3.30ഓടെ ഗുരുഗ്രാമിലെ സ്വകാര്യ ആശുപത്രിയില് വച്ചാണ് അഹമ്മദ് പട്ടേല് വിട വാങ്ങിയത്. മരണവിവരം മകന് ഫൈസല് പട്ടേലാണ് ട്വിറ്ററിലൂടെ പുറത്തുവിട്ടത്.\nഒക്ടോബര് ഒന്നിനാണ് അഹമ്മദ് പട്ടേലിന് കോവിഡ് സ്ഥിരീകരിക്കുന്നത്. കോവിഡ് പൊസീറ്റിവായെന്നും ഈ സാഹചര്യത്തില് താനുമായി സമ്പര്‍ക്കം പുലര്‍ത്തിയവരെല്ലാം നിരീക്ഷണത്തില് പോകണമെന്നും അദ്ദേഹം തന്നെ ട്വിറ്ററിലൂടെ അറിയിച്ചിരുന്നു. വൈറസ്ബാധയെ തുടര്‍ന്ന് ആരോഗ്യനില വഷളായ അഹമ്മദ് പട്ടേലിനെ നവംബര് 15-നാണ് ഗുരുഗ്രാമിലെ സ്വകാര്യ ആശുപത്രിയില് പ്രവേശിപ്പിച്ചത്. ആരോഗ്യസ്ഥിതി മോഷമായതിനെ തുടര്‍ന്ന് അഹമ്മദ് പട്ടേല് ഇന്ന് പുലര്‍ച്ചെയോടെ മരണത്തിന് കീഴടങ്ങുകയായിരുന്നു.\nഗാന്ധി-നെഹ്‌റു കുടുംബത്തിന്റെ വിശ്വസ്തനായിട്ടാണ് അറിയപ്പെട്ടിരുന്നത്. യുപിഎ അധ്യക്ഷ സോണിയ ഗാന്ധിയുടെ പൊളിറ്റിക്കല് സെക്രട്ടറിയായിരുന്ന അദ്ദേഹം 2018-ല് പാര്‍ട്ടിയുടെ ട്രഷററായി ചുമതലയേറ്റിരുന്നു.ഗുജറാത്തില് നിന്നും എട്ട് തവണയാണ് അഹമ്മദ് പട്ടേല് പാര്‍ലമെന്റില് എത്തിയത്. മൂന്ന് തവണ ലോക്‌സഭയിലൂടേയും അഞ്ച് തവണ രാജ്യസഭയിലൂടേയും. ഗുജറാത്തില് നിന്നും ലോക്‌സഭയില് എത്തിയ രണ്ടാമത്തെ മുസ്ലീം എന്ന വിശേഷണവും അദ്ദേഹത്തിനുണ്ട്. 2017 ഓ?ഗസ്റ്റിലാണ് ഏറ്റവും ഒടുവില് പട്ടേല് രാജ്യസഭയില് എത്തിയത്.


റേഷൻ ഉത്പന്നങ്ങളുടെ തൂക്കവും ഗുണനിലവാരവും ഉറപ്പുവരുത്തും | Wayanad Vision\nറേഷന് ഉത്പന്നങ്ങളുടെ തൂക്കത്തിനൊപ്പം ഗുണനിലവാരവും പ്രധാനമാണെന്നും അവ സര്‍ക്കാര് ഉറപ്പുവരുത്തുമെന്നും ഭക്ഷ്യ പൊതുവിതരണ ഉപഭോക്തൃകാര്യ വകുപ്പ് മന്ത്രി അഡ്വ. ജി.ആര് അനില് പറഞ്ഞു. താല്‍ക്കാലികമായി റദ്ദ് ചെയ്ത റേഷന് കടകള് സംബന്ധിച്ച ഫയലുകള് തീര്‍പ്പാക്കുന്നതിനായി പത്തനംതിട്ട അബാന് ഓഡിറ്റോറിയത്തില് നടത്തിയ അദാലത്ത് ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം.\nറേഷന് കടകളുടെ ഉടമസ്ഥ അവകാശികള് ഇല്ലാത്തതും ലൈസന്‍സ് നല്‍കാന് സാധിക്കാത്തതുമായ പ്രശ്‌നങ്ങളില് നോട്ടിഫൈ ചെയ്ത് പുതിയ ഉടമസ്ഥരെ കണ്ടെത്തുന്നതിനുള്ള പ്രവര്‍ത്തനങ്ങളിലേക്ക് നീങ്ങുകയാണ്. താല്‍ക്കാലികമായി ബന്ധിപ്പിച്ചിരിക്കുന്ന കടകളെ സംബന്ധിച്ച് പിന്‍ഗാമിയോ അവകാശിയോ നടത്തിപ്പുകാരോ എന്നത് സംബന്ധിച്ചുള്ള പരിശോധന എത്രയും വേഗം പൂര്‍ത്തിയാക്കി അര്‍ഹതുള്ളവര്‍ക്ക് നല്‍കാനുള്ള നടപടിയാണ് വകുപ്പും സര്‍ക്കാരും ഉദ്ദേശിക്കുന്നത്. 1500 ല് അധികം റേഷന് കടകള് മറ്റ് കടകളുമായി ബന്ധിപ്പിച്ചിരിക്കുന്നത് പൂര്‍ണമായും ഒഴിവാക്കും. 14250 റേഷന് കളകളാണ് സംസ്ഥാനത്തുള്ളത്. ഇതില് 1500 കടകളിലെ പ്രശ്‌നം പരിഹരിച്ച് അര്‍ഹരായ അത്രയും പേര്‍ക്ക് തൊഴില് സാഹചര്യം ഒരുക്കും.\nറേഷന് വാങ്ങാന് വരുന്നവര്‍ക്ക് അറ്റാച്ച് ചെയ്തിരിക്കുന്ന റേഷന് കടകളില് നിന്നും ബുദ്ധിമുട്ടുകള് ഉണ്ടാകാറുണ്ട്. ജനങ്ങള്‍ക്ക് നിലവിലുള്ള അസൗകര്യം മാറ്റി അവരുടെ വാര്‍ഡില് തന്നെ കട പുന:സ്ഥാപിച്ചുകൊണ്ട് റേഷന് ലഭ്യമാക്കും. റേഷന് കട ലൈസന്‍സികളെ സംബന്ധിച്ച് പരമാവധി ആനുകൂല്യം ഉറപ്പാക്കും. കോവിഡ് ബാധിച്ച് മരിച്ച റേഷന് വ്യാപാരികളുടെ കുടുംബങ്ങള്‍ക്ക് ഏഴര ലക്ഷം രൂപയുടെ ഇന്‍ഷുറന്‍സ് കവറേജ് നല്‍കാന് കഴിഞ്ഞു. ഇത്തരത്തിലുള്ള ലൈസന്‍സ് പിന്‍ഗാമികളോട് ഉദാരമായ സമീപനമാണ് സര്‍ക്കാര് സ്വീകരിക്കുന്നത്. റേഷന് കട നടത്തിപ്പില് ചിലയിടങ്ങളില് പിഴവ് വന്നത് ശ്രദ്ധയില്‍പെട്ടിട്ടുണ്ട്. സര്‍ക്കാരിനോടും ജനങ്ങളോടും റേഷന് കട ഉടമകള്‍ക്ക് ഉത്തരവാദിത്തമുണ്ട്. അവ പൂര്‍ണമായി നിര്‍വഹിച്ച് കൃത്യമായ രീതിയില് റേഷന് കാര്‍ഡ് ഉടമകള്‍ക്ക് ആവശ്യമായ സേവനം ലഭ്യമാക്കണം. ഈ പ്രവര്‍ത്തനത്തെ സര്‍ക്കാര് പ്രോത്സാഹിപ്പിക്കും.\nസര്‍ക്കാര് നിര്‍ദേശം അനുസരിച്ച് കടകള് നടത്തുന്ന രീതിയിലേക്ക് പോകണം. മുന്‍വിധിയോട് കൂടി ഒരു ലൈസന്‍സിയുടെയും പ്രവര്‍ത്തനത്തെ തടസപ്പെടുത്താന് സര്‍ക്കാര് ഉദ്ദേശിക്കുന്നില്ല. കൂട്ടായ ഇടപെടലിലൂടെ പൊതുജനങ്ങള്‍ക്ക് നല്‍കുന്ന ഭക്ഷ്യസാധനം തൂക്കത്തിലും ഗുണനിലവാരത്തിലും മുന്‍പന്തിയിലായിരിക്കണമെന്നും മന്ത്രി പറഞ്ഞു. സിവില് സപ്ലൈസ് കമ്മീഷണര് ഡോ. ഡി.സജിത്ത് ബാബു, കൊല്ലം സൗത്ത് സോണ് റേഷനിംഗ് ഡെപ്യൂട്ടി കണ്‍ട്രോളര് ആര്. അനില്‍രാജ്, ജില്ലാ സപ്ലൈ ഓഫീസര് സി.വി മോഹനകുമാര് തുടങ്ങിയവര് പങ്കെടുത്തു.\nkerala newsജി ആര് അനില്‍റേഷന്\nNEWS DESK 14138 posts0comments\nസംസ്ഥാനത്തെ ഉന്നത വിദ്യാഭ്യാസ മേഖലയെ മികച്ച നിലവാരത്തിലേക്ക് ഉയര്‍ത്തും: മുഖ്യമന്ത്രി\nഎബിവിപി കളക്ടറേറ്റ് മാര്‍ച്ചില് സംഘര്‍ഷം\nപുനരധിവാസ ധനസമാഹരണം ജനകീയമായി സംഘടിപ്പിക്കണംഃ മന്ത്രി…\nശക്തമായ മണ്ണിടിച്ചില്.2വീടുകള് തകര്‍ന്നു.9കുടുംബങ്ങളെ…


ടിക് ടോക് പ്രണയം കൊലപാതകത്തില് കലാശിച്ചു | Malayalam News\nടിക് ടോക് പ്രണയം കൊലപാതകത്തില് കലാശിച്ചു\nനോയിഡ- ടിക് ടോക് വഴി പരിചയപ്പെട്ട് പ്രണയത്തിലായ വീട്ടമ്മയെ കൊലപ്പെടുത്തി യുവാവ്. ഗ്രേറ്റര് നോയിഡയിലാണ് സംഭവം. ബിസ്‌റാഖ് സ്വദേശിനിയായ വീട്ടമ്മയാണ് കൊല്ലപ്പെട്ടത്. സംഭവവുമായി ബന്ധപ്പെട്ട് രാഘവ് കുമാര് എന്നയാളെ പൊലീസ് അറസ്റ്റ് ചെയ്തു.\nഇന്നലെ രാത്രി ഇവരുടെ മകന് ജോലി കഴിഞ്ഞ് വീട്ടിലെത്തിയപ്പോഴാണ് മൃതദേഹം കണ്ടത്. മുഖം വികൃതമാക്കിയ നിലയിലായിരുന്നു മൃതദേഹം. തുടര്‍ന്ന് ഇയാള് പൊലീസില് അറിയിക്കുകയായിരുന്നു. പ്രതി ഫഌറ്റില് നിന്ന് പുറത്തേക്കു പോകുന്ന സിസിടിവി ദൃശ്യങ്ങളില് നിന്നാണ് പ്രതിയെ തിരിച്ചറിഞ്ഞ് അറസ്റ്റ് ചെയ്തത്. പണത്തെച്ചൊല്ലിയുള്ള തര്‍ക്കമാണ് കൊലപാതകത്തിലേക്ക് നയിച്ചതെന്ന് പൊലീസ് പറയുന്നു.\nIndia tiktok home maker Affair murder\nകോവിഡ് ഉലച്ചെങ്കിലും ഇന്ത്യയില് ശതകോടീശ്വരന്‍മാര് കൂടി, ദരിദ്രരും


കൊച്ചിയിൽ നിന്നും രാവിലെ എട്ടരയ്ക്ക് തുടങ്ങുന്ന യാത്ര മലേഷ്യയിലെ ട്രാൻസിറ്റും കഴിഞ്ഞ് ബാലിയിൽ അവസാനിയ്ക്കുമ്പോൾ സമയം രാത്രി ഒൻപതുമണിയാണ്. ഈ കൊച്ചുദ്വീപത്ര ‘ഡിജിറ്റൽ’ ആയിട്ടില്ല എന്നു വായിച്ചറിഞ്ഞിരുന്നു. അതിനാൽ കോലാലംപുർ വെച്ചുതന്നെ കറൻസി മാറ്റണമെന്നുവിചാരിച്ചിരുന്നെങ്കിലും ട്രാൻസിറ്റ് വഴികളിലൊന്നും മണിചേഞ്ചേഴ്സിനെ കാണാത്തതുകൊണ്ട് ആ പരിപാടി നടന്നില്ല. ബാലിയിലെ വൈകിയ ലാൻഡിങ്ങിനും തുടർപ്പരിപാടികൾക്കും ശേഷം ഇന്ത്യൻ രൂപ മാറ്റാനായി അന്വേഷണം തുടങ്ങിയപ്പോഴാണ് നമ്മുടെ കയ്യിലുള്ള ഇന്ത്യൻ നോട്ട് സ്വീകരിക്കുന്ന സ്ഥാപനങ്ങളൊന്നും അവിടെ ഇല്ല എന്ന് ഞെട്ടലോടെ തിരിച്ചറിഞ്ഞത്. ഒരു രാത്രിപ്രസംഗത്തിലൂടെ അസാധുവാകാനിടയുള്ള കടലാസുകഷണങ്ങളെ എന്തുവിശ്വസിച്ചുവാങ്ങിവെക്കുമെന്ന ചിന്തകൊണ്ടാണോ ഇന്ത്യൻ രൂപ സ്വീകരിക്കാത്തതെന്നൊക്കെ സംശയിച്ചുകൊണ്ട് മുന്നോട്ടു നടന്നു. ഒടുവിൽ വിമാനത്താവളത്തിൽ ATMൽ കയറി പണമെടുക്കാൻ തന്നെ തീരുമാനിച്ചു. പിൻവലിക്കാനുള്ള തുക തെരഞ്ഞെടുക്കുമ്പോൾ നാണയവിനിമയനിരക്ക് അറിയില്ലയെങ്കിൽ ഒന്നുകൂടി ഞെട്ടേണ്ടി വന്നെനെ. ഒരുലക്ഷം മുതൽ പത്തുലക്ഷം രൂപവരെയുള്ള പല ഓപ്ഷനാണ് ATM മെഷീൻ നമുക്കു തരിക. ഒരു ഇന്ത്യൻ രൂപ ഏകദേശം ഇരുന്നൂറ് ഇന്തോനേഷ്യൻ രൂപയുടെ മൂല്യത്തിനൊപ്പം വരും. അതായത് അവിടെ പത്തുലക്ഷം പിൻവലിക്കുമ്പോൾ അയ്യായിരം ഇന്ത്യൻ രൂപയാണ് അക്കൗണ്ടിൽ നിന്നും കുറവുചെയ്യപ്പെടുക.\nവിമാനത്താവളത്തിനു പുറത്തിറങ്ങിയപ്പോളും വീണ്ടും മണിചേഞ്ചേഴ്സിനെ പരതിക്കൊണ്ടിരുന്നു. ഇന്ത്യൻറുപ്പി എന്ന ബോർഡ് കണ്ട് ചെന്നു പണമെണ്ണിക്കൊടുത്തുകഴിഞ്ഞാണ് വിനിമയനിരക്ക് വെറും 135 ഇന്തോനേഷ്യൻ രൂപമാത്രമാണെന്ന് അറിയുന്നത്. ഇത്രയും നഷ്ടത്തിൽ കൈമാറണ്ട എന്നു തീരുമാനിച്ച് പണം തിരികെ വാങ്ങി ആ കച്ചവടം അങ്ങൊഴിവാക്കി. അതിനിടെ വേണമെങ്കിൽ 150 വരെ കൂട്ടിത്തരാമെന്ന വാഗ്ദാനവുമുണ്ടായി. തെരുവുകച്ചവടത്തിൽ വിലപേശേണ്ടിവരുമെന്ന് വായിച്ചറിഞ്ഞിരുന്നെങ്കിലും നാണയവിനിമയത്തിൽ തന്നെ അതുണ്ടായതോടെ വല്ലാതെ തട്ടിപ്പുമണത്തതുകൊണ്ട് കൂടുതൽ അവിടെ നിന്നില്ല. പിന്നീടുള്ള ദിവസങ്ങളിലൊക്കെ പല ടൂറിസ്റ്റ് സ്പോട്ടുകളിലും മണി ചേഞ്ചിങ്ങ് സ്ഥാപനങ്ങൾ കണ്ടെങ്കിലും മിക്കയിടത്തും ഇന്ത്യൻ രൂപ സ്വീകരിക്കുന്നുണ്ടായിരുന്നില്ല. ഇനി സ്വീകരിക്കുന്ന അപൂർവ്വം സ്ഥാപനങ്ങളിലൊക്കെ 150 ഇന്തോനേഷ്യൻ രൂപയ്ക്ക് മുകളിൽ മൂല്യവും കിട്ടില്ല. ATMകളാണിക്കാര്യത്തിൽ വിശ്വസ്തസ്ഥാപങ്ങൾ. 188 ഇന്തോനേഷ്യൻ രൂപവരെയൊക്കെ വിനിമയമൂല്യം അവിടെ ലഭിയ്ക്കും. അതുകൊണ്ട് യാത്രയ്കായി കരുതിയ ഇന്ത്യൻ കറൻസി നോട്ടുകൾ അതുപോലെ തിരിച്ചുകൊണ്ടുവന്നു.\nപുറത്തേക്കുള്ള കവാടത്തിൽ അതിഥികളുടെ പേരെഴുതിയ ബോർഡുകളുമായി തിങ്ങിനിറഞ്ഞ് കാത്തുനിൽക്കുന്ന ടാക്സിഡ്രൈവർമാർക്കിടയിൽ സ്വന്തം പേരു പരതി പലയാവർത്തി നടന്നു ഞങ്ങൾ നിരാശപ്പെട്ടു. ഇത്ര വൈകിയതുകൊണ്ട് ഡ്രൈവർ പോയിട്ടുണ്ടാകും എന്നു തന്നെ ഞങ്ങളുറപ്പിച്ചു. അപ്പോഴാണ് ടാക്സി ഓഫറുമായി ഒരു സ്ത്രീ ഞങ്ങളെ സമീപിച്ചത്. ഓൺലൈൻ ബുക്ക്ചെയ്ത ടാക്സിയുടെ ഇരട്ടിയോളം തുകപറഞ്ഞെങ്കിലും എയർപോർട്ടിൽ ഇനിയും മറ്റൊന്നന്വേഷിക്കാനുള്ള സമയമില്ലാത്തതുകൊണ്ട് അവർ പറഞ്ഞതുകയും കൊടുത്തു പുറത്തേയ്ക്കു കടന്നപ്പോഴാണ് മറ്റൊരു നിര ടാക്സി ഡ്രൈവർമാരെ കണ്ടത്. അവർക്കിടയിൽ കൂടി ഒന്നു നോക്കിവരാമെന്നുറപ്പിച്ച് ചെന്ന ഞാൻ കണ്ടത് സന്തോഷിന്റെ പേരെഴുതിയ ബോർഡുമായി ക്ഷീണിച്ച് നിലത്ത് കുത്തിയിരിക്കുന്ന ഡ്രൈവറെയാണ്. അങ്ങനെ ഞങ്ങൾ രണ്ടു അതിഥികളും രണ്ടു ടാക്സിക്കാരും മുഖാമുഖം നോക്കി ഏതാനും നിമിഷം നിന്നു. കാലുകുത്തിയതേ അബദ്ധത്തിലേയ്ക്കാണല്ലോ എന്ന ചിന്തയാണോ, വിശപ്പാണോ, ക്ഷീണമാണോ അതിലേറെ ഇപ്പോൾ എന്തു ചെയ്യണമെന്ന ആവലാതിയാണൊ അലട്ടിയതെന്നു പറയാൻ വയ്യ.\nഹോട്ടലിലെത്തിയപ്പോൾ രാത്രി പതിനൊന്നുമണിയും കഴിഞ്ഞിരുന്നു. ഇനി പുറത്തുപോയി കഴിക്കുവാനുള്ള മൂഡൊന്നും ഞങ്ങൾക്കുണ്ടായിരുന്നില്ല. അവിടെയുള്ള പാതിരാത്രിവരെയുള്ള റെസ്റ്റോറന്റ് പ്രവർത്തനം അവസാനിപ്പിക്കാനൊരുങ്ങുകയായിരുന്നു. അന്നത്തെ അവസാനത്തെ ഓർഡർ ഞങ്ങൾക്കായി ഒരുക്കി അവരും ആദ്യത്തെ ഇന്തോനേഷ്യൻ രുചി നാവിലേറ്റി ഞങ്ങളും ആ നീണ്ട ദിവസം പൂർത്തിയാക്കി.\nപൊതുഗതാഗത സംവിധാനങ്ങൾ തിരെയില്ലാത്ത നാടാണ് ഇത്. ഇരുചക്രവാഹനങ്ങളാണ് തദ്ദേശീയരുടെ പ്രധാനവാഹനം. ഇന്തോനേഷ്യയിൽ വാലിഡായ ലൈസൻസുണ്ടെങ്കിൽ ടൂറിസ്റ്റുകൾക്ക് വാടകയ്ക്കെടുത്ത് സഞ്ചരിക്കുവാൻ ബൈക്കുകൾ ഒക്കെ ലഭ്യമാണ്. പക്ഷേകൂടുതൽ പേരും ആശ്രയിക്കുന്നത് പ്രൈവറ്റ് ഡ്രൈവർമാരെയാണ്. അവർഒരേ സമയം ഡ്രൈവറും ഗൈഡും ചിലപ്പോൾ ഫോട്ടോഗ്രാഫറും ഒക്കെയായി കൂടെയുണ്ടാകും. Uber, Blue Taksi തുടങ്ങിയ ഓൺലൈൻ ടാക്സി സർവീസുകളും ഉണ്ട്. ഞങ്ങൾ ആദ്യയാത്രയ്ക്കായി Uber Taxi സർവീസാണുപയോഗിച്ചത്. പക്ഷേ യൂബർ ആപ്പിൽ കണ്ട വാഹനമായിരുന്നില്ല ഞങ്ങളെ കൂട്ടാൻ ഹോട്ടലിലെത്തിയത്. സംശയിക്കേണ്ട, വണ്ടി കേടായതുകൊണ്ട് താൻ മറ്റൊരു വാഹനമുപയോഗിച്ചതാണെന്ന് ഡ്രൈവർ പറഞ്ഞു. ബാലിയുടെ തെക്കൻ മുനമ്പിലൊന്നായ ഉലുവാട്ടു ക്ഷേത്രവും അവിടുത്തെ കെചക് നൃത്തവുമായിരുന്നു അന്നത്തെ പ്ലാൻ. തിരിച്ചുള്ള ട്രിപ്പിന് താൻ കാത്തുനിൽക്കാമെന്നയാൾ പറഞ്ഞു. ഇതൊന്നും നമ്മുടെ നാട്ടിൽ പതിവില്ലാത്തതുകൊണ്ട് ആകെ കൺഫ്യൂഷനായി. ഇംഗ്ലീഷ് അത്ര വശമില്ലെങ്കിലും അയാൾ ഞങ്ങളോട് സംസാരിക്കുവാൻ ശ്രമിച്ചുകൊണ്ടേയിരുന്നു.\nരണ്ടുദിവസത്തിനപ്പുറമുള്ള ചെറിയ യാത്രയ്ക്ക് ഞങ്ങൾ പുട്ടുവിനെ വീണ്ടും കൂടെ കൂട്ടി. ടയർ പഞ്ചറായി എത്താമെന്നേറ്റ സമയത്തിന് വരാൻ പറ്റാതെ പുട്ടു വിഷമിച്ചു. ഞങ്ങൾ കാത്തിരിക്കാമെന്നു പറഞ്ഞു. മുക്കാൽ മണിക്കൂർ വൈകിത്തുടങ്ങിയ യാത്രയാണെങ്കിലും തനാലോട്ടിലെ മറക്കാനാവാത്ത ഒരു സൂര്യാസ്തമയക്കാഴ്ചയിൽ ആ ദിവസവും മനോഹരമായി. പുട്ടുവിനും വയാനും ദിയാസിനുമൊപ്പം ഒരു പടം പോലും എടുത്തില്ലല്ലോയെന്ന സങ്കടം ഇപ്പോൾ ഇതെഴുതുമ്പോൾ ബാക്കി നിൽക്കുന്നു.\nജനസാമാന്യത്തിന്റെ ഭാഷ ബാലിനീസും, ഇന്തോനേഷ്യനുമാണ്. പക്ഷേ ടൂറിസം മിക്കവരേയും ഇംഗ്ലീഷുപറയാൻ പഠിപ്പിച്ചിരിക്കുന്നു. നമുക്കിടപഴകേണ്ടി വരുന്ന കച്ചവടക്കാരും, റെറ്റോറന്റ് ജീവനക്കാരും, ഡ്രൈവർമാരുമെല്ലാം അത്യാവശ്യം ഇംഗ്ലീഷ് സംസാരിക്കും. അതുകൊണ്ട് ഭാഷ ഒരു ബുദ്ധിമുട്ടായതേയില്ല. ആംഗലേയസ്വാധീനം നമുക്ക് വൊക്കാബുലറിയിൽ ആണെങ്കിൽ അവർക്കത് ലിപിയിലാണ്. ലാറ്റിൻ ലിപിയിലാണ് ഭൂരിപക്ഷം എഴുത്തുകളും. അതായത് നമ്മുടെ മംഗ്ലീഷ് ശൈലിയിൽ. ബാലിനീസ് വാക്കുകൾ ഇംഗ്ലീഷ് അക്ഷരങ്ങളിൽ. അതുകൊണ്ട് അർത്ഥം മനസ്സിലായില്ലെങ്കിലും മുഴുവനും വായിക്കാം. മരുന്നുകടകൾ ‘അപ്പോത്തെക്കു'കളാണ്. അപ്പൂപ്പന്റെ ഭാഷയിൽ ‘അപ്പോത്തിക്കിരി’ ഡോക്ടറായിരുന്നുവല്ലോയെന്ന് ഓർത്തു. ഡോക്ടർ ഗിഗി എന്ന പേര് പലയാവർത്തി കണ്ടു. വയാനും പുട്ടുവും പോലെ ഈ പേര് ഇത്ര പോപ്പുലർ ആണോയെന്നും അവരൊക്കെ കൃത്യമായി ഡോക്ടറായതെങ്ങനെയെന്നുമൊക്കെ വിചാരിച്ചുപോയി പെട്ടെന്ന്. പിന്നീട് ഗൂഗിളാണ് സഹായിച്ചത്, ഇന്തോനേഷ്യൻ ഭാഷയിൽ ‘ഗിഗി’ പല്ലാണത്രെ. ഞാൻ കണ്ടതൊക്കെ ദന്താശുപത്രി ബോർഡുകളാണ്.\nകെച്ചക് നൃത്തത്തിനായുള്ള കാത്തിരിപ്പ് - ഉലുവാട്ടു\nഎല്ലായിടത്തും പ്രവേശനഫീസും ടിക്കറ്റും വെച്ചാണ് കടത്തിവിടുന്നത്. കോംപൗണ്ടിലേയ്ക്കലാതെ ആരാധനാസ്ഥാനത്തേയ്ക്ക് ടൂറിസ്റ്റുകൾക്ക് പ്രവേശനവുമില്ല. ക്ഷേത്രങ്ങളുടെ പരിസരത്തേക്കു കടക്കുമ്പോൾ പരമ്പരാഗത ബാലിനീസ് വേഷമായ സരോംഗ് ധരിക്കാൻ നൽകും. പോരുമ്പോൾ അതു തിരികെ കൊടുക്കണം. ഇതത്ര നിർബന്ധമൊന്നും ഉള്ളതായി തോന്നിയില്ല. സഞ്ചാരികളുടെ ഒരു സന്തോഷത്തിന് തരുന്നതാണെന്നു തോന്നി. ഗൈഡുകളൊന്നും പൊതുവേ സരോംഗ് ധരിക്കാറില്ല. ക്ഷേത്രങ്ങളിലൊന്നും നിത്യപൂജ ഉണ്ടാവാറില്ല. വിശേഷദിവസങ്ങളിൽ മാത്രമാണ് ക്ഷേത്രങ്ങളിലെ ചടങ്ങുകളൊക്കെ. പക്ഷേ നിത്യേനയുള്ള ചെറിയ ആരാധന എല്ലായിടത്തും ഉണ്ടാകും. കടകളിലും വീടുകളിലും മ്യൂസിയങ്ങളിലുമൊക്കെ. കുരുത്തോല കൊണ്ടുമെടഞ്ഞ ഒരു ചെറിയ മുറത്തിൽ പൂജാപുഷ്പങ്ങളും ബിസ്ക്കറ്റുമൊക്കെയായി ഇതെല്ലായിടത്തും കാണാം. ഡൊമിനോസ് പിസ്സയുടെ മുന്നിൽ പോലും കണ്ടു.\nപൂജാപാത്രം. നടപ്പാതയിലെ കാഴ്ച\nഈഴച്ചമ്പകമെന്നു നമ്മുടെ നാടിലറിയപ്പെടുന്ന പൂവാണ് പ്രധാനപൂജാപുഷ്പം. കംബോജിയപ്പൂക്കളെന്നാണ് അവർ വിളിയ്ക്കുക. അലങ്കാരത്തിനും ഇതു തന്നെ പ്രാധാനയിനം - മേശപ്പുറത്താണെങ്കിലും കേശഭാരത്തിലാണെങ്കിലും. ഈ ചെറുമരം കാണാത്തയൊരിടവും ഉണ്ടാകില്ല ബാലിയിൽ. ചുവന്ന ചെമ്പരത്തിയും ഇതിനു സമാനമായ പ്രാധാന്യത്തോടെ ഉപയോഗിച്ചുവരുന്നു. പക്ഷേ പെട്ടെന്നു വാടുന്നതു കൊണ്ട് അലങ്കാരപുഷ്പമാകാൻ ഇതിനു പറ്റില്ലല്ലോ.\nഅരിഭക്ഷണം കഴിയ്ക്കുന്നവരാണ് ബാലിക്കാർ, പൊതുവിൽ ഇന്തോനേഷ്യക്കാർ. മാംസവിഭവങ്ങൾ അവർക്കൊഴിച്ചുകൂടാനാവില്ല. കോഴി, താറാവ്, പോത്ത്, പന്നി ഒക്കെ അവരുടെ മെനുവിൽ ഉണ്ട്. കടൽവിഭവങ്ങളുടെ കലവറയാണ് ബീച്ച് റെസ്റ്റോറന്റുകൾ. ഭക്ഷണത്തിൽ പരീക്ഷണങ്ങൾക്ക് മുതിരാറില്ലാത്തവരായിരുന്നു ഞങ്ങൾ. പക്ഷേ ഇത്തവണ കുറച്ച് രുചിയനുഭവങ്ങൾ സ്വന്തമാക്കാമെന്ന് കരുതി. മലേഷ്യൻ ട്രാൻസിറ്റിനിടയിൽ വെച്ചാണ് നാസി ലെമക്ക് പരീക്ഷിച്ചത്. ഇതു മലേഷ്യയുടെ ദേശീയ വിഭവമാണ്. തേങ്ങാപ്പലിൽ വെന്ത ചോറിനൊപ്പം എരിവും മധുരവും ചേർന്ന സംബാൾ (മുളകുപേസ്റ്റ്), വറുത്തകടല, ഒരു കഷണം വെള്ളരിക്ക, ചെറിയമീൻ വറുത്തത്, പുഴുങ്ങിയ മുട്ട ഇതൊക്കെ ചേർന്ന സമീകൃതാഹാരമാണ് നാസി ലെമെക്. ഒപ്പം കോഴി, ആട്, താറാവ് ഇതിലേതെങ്കിലും കറിയായോ ഫ്രൈ ആയോ ഉണ്ടാകും.\nന്യോന്യ ചിക്കൻ കറി മറ്റൊരു മലേഷ്യൻ വിഭവമാണ്. നമ്മുടെ തേങ്ങാപ്പാല് ചേർത്ത ചിക്കൻ കറിയ്ക്ക് വളരെ സമാനമായ സ്വാദാണ് ഇതിന്, ചെറിയ മധുരമുണ്ടാകുമെന്ന് മാത്രം. സുഗന്ധവ്യഞ്ജനക്കൂട്ടിലെ പ്രാദേശികഭേദം കൊണ്ടുള്ള വ്യത്യാസം അറിയാനുണ്ട്. ബ്രെഡിനോ ചോറിനോ ഒപ്പം കഴിയ്ക്കാം. നാസി കാംപുർ ഒരു ഇന്തോനേഷ്യൻ വിഭവമാണ്. അല്ലെങ്കിൽ ഒരുകൂട്ടം വിഭവങ്ങളാണ് എന്നു പറയുന്നതാണ് കൂടുതൽ ശരി. ചോറിനൊപ്പം മാംസ-മാംസേതര വിഭവങ്ങളടങ്ങിയ ഒരു കൂട്ട്. നാസിലെമെക്കിന് സമാനമാണിത്.\nതെരിയാക്കി ചിക്കൻ - സോയസോസ്, ഓറഞ്ച് ജ്യൂസ്, തേൻ, ഇഞ്ചി ഇവയിൽ മാരിനേറ്റ് ചെയ്തെടുക്കുന്ന ചിക്കൻ വെണ്ണയിൽ വറുത്തെടുത്തതാണിത്. മധുരവും എരിവും ചേർന്നൊരു രസമുള്ള സ്വാദ്.\nമാംസവിഭവങ്ങൾ ഏത് ഓർഡർ ചെയ്താലും കൂടെ ചോറുമുണ്ടാകും. കോണാകൃതിയിലോ വൃത്താകൃതിയിലോ കമിഴ്ത്തിയത്. KFCയിൽ നിന്നുപോലും അങ്ങനെയാണ് കിട്ടുക. കടൽവിഭവങ്ങൾ പരീക്ഷിച്ചത് ജിംബാരനിൽ നിന്നുമാണ്. പിടയ്ക്കുന്ന കടൽജീവികളെ നമുക്കു കാണാം. ചൂണ്ടിക്കാണിച്ചു കൊടുക്കുന്നതു് എടുത്തു പാകം ചെയ്തു തരും. പക്ഷേ ഓരോന്നും എത്രവീതം തൂക്കിയെടുക്കണെമെന്നതിനെക്കുറിച്ചൊരു രൂപവും കിട്ടാത്തതിനാൽ ഞങ്ങൾ സെറ്റ് ചെയ്ത കപ്പിൾ മെനു ഒന്നെടുത്തു. കല്ലുമ്മക്കായയും, ചെമ്മീനും, വലിയ കടൽമത്സ്യവും, കലമാരിയും (വറുത്ത കണവ) ചേർന്നതായിരുന്നു മെനു. ഒപ്പം മുന്നിലെ കടൽപ്പരപ്പ്, കാറ്റ്, സംഗീതം, നൃത്തം. ആ വേറിട്ട അനുഭവത്തിനു പക്ഷേ ഇരുപതുശതമാനം ടാക്സടക്കം വലിയ വിലകൊടുക്കേണ്ടി വന്നു.\nഇന്തോനേഷ്യയുടെ തനതു റെസ്റ്റോറന്റുകളെ (നമ്മുടെ നാട്ടിലെ തട്ടുകട/ചായക്കട സെറ്റപ്പ്) വാറുംഗ് എന്നാണ് പറയുക. കുട്ട പോലെയുള്ള ടൂറിസ്റ്റി ഇടങ്ങളില് പക്ഷേ വാറുംഗുകള് സഞ്ചാരികളുടെ ഇഷ്ടത്തിനനുസരിച്ച് രൂപം മാറിക്കഴിഞ്ഞിരിക്കുന്നു - പല ബ്രാന്‍ഡഡ് വാറുംഗുകള് വരെ ഇപ്പോഴവിടെ ഉണ്ട്. എയര്‍പ്പോര്‍ട്ടില് അവയുടെ ബ്രാഞ്ചുകളും കണ്ടു.\nസഞ്ചാരികളുടെ താത്പര്യമെന്തായാലും അതിനുപറ്റിയ അനുഭവങ്ങള് സമ്മാനിക്കാന് മാത്രം സമ്പന്നമാണ് ബാലി. നഗരത്തിന്റെ തിരക്കുകളില് നിന്നൊഴിവായിട്ടൊരുദിവസം ചെലവഴിക്കാന് സഞ്ചാരികള് തെരഞ്ഞെടുക്കുന്ന സ്ഥലമാണ് ഉബുദ്. ഉബുദിലേയ്ക്കുള്ള യാത്രാമദ്ധ്യേയാണ് തടികൊണ്ടും ലോഹം കൊണ്ടുമുള്ള ആഭരണ കരകൗശല നിര്‍മ്മാണശാലകള്. മിക്കതും വീടുകളോടു ചേര്‍ന്നു തന്നെ. നിര്‍മ്മാണം കാണാം, സാമാനങ്ങള് വാങ്ങുകയുമാകാം. സഞ്ചാരികള്‍ക്ക് പണികളില് കൂടുകയുമാകാം. പക്ഷേ ഞങ്ങള് അക്കാഴ്ചകള്‍ക്കായി നിന്നില്ല.\nനെല്‍ക്കൃഷിയ്ക്കു പറ്റിയ ഫലപുഷ്ടമായ മണ്ണാണിവിടെ. കുന്നിന്‍ചെരിവിലെ നിലം തട്ടുതട്ടായി തിരിച്ചിട്ടുള്ള നെല്‍പ്പാടങ്ങള് കാണാന് വലിയ തിരക്കാണ്. ഏറ്റവും മുകള്‍ത്തട്ടില് നിന്നും ജലസേചനത്തിനുള്ള വെള്ളം പലതട്ടുകളിലൂടെ ഒഴുകി ഒടുവില് താഴെയെത്തും. സഞ്ചാരികള്‍ക്കായി നടപ്പാതയൊരുക്കിയിട്ടാണ് കൃഷിഭൂമി. ഇടയ്ക്കുള്ള വീടുകളൊക്കെ മുറ്റത്ത് ലഘുഭക്ഷണവിതരണമൊക്കെ നടത്തി വരുമാനമുണ്ടാക്കുന്നു. സെല്യൂക്കിലെ ഈ നെല്‍പ്പാടങ്ങള്‍ക്കു ചുറ്റിലും ഉബുദിലെ ആര്‍ട്ട് മാര്‍ക്കറ്റിന്റെ തുടര്‍ച്ചയായുള്ള വില്പനശാലകളുണ്ട്. ഉബുദില് തന്നെയാണ് പ്രശസ്തമായ മങ്കിഫോറസ്റ്റ്. നമ്മുടെ കണക്കില് അത്ര നിബിഡവനമൊന്നുമല്ല. പക്ഷേ പാശ്ചാത്യസഞ്ചാരികള്‍ക്ക് സംബന്ധിച്ച് ട്രോപ്പിക്കല് കാലാവസ്ഥയിലെ മരങ്ങളും ചെടികളുമൊക്കെ പുതുമയുള്ള കാഴ്ച തന്നെയാണല്ലോ. നേന്ത്രപ്പഴമൊക്കെ കൈയ്യിലുണ്ടെങ്കില് തോളത്തുചാടിക്കയറുന്ന വലിയൊരു വാനരപ്പട തന്നെയുണ്ടവിടെ. സൂക്ഷിച്ചില്ലെങ്കില് തൊപ്പിയും കൂളിംഗ്‌ഗ്ലാസ്സുമൊക്കെ അവര് തട്ടിയെടുക്കുമെന്ന് വയാന് സൂചന തന്നിരുന്നു. ഞങ്ങള് ചെല്ലുമ്പോള് ചെറിയ ചാറ്റല് മഴയുണ്ടായിരുന്നു. ഒരു കാട്ടരുവി, അടഞ്ഞുകിടക്കുന്ന ഒരു അമ്പലം, ചെറിയൊരു ബറിയല്‍ഗ്രൗണ്ട്, മരപ്പാലം ഇതിലൂടെയൊക്കെ നടന്ന് പുറത്തെത്തുവാന് അധികം സമയമൊന്നും എടുത്തില്ല.\nശലഭോദ്യാനത്തില്‍കൂടി പോകാമെന്നു വയാന് പറഞ്ഞെങ്കിലും അപ്പോഴേയ്ക്കും ക്ഷീണിച്ചിരുന്നു. അതുകൊണ്ട് നേരെ ഹോട്ടലിലേയ്ക്ക് മടങ്ങി. രാവിലെ എട്ടരയ്ക്ക് തുടങ്ങിയ യാത്ര വൈകിട്ട് ആറരയോടെ അവസാനിച്ചു. ചെറിയറോഡുകളും അതിലൂടെ നിറയെ ടൂറിസ്റ്റ് വാഹനങ്ങളും കൂടിയാകുമ്പോള് ട്രാഫിക്‌ബ്ലോക്ക് ഇവിടെ പതിവാണ്. കുട്ടയിലെ ബീച്ചിലേയ്ക്കുള്ള വഴി നിറയെ തെരുവുകച്ചവടക്കാരാണ്. കുട്ടയിലും ഉബുദിലും മറ്റു ടൂറിസ്റ്റ് സ്പോട്ടിലൊക്കെ കാണുന്ന വില്പനസാമഗ്രികളൊക്കെ ഒന്നുതന്നെയാണ്. വിലകളൊക്കെ പേശുന്നതിനനുസരിച്ച് മാറിക്കൊണ്ടിരിക്കും. എങ്കിലും സമാന്യം ലാഭകരമായ വിലകളില് സഞ്ചാരികള്‍ക്കാവശ്യമായ വസ്ത്രങ്ങളും ബാഗുകളും ഒക്കെ കിട്ടും.\nമസ്സാജ് പാര്‍ലറുകളുടെ ബോര്‍ഡുകള് എല്ലായിടത്തും കാണാം. ബാലിനീസ് മസ്സാജിങ്ങ് സഞ്ചാരികള്‍ക്ക് പ്രിയപ്പെട്ടതാണ്. ഫുള് ബോഡി മസ്സാജിങ്ങ്, ഹെഡ് & ഫേസ് മസ്സാജിങ്ങ് ഒപ്പം മാനിക്യൂര്, പെഡിക്യൂര്, ഫിഷ് സ്പാ തുടങ്ങിയ സൗന്ദര്യസംരക്ഷണപരിപാടികളൊക്കെ ഇത്തരം പാര്‍ലറുകളില് ലഭ്യമാണ്. ഒരു ബാലിനീസ് മസ്സാജിങ്ങ് പരീക്ഷിക്കാന് ഞങ്ങള് മടിച്ചില്ല. നീന്തലിന്റെ ക്ഷീണമൊക്കെ മസ്സാജില് തീരട്ടെയെന്നു കരുതി. പകലൊക്കെ നല്ല വെയിലും ചൂടുമുണ്ടാകും. അതുകൊണ്ട് ഒരു പകല് പുറത്തുള്ള കറക്കംഒഴിവാക്കി കുട്ടയില് തന്നെയുള്ള ഡ്രീം മ്യൂസിയത്തില് ചെലവഴിച്ചു. അതൊരു രസകരമായ അനുഭവമായിരുന്നു. ചുമരും തറയുമൊക്കെ കാന്‍വാസാക്കി ഒരുകൂട്ടം ചിത്രകാരന്മാര് അണിയിച്ചൊരുക്കിയത്. ഫോട്ടോയെടുക്കുമ്പോള് നമ്മളുംകൂടിച്ചേര്‍ന്ന് ത്രിമാനചിത്രങ്ങള് രൂപപ്പെടും. ഫോട്ടോയ്ക്ക് പോസുചെയ്യിക്കാനും നമ്മുടെ ക്യാമറയില് ചിത്രങ്ങളെടുത്തുതരാനുമായി അവിടെ ജീവനക്കാരുണ്ട്.\nഅഗ്നിപര്‍വ്വതനിരകളിലെ ട്രെക്കിങ്ങ് ഒഴിവാക്കാനാവാത്ത ഒരു ബാലിനീസ് അനുഭവമാണെന്ന് വായിച്ചറിഞ്ഞിരുന്നു. കിണ്ടാമണിയിലെ ബാത്തൂര് പര്‍വ്വതനിരയിലാണ് പ്രധാനമായും അതിനവസരമുള്ളത്. ഉബുദിലേയ്ക്കുള്ള യാത്രയുടെ ഇരട്ടിയോളം ദൂരം വരുമിത്. ഒരു മുഴുവന് ദിവസവും ഇതിനായി മാറ്റിവെയ്ക്കേണ്ടതുണ്ട്. അതിനു പറ്റിയില്ല. സ്കൂബാഡൈവിങ്ങ്, സ്നോര്‍ക്കേലിങ്ങ്, സ്പീഡ്ബോട്ടിങ്ങ്, സര്‍ഫിങ്ങ് തുടങ്ങിയ കടല്‍വിനോദങ്ങള്‍ക്കു പേരുകേട്ട ബാലിയില് പോയിട്ടും ഇതൊന്നും പരീക്ഷിച്ചില്ല. ധൈര്യം വരാത്തതുകൊണ്ടാണ്. ഇപ്പോള് ആലോചിക്കുമ്പോള് ഒരുകൈ നോക്കാമായിരുന്നെന്നു തോന്നുന്നു. സാരമില്ല, ബാക്കിവെച്ച ആഗ്രഹങ്ങളാണല്ലോ മുന്നോട്ടുനീങ്ങാനുള്ള പ്രേരണ. അവസരങ്ങള് ഇനിയുമുണ്ടാകുമെന്ന് കരുതുന്നു.


മരിക്കുന്നതിനും മണിക്കൂറുകള് മുമ്പ് സോഷ്യല് മീഡിയയില് സജീവം…, അവസാന പോസ്റ്റ് ഭാവനയ്ക്ക് വേണ്ടി - metromatinee.com Lifestyle Entertainment & Sports\nകന്നട സിനിമാ ലോകത്തെയും രാഷ്ട്രീയ ലോകത്തെയും ഞെട്ടിച്ചുകൊണ്ടാണ് നടന് പുനീത് രാജ് കുമാറിന്റെ മരണ വാര്‍ത്ത പുറത്ത് വരുന്നത്. അന്‍പതില് താഴെ ചിത്രങ്ങളില് മാത്രം അഭിനയിച്ചിട്ടുള്ള താരത്തിന് വളരെ ചുരുങ്ങിയ സമയം കൊണ്ടു തന്നെ വലിയൊരു ആരാധക വൃന്തത്തെ സ്വന്തമാക്കുവാന് കഴിഞ്ഞിരുന്നു. കന്നഡ സൂപ്പര്‍താരം രാജ്കുമാറിന്റെ മകന് എന്നതിനേക്കാളുപരി നല്ലൊരു അഭിനേതാവ് എന്ന നിലയിലും മനുഷ്യ സ്നേഹി എന്ന നിലയിലുമാണ് പുനീത് തിളങ്ങിയത്.\nമരിയ്ക്കുന്നതിന് ഏതാനും മണിക്കൂറുകള് മുന്‍പ് വരെ സോഷ്യല് മീഡിയയില് സജീവമായിരുന്നു പുനീത്. ചേട്ടന് ശിവരാജ് കുമാറും ഭാവനയും ഒന്നിച്ച് അഭിനയിക്കുന്ന ബാജ്റാഗി2എന്ന ചിത്രത്തിന് ആശംസകള് അറിയിച്ചു കൊണ്ട് പുനീത് ട്വിറ്ററില് എത്തിയിരുന്നു. സിനിമ പക്ഷെ കാണുന്നതിന് മുന്‍പേ തന്നെ പുനീത് ലോകത്തോട് വിട പറഞ്ഞു. ശിവരാജ് കുമാറിനെയും ഭാവനയെയും കേന്ദ്ര കഥാപാത്രങ്ങളാക്കി എ ഹര്‍ഷ സംവിധാനം ചെയ്ത ചിത്രമാണ് ബാജ്റാഗി 2.\nവ്യാഴാഴ്ച രാത്രി മുതല് തന്നെ പുനീതിന് ആരോഗ്യ പ്രശ്നങ്ങള് ഉണ്ടായിരുന്നു എന്നാണ് റിപ്പോര്‍ട്ടുകള്. എന്നാല് അത് അത്ര കാര്യമാക്കിയില്ല. പുലര്‍ച്ചെ പന്ത്രണ്ട് മണിയോടെ നെഞ്ച് വേദന വന്നപ്പോള് അടുത്തുള്ള ക്ലിനിക്കില് പോയി. ഇ സി ജി എടുത്തു. രാവിലെ തനിയ്ക്ക് യാതൊരു കുഴപ്പവും ഇല്ല എന്ന് പറഞ്ഞ് ജിമ്മില് പോയ ആളാണ്. വര്‍ക്കൗട്ടിന് ഇടെ അസ്വസ്ഥത തോന്നിയതോടെ വിക്രം ആശുപത്രിയിലേക്ക് കൊണ്ടു പോകുകയായിരുന്നു. എത്തിക്കുമ്പോള് തന്നെ അവസ്ഥ ഗുരുതരമാണെന്ന് ഡോക്ടര്‍മാര് പറഞ്ഞു.\nപക്ഷെ തിരിച്ചു വരും എന്ന് തന്നെയായിരുന്നു ആരാധകരുടെ പ്രതീക്ഷ. പൂര്‍ണ ആരോഗ്യവാനായിരുന്നു പുനീത്. മറ്റ് യാതൊരു അസുഖങ്ങളും ഉണ്ടായിരുന്നില്ല. സ്ഥിരമായി വര്‍ക്കൗട്ടും ചെയ്യും. വര്‍ക്കൗട്ട് ചെയ്യുന്നത് കൊണ്ട് തന്നെ തനിയ്ക്കും ഏട്ടന് ശിവരാജ് കുമാറിനും പ്രായമാകുകയില്ല എന്ന് മുന്‍പ് ഒരു അഭിമുഖത്തില് പുനീത് പറഞ്ഞതൊക്കെ ഇപ്പോള് ആരാധകര് ഓര്‍ത്തെടുക്കുന്നു.\nഅപ്പു എന്നാണ് പുനീതിനെ അടുപ്പമുള്ള ആളുകള് സ്‌നേഹത്തോടെ വിളിയ്ക്കുന്നത്. നടന്റെ മരണത്തെ തുടര്‍ന്ന് കന്നട പൂര്‍ണമായും അടച്ചു. തിയേറ്ററുകളും കോളേജുകളും ബസ്സുകളും എല്ലാം പ്രവര്‍ത്തനം നിര്‍ത്തി വച്ചു. വികാരഭരിതരായ ജനങ്ങളെ നിയന്ത്രിയ്ക്കുന്നതിന്റെ ഭാഗമായി സുരക്ഷ ക്രമീകരണങ്ങളും ഒരുക്കിയിട്ടുണ്ട്. പുനീത് രാജ്കുമാറിന് ആദരാഞ്ജലികള് നേര്‍ന്ന് മോഹന്‍ലാല്, മമ്മൂട്ടി, ദുല്‍ഖര് സല്‍മാന്, നിവിന് പോളി, പൃഥ്വിരാജ്, പാര്‍വ്വതി, ഭാവന, ഉണ്ണി മുകുന്ദന്, ടൊവിനോ തോമസ്, വിജയ് ബാബു തുടങ്ങി നിരവധി മലയാള താരങ്ങളും രംഗത്ത് എത്തിയിരുന്നു.\nസമൂഹത്തോട് അത്രയും ബന്ധപ്പെട്ടുജീവിച്ച താരമായിരുന്നു പുനീത്. കാരുണ്യ പ്രവര്‍ത്തനങ്ങള്‍ക്കായി വരുമാനത്തിന്റെ ഒരു ഭാഗം നീക്കിവെക്കാന് മടി കാട്ടാതിരുന്ന ആള്. കൊവിഡ് ആദ്യതരംഗത്തിന്റെ സമയത്ത് കര്‍ണ്ണാമടക മുഖ്യമന്ത്രിയുടെ ദുരിതാശ്വാസ നിധിയിലേക്ക് 50 ലക്ഷം രൂപയാണ് അദ്ദേഹം സംഭാവന ചെയ്തത്. വടക്കന് കര്‍ണ്ണാടകയിലെ പ്രളയത്തിന്റെ സമയത്ത് ഇതേ നിധിയിലേക്ക്5ലക്ഷവും നല്‍കി.\nനടന് എന്നതിനൊപ്പം അനുഗ്രഹീതനായ ഗായകനുമായിരുന്നു അദ്ദേഹം. ഗായകന് എന്ന നിലയില് തനിക്കു ലഭിക്കുന്ന പ്രതിഫലം കാരുണ്യപ്രവര്‍ത്തനങ്ങള്‍ക്കായി നീക്കിവെക്കുമെന്ന് വര്‍ഷങ്ങള്‍ക്കു മുന്‍പ് അദ്ദേഹം തീരുമാനം എടുത്തിരുന്നു. ഈ പ്രതിഫലം ഉപയോഗിച്ച് അദ്ദേഹം സ്ഥിരമായി സാമ്പത്തിക സഹായം നല്‍കുന്ന നിരവധി കന്നഡ മീഡിയം സ്‌കൂളുകള് ഉണ്ടായിരുന്നു. മൈസൂരിലെ ശക്തി ധാന ആശ്രമവുമായി ബന്ധപ്പെട്ടുള്ള സ്ത്രീകളുടെ പുനരധിവാസ കേന്ദ്രത്തിന്റെ പ്രവര്‍ത്തനങ്ങളില് അമ്മയ്ക്കൊപ്പം സജീവമായിരുന്നു അദ്ദേഹം.\nഅച്ഛന് ഡോ: രാജ്കുമാറിന്റെ പേരിലുള്ള ട്രസ്റ്റ് വഴിയും ഒട്ടേറെ സഹായങ്ങള് അദ്ദേഹം നല്‍കിയിരുന്നു. സ്‌കൂളുകള്‍ക്കൊപ്പം അനാഥാലയങ്ങള്, വൃദ്ധസദനങ്ങള് എന്നിവയ്ക്കുവേണ്ടിയും അദ്ദേഹം സഹായം നല്‍കിയിട്ടുണ്ട്. കാരുണ്യ പ്രവര്‍ത്തനങ്ങളില് സമൂഹത്തിന്റെ പങ്കാളിത്തം ഉറപ്പാക്കാനുള്ള ക്യാംപെയ്നുകളുടെയും ഭാഗമായിട്ടുണ്ട് പലപ്പോഴും പുനീത്. കുട്ടികള്‍ക്ക് നിര്‍ബന്ധിത വിദ്യാഭ്യാസത്തിനുള്ള അവകാശത്തെക്കുറിച്ചുള്ള ബോധവത്കരണത്തിനായി 2013ല് സര്‍വ്വശിക്ഷാ അഭിയാന്റെ അംബാസഡര് ആയിരുന്നു അദ്ദേഹം. മരിക്കുമ്പോഴും തന്റെ മറ്റൊരാഗ്രവും നിറവേറ്റിയാണ് പുനീത് രാജ്കുമാര് മടങ്ങുന്നത്. അച്ഛനെപ്പോലെ മരണശേഷം നേത്രദാനം ചെയ്യണമെന്നായിരുന്നു അദ്ദേഹത്തിന്റെ ആഗ്രഹം. ബംഗളൂരുവിലെ നാരായണ നേത്രാലയയിലൂടെയാണ് നേത്രദാനം നടക്കുക. രണ്ട് പേര്‍ക്ക് കാഴ്ച പകര്‍ന്നാണ് പ്രേക്ഷകലക്ഷങ്ങളുടെ പ്രിയതാരത്തിന്റെ മടക്കം.\nരാജ്കുമാര് നായകനായെത്തിയ ചില ചിത്രങ്ങളിലൂടെ ബാലതാരമായിട്ടായിരുന്നു പുനീതിന്റെ സിനിമാപ്രവേശം. ‘ബെട്ടാഡ ഹൂവു’വിലെ അപ്പു എന്ന കഥാപാത്രം പുനീതിന് മികച്ച ബാലതാരത്തിനുള്ള ദേശീയ അവാര്‍ഡ് നേടിക്കൊടുത്തു. മുതിര്‍ന്നശേഷം അപ്പുവെന്ന മറ്റൊരു ചിത്രത്തിലും അഭിനയിച്ച പുനീത് രാജ്കുമാര് അതേ വിളിപ്പേരിലാണ് ആരാധകര്‍ക്ക് ഇടയില് അറിയപ്പെട്ടിരുന്നതും. അപ്പു, അഭി, വീര കന്നഡിഗ, ആകാശ്, ആരസു, മിലാന, വംശി, റാം, ജാക്കീ, ഹുഡുഗരു, രാജകുമാര തുടങ്ങിവയാണ് പുനീത് രാജ്കുമാറിന്റെ ഹിറ്റ് ചിത്രങ്ങള്. കന്നഡ സിനിമയിലെ ഏറ്റവും ജനപ്രീതിയുള്ള താരവും ഏറ്റവും പ്രതിഫലം വാങ്ങുന്നയാളുമായിരുന്നു. ഹു വാണ്ട്സ് ടു ബി എ മില്ല്യണര് എന്ന ഷോയുടെ കന്നഡ പതിപ്പായ ‘കന്നഡാഡ കോട്യാധിപതി’ യിലൂടെ ടെലിവിഷന് അവതാരകനായും ശ്രദ്ധ നേടിയിരുന്നു പുനീത് രാജ്കുമാര്.\nRelated Topics:Bhavana, puneeth rajkumar\nപറഞ്ഞ സമയത്തിനുള്ളില് അഭിഭാഷകര് എത്താതിരുന്നതോടെ ആര്യന് വീണ്ടും തടവറയില്…!, ജയില് മോചനം ഇന്നുണ്ടാകുമെന്ന് വിവരം\nപുനീത് രാജ്കുമാറിന്റെ വിയോഗം താങ്ങാനായില്ല.., താരത്തിന്റെ ചിത്രത്തിനു മുന്നില് തൂങ്ങിമരിച്ച് ആരാധകന്


കൊച്ചിയിൽ നിന്ന് കൂടുതൽ തടികൾ പിടികൂടി ; അന്വേഷണത്തിന് വനം വകുപ്പ് | Forest department to investigate after more timbers were seized from Kochi – News18 Malayalam\n19 ലക്ഷം രൂപയുടെ ഈട്ടിത്തടികളാണ് വനം വകുപ്പ് ഉദ്യോഗസ്ഥർ പിടിച്ചെടുത്തത്\nLast Updated : June 12, 2021, 16:48 IST\nഇടുക്കി അടിമാലിയിലെ പട്ടയ ഭൂമിയിൽനിന്ന് മുറിച്ച തടികൾ ചിലരിൽ നിന്ന് പിടികൂടിയ സംഭവത്തിൽ സമഗ്രമായ അന്വേഷണത്തിന് വനം വകുപ്പ്. 19 ലക്ഷം രൂപയുടെ ഈട്ടിത്തടികളാണ് വനം വകുപ്പ് ഉദ്യോഗസ്ഥർ പിടിച്ചെടുത്തത്.\nഅടിമാലിയിലെ പട്ടയ ഭൂമിയിൽനിന്ന് മുറിച്ചു മാറ്റിയ തടികളാണ് എറണാകുളം കരിമുഗളിലെ മില്ലിൽ നിന്ന് പിടിച്ചെടുത്തത്. ഫെബ്രുവരി 10നാണ് മരങ്ങൾ ഒയാസിസ് ടിംബേഴ്സിൽ എത്തിച്ചത്. അടിമാലി സ്വദേശികളായ അലൻ, ബെന്നി എന്നിവരാണ് തടി കൊണ്ടുവന്നത്. വനം വകുപ്പിന്റെ പാസും മറ്റു രേഖകളും ഇവർ നൽകുകയും ചെയ്തിരുന്നു. ഈ തടികൾ ആണ് ഫോറസ്റ്റ് വകുപ്പ് ഉദ്യോഗസ്ഥർ പിടിച്ചെടുത്തത്.\nഈട്ടിത്തടിയും മുറിച്ച പലകകളും ഉണ്ടായിരുന്നു. 9.874 ക്യൂബ് അളവ് വരുന്നതായിരുന്നു ഈ തടികൾ. എട്ടു ലക്ഷം രൂപ വിലവരും. ഒയാസിസ് ടിംബേഴ്സ് ഉടമ പയസിനെതിരെ വനംവകുപ്പ് കേസെടുത്തു. കരിമുഗൾ തന്നെയുള്ള മ്യൂസിക്കൽ വുഡ്സ് എന്ന മില്ലിൽ നിന്നാണ് 11 ലക്ഷത്തിന്റെ തടി പിടിച്ചെടുത്തത്. അടിമാലി റേഞ്ചിൽ നിന്ന് മുറിച്ചു കടത്തിയതാണ് ഈ തടിയും. 11 മീറ്റർ ക്യൂബ് തടിയാണ് ഇവിടെയുണ്ടായിരുന്നത്.\nറവന്യൂ വകുപ്പിന്റെ ഉത്തരവിന്റെ മറവിൽ പട്ടയ ഭൂമിയിൽ നിന്ന് വ്യാപകമായി മുറിച്ചുവെന്ന ആരോപണത്തിന് പിന്നാലെയാണ് വനംവകുപ്പ് പരിശോധന ശക്തമാക്കിയത്. നേരത്തെ മലബാർ മേഖലയിൽ നിന്ന് മുറിച്ച തടി പെരുമ്പാവൂരിൽ നിന്ന് കണ്ടെത്തുകയും ചെയ്തിരുന്നു. എറണാകുളം ജില്ലയിൽ വ്യാപകമായ പരിശോധനയാണ് ഫോറസ്റ്റ് ഉദ്യോഗസ്ഥരുടെ നേതൃത്വത്തിൽ നടത്തുന്നത്.\nAlso read: റവന്യൂ ഉത്തരവിന്റെ മറവിലെ വനം കൊള്ള: എഡിജിപി എസ്. ശ്രീജിത്ത് അന്വേഷണ സംഘത്തെ നയിക്കും\nതിരുവനന്തപുരം: സംസ്ഥാനത്തെ വിവിധ ജില്ലകളിൽ നടന്ന വനംകൊള്ള സംബന്ധിച്ച് സമഗ്രാന്വേഷണത്തിനുള്ള സംഘത്തെ ക്രൈംബ്രാഞ്ച് മേധാവി എഡിജിപി എസ്. ശ്രീജിത്ത് നയിക്കും. വനം വകുപ്പിലെയും വിജിലൻസിലെയും ഉദ്യോഗസ്ഥരെ ഉൾപ്പെടുത്തി അന്വേഷണ സംഘത്തെ ഉടൻ വിപുലീകരിക്കും. വനംകൊള്ളയ്ക്ക് പിന്നിൽ ഗൂഢാലോചന നടന്നെന്നും സമഗ്രാന്വേഷണം വേണമെന്നും ഉടൻ റിപ്പോർട്ട് കൈമാറണമെന്നും ചീഫ് സെക്രട്ടറി വി പി ജോയി ഇറക്കിയ ഉത്തരവിൽ വ്യക്തമാക്കുന്നു. സംഭവത്തിൽ നിഷ്പക്ഷമായ അന്വേഷണം നടക്കുമെന്ന് മുഖ്യമന്ത്രി പിണറായി വിജയനും വ്യക്തമാക്കിയിരുന്നു. ഇക്കാര്യത്തിൽ ഉപ്പു തിന്നവൻ വെള്ളം കുടിക്കുമെന്നായിരുന്നു മുഖ്യമന്ത്രിയുടെ പ്രതികരണം.\nഅതേസമയം കോടിക്കണക്കിന് രൂപ വിലമതിക്കുന്ന മരങ്ങൾ മുറിച്ചുകടത്തിയ സംഭവത്തിൽ ഒത്താശ ചെയ്ത ഉദ്യോഗസ്ഥർ ഇപ്പോഴും സർവീസിൽ തുടരുന്നതിനെതിരെ ആക്ഷേപം ഉയരുകയാണ്. അനധികൃത മരംമുറി ബോധ്യപ്പെട്ടത്തിന്റെ അടിസ്ഥാനത്തിൽ ഉത്തരവ് റദ്ദ് ചെയ്തിട്ടും കുറ്റക്കാർക്കെതിരെ നടപടി എടുക്കാത്തത് ഉന്നത ബന്ധത്തിന്റെ സൂചനയാണെന്നാണ് വിലയിരുത്തൽ.\nSummary: Forest department to launch an investigation into illegal felling of trees in various parts of the state after timber worth Rs 19 lakhs were seized in Kochi\nFirst published: June 12, 2021, 16:48 IST


Campaigning for the nine seats that will go to polls on May end tomarrow | അമിത് ഷായുടെ റോഡ്‌ഷോയ്ക്ക് നേരെ ആക്രമണം ; ബംഗാളില് ഒമ്പത് മണ്ഡലങ്ങളില് പ്രചരണത്തിന് നിരോധനം | Mangalam\nTuesday, July 02, 2019 Last Updated 26 Min 34 Sec ago English Edition\nWednesday 15 May 2019 08.46 PM\nഅമിത് ഷായുടെ റോഡ്‌ഷോയ്ക്ക് നേരെ ആക്രമണം ; ബംഗാളില് ഒമ്പത് മണ്ഡലങ്ങളില് പ്രചരണത്തിന് നിരോധനം\nന്യൂഡല്‍ഹി: അമിത്ഷായുടെ റോഡ്‌ഷോയ്ക്ക് നേരെ ആക്രമണമുണ്ടായ പശ്ചാത്തലത്തില് പശ്ചിമബംഗാളിലെ ഒമ്പത് ലോക്‌സഭാ മണ്ഡലങ്ങളില് പ്രചരണത്തിന് നാളെ മുതല് നിരോധനം. ദംദം, ബരാസത്, ബസീരാത്ത്, ജയനഗര്, മധുരാപൂര്, യാദവ്പൂര്, ഡയമണ്ട് ഹാര്‍ബര്, സൗത്ത് - നോര്‍ത്ത് കൊല്‍ക്കത്ത എന്നിവിടങ്ങളിലാണ് നാളെ മുതല് വോട്ടെടുപ്പ് അവസാനിക്കും വരെ നിരോധനം.\nനാളെ രാത്രി പത്തു മണിയോടെ പ്രചരണം അവസാനിക്കുമെന്ന് തെരഞ്ഞെടുപ്പ് കമ്മീഷന് വ്യക്തമാക്കി. മെയ് 19 ന് ഞായറാഴ്ച വോട്ടെടുപ്പ് നടക്കുന്നത് വരെ പ്രചരണം ഒരു പാര്‍ട്ടികള്‍ക്കും നടത്താനാകില്ല. ഇതിനൊപ്പം പ്രിന്‍സിപ്പല് സെക്രട്ടറി, അഡീഷണല് ഡയറക്ടര് ജനറല്, സിഐഡി എന്നിവരെ മാറ്റാനും നിര്‍ദേശിച്ചിട്ടുണ്ട്. എഡിജി സിഐഡി ആഭ്യന്തരമന്ത്രാലയത്തിലേക്ക് മാറ്റുകയും നാളെ രാവിലെ തന്നെ റിപ്പോര്‍ട്ട് ചെയ്യാനും ആവശ്യപ്പെട്ടു.\nചൊവ്വാഴ്ച വടക്കന് കൊല്‍ക്കത്തയില് അമിത്ഷായുടെ റോഡ്‌ഷോയ്ക്ക് ഇടയില് ടിഎംസിയുടെ വിദ്യാര്‍ത്ഥി യൂണിയനില്‍പെട്ട പ്രവര്‍ത്തകരും ബിജെപി അണികളും പരസ്പരം ഏറ്റുമുട്ടുകയായിരുന്നു. അക്രമത്തിന്റെ ഭാഗമായി വിദ്യാസാഗര് കോളേജ് വളപ്പിലെ ഈശ്വര് ചന്ദ്ര വിദ്യാസാഗര് പ്രതിമ തകര്‍ക്കപ്പെട്ടു. ഇരു കൂട്ടരും പ്രതിമ തകര്‍ത്തത് എതിര്‍പക്ഷമാണെന്ന് ആരോപിച്ച് രംഗത്ത് വരികയും ചെയ്തിട്ടുണ്ട്.\nപ്രചരണത്തിന് തടയിടുന്ന ഭരണഘടനയിലെ 324 ാം വകുപ്പ് ഇതാദ്യമാണ് തെരഞ്ഞെടുപ്പ് കമ്മീഷന് ഉപയോഗിക്കുന്നത്. അക്രമം നടന്നിട്ടും തെരഞ്ഞെടുപ്പ് കമ്മീഷന് മൂകസാക്ഷിയായി നില്‍ക്കുകയാണെന്ന് നേരത്തേ ബിജെപി നേതാവ് അമിത്ഷാ ആരോപിച്ചിരുന്നു. ഇത്തരം അക്രമികളെ അറസ്റ്റ് ചെയ്ത് ജയിലില് അടയ്ക്കാന് തെരഞ്ഞെടുപ്പ് കമ്മീഷന് തയ്യാറായില്ലെങ്കില് സമാധാനപരമായ ഒരു വോട്ടെടുപ്പ് നടക്കില്ലെന്നും ആരോപിച്ചിരുന്നു.\nസ്വകാര്യഏജന്‍സിയെക്കൊണ്ട് സര്‍വേയും പഠനവും നടത്തി ; എന്നിട്ടും കുമ്മനവും സുരേന്ദ്രനും രക്ഷപ്പെട്ടില്ല ; കേരളത്തിലെ തോല്‍വി പഠിക്കാന് അമിത്ഷാ നേരിട്ടെത്തും; ബിജെപിയില് വരുന്നത് സമ്പൂര്‍ണ്ണ അഴിച്ചുപണി


Hrithik Roshan breaks silence on sexual harassment allegation against Vikas Bahl-'ഇതുപോലൊരാള്‍ക്കൊപ്പം ജോലി ചെയ്യാനാകില്ല'; വികാസിനെ തന്റെ സിനിമയില് നിന്നും പുറത്താക്കണമെന്ന് ഹൃത്വിക്\n'കുറ്റവാളികളെന്ന് തെളിയിക്കപ്പെടുന്നവരെല്ലാം ശിക്ഷിക്കപ്പെടണം. ഇരകളെ ശാക്തീകരിക്കണം, തുറന്നു പറയാനുള്ള കരുത്ത് പകരണം'\nOctober 08, 2018 08:02:01 pm\nമീ ടൂ ക്യാമ്പയിന് ബോളിവുഡിനെ പിടിച്ചുലയ്ക്കുകയാണ്. തങ്ങള് നേരിട്ട ലൈംഗിക അതിക്രമങ്ങള് തുറന്ന് പറഞ്ഞ് നിരവധി പേരാണ് രംഗത്തെത്തിക്കൊണ്ടിരിക്കുന്നത്. നാനാ പടേക്കറിനെതിരെ തനുശ്രീ ദത്ത നടത്തിയ വെളിപ്പെടുത്തലോടെയാണ് തുറന്നു പറച്ചിലുകള് ആരംഭിക്കുന്നത്. ഏറ്റവും ഒടുവിലായി ആരോപണം ഉയര്‍ന്നിരിക്കുന്നത് ക്വീന് സിനിമയുടെ സംവിധായകനായ വികാസ് ബേലിനെതിരായണ്.\nമുന് സഹപ്രവര്‍ത്തകയും നടിമാരുമടക്കം വികാസിനെതിരെ രംഗത്തെത്തിയിട്ടുണ്ട്. ഈ സാഹചര്യത്തില് സംവിധായകനെതിരെ ശക്തമായ നടപടിയുണ്ടാകണമെന്ന് ആവശ്യപ്പെട്ട് രംഗത്തെത്തിയിരിക്കുകയാണ് ഹൃത്വിക് റോഷന്. തന്റെ പുതിയ സിനിമയുടെ സംവിധായകനായ വികാസിനെ വിവാദങ്ങളുടെ പശ്ചാത്തലത്തില് പുറത്താക്കണമെന്നാണ് ഹൃത്വിക് പറയുന്നത്.\n”ഇത്ര ഹീനമായ കുറ്റം ചെയ്ത വ്യക്തിയോടൊപ്പം ജോലി ചെയ്യാന് സാധിക്കില്ല. ഞാന് നാട്ടിലില്ല. അതുകൊണ്ട് തന്നെ എനിക്ക് ലഭിക്കാവുന്നത് പരിമിതമായ വിവരമാണ്. വിഷയത്തിലെ വസ്തുത പരിശോധിച്ച് ആവശ്യമെങ്കില് കടുത്ത നടപടി തന്നെ എടുക്കണമെന്ന് സൂപ്പര് 30യുടെ നിര്‍മ്മാതക്കളോട് ആവശ്യപ്പെട്ടിട്ടുണ്ട്. ഇത് തള്ളിക്കളായാനാകില്ല. കുറ്റവാളികളെന്ന് തെളിയിക്കപ്പെടുന്നവരെല്ലാം ശിക്ഷിക്കപ്പെടണം. ഇരകളെ ശാക്തീകരിക്കണം, തുറന്നു പറയാനുള്ള കരുത്ത് പകരണം” എന്നായിരുന്നു ഹൃത്വികിന്റെ ട്വീറ്റ്.\nവികാസ് ബേലിനെതിരെ ലൈംഗിക അതിക്രമ ആരോപണമുയര്‍ത്തിയ യുവതിയോട് മാപ്പ് ചോദിച്ച് സംവിധായകനും നിര്‍മ്മാതാവുമായ അനുരാഗ് കശ്യപ് കഴിഞ്ഞ ദിവസം രംഗത്തെത്തിയിരുന്നു. അനുരാഗും വികാസും ഭാഗമായ ഫാന്റം ഫിലിംസിലെ ജോലിക്കാരിയായിരുന്ന യുവതിയാണ് വികാസിനെതിരെ ആരോപണമുന്നയിച്ചത്. കഴിഞ്ഞ ദിവസമാണ് ഫാന്റം ഫിലിംസ് പിരിയുന്നതായി അണിയറ പ്രവര്‍ത്തകര് അറിയിച്ചത്.\nഅനുരാഗിന് പിന്നാലെ ഫാന്റം ഫിലിംസിന്റെ ഭാഗമായിരുന്ന അനുരാഗും മധു മാന്റേനയും യുവതിയോട് മാപ്പ് ചോദിച്ച് രംഗത്തെത്തി. 2017 ല് അനുരാഗ് പറയുമ്പോഴാണ് സംഭവത്തെ കുറിച്ച് അറിയുന്നതെന്നും ആര്‍ട്ടിക്കിളില് പറയുന്ന കാര്യങ്ങളെല്ലാം അതേപടി യുവതി തങ്ങളോട് മൂന്ന് പേരോടുമായി പറഞ്ഞിരുന്നുവെന്നും വിക്രമാദിത്യ പറയുന്നു. സംഭവം തങ്ങളെ ഉലച്ചു കളഞ്ഞെന്നും വികാസിനെ ദീര്‍ഘനാളത്തേക്ക് കമ്പനിയില് നിന്നും സസ്പെന്റ് ചെയ്തിരുന്നുവെന്നും വിക്രമാദിത്യ പറഞ്ഞു.\nഒടുവില് ഭര്‍ത്താവിന്റേയും മകളുടേയും മരണ വിവരം ലക്ഷ്മിയെ അറിയിച്ചു; സംസാരിക്കാനാവാതെ ലക്ഷ്മി


പരാതിയുമായി സ്റ്റേഷനിലെത്തിയ അച്ഛനോടും മകളോടും അപമര്യാദയായി പെരുമാറി;പോലീസ് ഉദ്യോഗസ്ഥനെ സ്ഥലംമാറ്റി | 27Nov2020\nകാട്ടാക്കട : സ്റ്റേഷനിൽ പരാതിയുമായി എത്തിയയാളെ മകളുടെ മുന്നിൽ വച്ച് അധിക്ഷേപിച്ച പോലീസ് ഉദ്യോഗസ്ഥനെ സ്ഥലംമാറ്റി. സംഭവത്തെക്കുറിച്ച് രണ്ടു ദിവസത്തിനുള്ളിൽ അന്വേഷിച്ച് റിപ്പോർട്ട് നൽകാൻ സംസ്ഥാന പോലീസ് മേധാവി ഉത്തരവിട്ടു. തിരുവനന്തപുരം റേഞ്ച് ഡി.ഐ.ജി.ക്കാണ് അന്വേഷണ ചുമതല. നെയ്യാർഡാം പോലീസ് സ്റ്റേഷനിൽ നടന്ന ദൃശ്യങ്ങൾ സാമൂഹികമാധ്യമങ്ങളിൽ പ്രചരിച്ചതിനു പിന്നാലെയാണ് നടപടി. സ്റ്റേഷനിലെ എ.എസ്.ഐ. ഗോപകുമാറിനെയാണ് ഇടുക്കിയിലേക്കു സ്ഥലംമാറ്റിയത്.\nനെയ്യാർഡാം പോലീസ് സ്റ്റേഷനിൽ നിൽക്കുന്ന പിതാവിനോടും മകളോടും പരുഷമായ രീതിയിൽ പെരുമാറുകയും ഇറക്കിവിടുകയും ചെയ്യുന്ന ദൃശ്യമാണ് സാമൂഹികമാധ്യമങ്ങളിൽ പ്രചരിച്ചത്.\nനെയ്യാർഡാം പള്ളിവേട്ട സ്വദേശിയായ സുദേവന്‍റെ മകളെ കാണാതായതുമായി ബന്ധപ്പെട്ട് പരാതിയുണ്ടായിരുന്നു. പരാതിയിൽ പോലീസ് അന്വേഷണം നടത്തുകയും പെൺകുട്ടിയെ കണ്ടെത്തുകയും ചെയ്തു. തുടർന്ന് ആരോ ഭീഷണിപ്പെടുത്തുന്നതായുള്ള പരാതിയുമായി വീണ്ടും പോലീസ് സ്റ്റേഷനിലെത്തിയ സുദേവനോടും കൂടെയുണ്ടായിരുന്ന മകളോടും ഉദ്യോഗസ്ഥൻ മോശമായി സംസാരിക്കുന്നതാണ് ദൃശ്യങ്ങളിൽ ഉള്ളത്.\nസംഭവത്തിൽ പോലീസിനു ഗുരുതരവീഴ്ച ഉണ്ടായിയെന്നാണ് പ്രാഥമിക അന്വേഷണത്തിൽ കണ്ടെത്തിയതെന്ന് ഉന്നത ഉദ്യോഗസ്ഥർ പറഞ്ഞു. പരാതിക്കാരോടു മോശമായി പെരുമാറിയതായി വീഡിയോ ദൃശ്യങ്ങളിൽനിന്നുതന്നെ വ്യക്തമായിരുന്നു. ഒരു സ്ത്രീ കൂടെയുണ്ടായിരുന്നു എന്നത് സംഭവത്തെ ഗൗരവമുള്ളതാക്കുന്നു. ഈ സമയങ്ങളിൽ പോലീസ് കാണിക്കേണ്ട മാന്യത പാലിച്ചിട്ടില്ലെന്നു വ്യക്തമായതിനെത്തുടർന്നാണ് അടിയന്തര നടപടി.


ഇന്ത്യ 7.5 ശതമാനം സാമ്പത്തിക വളര്‍ച്ച കൈവരിക്കുമെന്ന് ലോക ബാങ്ക് | India’s GDP growth - Malayalam Goodreturns\n» ഇന്ത്യ 7.5 ശതമാനം സാമ്പത്തിക വളര്‍ച്ച കൈവരിക്കുമെന്ന് ലോക ബാങ്ക്\nUpdated: Tuesday, April 9, 2019, 10:06 [IST]\nവാഷിംഗ്ടണ്: 2019-20 സാമ്പത്തിക വര്‍ഷത്തില് ഇന്ത്യ 7.5 സാമ്പത്തിക ശതമാനം വളര്‍ച്ച കൈവരിക്കുമെന്ന് പ്രതീക്ഷിക്കുന്നതായി ലോക ബാങ്ക് വിലയിരുത്തി. കഴിഞ്ഞ സാമ്പത്തിക വര്‍ഷത്തില് 7.2 ശതമാനമായിരുന്നു ആഭ്യന്തര വളര്‍ച്ചാ നിരക്ക്. നിക്ഷേപത്തില് തുടര്‍ച്ചയായി ഉണ്ടായിക്കൊണ്ടിരിക്കുന്ന വര്‍ധനവ്, മെച്ചപ്പെട്ട കയറ്റുമതി, ഉയര്‍ന്ന ഉപഭോഗം തുടങ്ങിയവയുടെ അടിസ്ഥാനത്തിലാണ് ആഭ്യന്തര വളര്‍ച്ചാ നിരക്കില് (ജിഡിപി) രാജ്യം വളര്‍ച്ച കൈവരിക്കുമെന്ന് ലോക ബാങ്ക് വിലയിരുത്തുന്നത്.\nസൗത്ത് ഏഷ്യന് സാമ്പത്തിക രംഗത്തെക്കുറിച്ചുള്ള ലോകബാങ്കിന്റെ അന്തിമ റിപ്പോര്‍ട്ടിലാണ് ഈ വിലയിരുത്തല്. ലോക ബാങ്കിന്റെയും ഇന്റര്‍നാഷനല് മോണിറ്ററി ഫണ്ടി (ഐഎംഎഫ്)ന്റെയും സുപ്രധാന യോഗത്തിനു മുമ്പാണ് റിപ്പോര്‍ട്ട് പ്രസിദ്ധീകരിച്ചത്.\nജെറ്റ് എയര്‍വെയ്‌സിനെ രക്ഷിക്കാന് അവസാന ശ്രമം; 75 ശതമാനം ഒഹരികള് വില്‍ക്കുന്നു\nരാജ്യത്തെ വ്യാവസായിക വളര്‍ച്ച 7.9 ശതമാനമാകുമെന്നും റിപ്പോര്‍ട്ടില് പറയുന്നു. കാര്‍ഷിക മേഖലയിലും നല്ല വളര്‍ച്ച ഈ സാമ്പത്തിക വര്‍ഷം പ്രതീക്ഷിക്കുന്നുണ്ട്. ആഭ്യന്തര ഉപഭോഗത്തിലുള്ള വര്‍ധനവാണ് സാമ്പത്തിക വളര്‍ച്ചയുടെ പ്രധാന കാരണങ്ങളിലൊന്നായി റിപ്പോര്‍ട്ട് വിലയിരുത്തുന്നത്. പണപ്പെരുപ്പ നിരക്ക് പിടിച്ചുനിര്‍ത്താനായതും ഇന്ത്യയ്ക്ക് നേട്ടമായി. കയറ്റുമതിയിലുണ്ടായ വന് പുരോഗതിയും എണ്ണ വിലയിലുണ്ടായ കുറവും ഇന്ത്യയ്ക്ക് നേട്ടമാകുമെന്നും റിപ്പോര്‍ട്ട് വിലയിരുത്തി.\nകഴിഞ്ഞ സാമ്പത്തിക വര്‍ഷത്തില് ആദ്യ മൂന്ന് മാസത്തെ കണക്കുകള് പ്രകാരം വലിയ തോതിലുള്ള വളര്‍ച്ചാ നിരക്കായിരുന്നു രേഖപ്പെടുത്തിയിരുന്നത്. 2019-20 സാമ്പത്തിക വര്‍ഷത്തില് 7.5 ശതമാനം വളര്‍ച്ച കൈവരിക്കുന്നതോടെ രാജ്യത്തെ ഭക്ഷ്യ വസ്തുക്കളുടെ വില ഏകീകരിക്കപ്പെടും. നാണയപ്പെരുപ്പം നാല് ശതമാനമാകുമെന്നും ലോക ബാങ്ക് വ്യക്തമാക്കി.\nRead more about: india gdp investment world bank bank growth export ഇന്ത്യ ലോക ബാങ്ക് ബാങ്ക് ജിഡിപി\nനിങ്ങളുടെ ഭവനവായ്പയുടെ പലിശയടവ് എങ്ങനെ കുറയ്ക്കാം?


പ്രതിഫലം കുത്തനെ ഉയര്‍ത്തി സായ് പല്ലവി – The Editor.in\nപ്രേമം എന്ന ആദ്യ ചിത്രത്തിലൂടെ തെന്നിന്ത്യ മുഴുവന് തരംഗമായ നടിയാണ് സായി പല്ലവി. പ്രേമത്തിന് ശേഷം നിരവധി ഓഫറുകള് വന്നെങ്കിലും പഠനം പൂര്‍ത്തിയാക്കാനായിരുന്നു നടിയുടെ തീരുമാനം. എംബിബിഎസ് പൂര്‍ത്തിയാക്കിയ നടി പിന്നീട് വാരിവലിച്ച് സിനിമകള് ചെയ്യേണ്ടെന്നും തീരുമാനിച്ചു. പിന്നീട് നടി അഭിനയിച്ച ചിത്രങ്ങളെല്ലാം സൂപ്പര്‍ഹിറ്റായി മാറി. തുടര്‍ന്ന് പ്രതിഫലം അമ്പത് ലക്ഷം രൂപയാക്കി.\nഎന്നാല് നടി വീണ്ടും പ്രതിഫലം വര്‍ദ്ധിപ്പിച്ചുവെന്നാണ് പുതിയ റിപ്പോര്‍ട്ട്. ഷൂട്ടിങിന് താമസിച്ചെത്തുന്നുവെന്നും സ്വഭാവം ശരിയല്ലെന്നും പറഞ്ഞ് നടിക്കെതിരെ വിവാദങ്ങള് ഉയരുമ്പോഴാണ് സായിയുടെ പുതിയ നീക്കം. നിലവില് ഒരു ചിത്രത്തിനായി സായി പല്ലവിയുടെ പുതിയ പ്രതിഫലം 1.5 കോടിയാണ്. ശര്‍വാനന്ദ് നായകനാകുന്ന തെലുങ്ക് ചിത്രത്തിനായി 1.5 കോടിയാണ് നടി പ്രതിഫലമായി കൈപ്പറ്റിയതെന്നും തെലുങ്ക് മാധ്യമങ്ങള് റിപ്പോര്‍ട്ട് ചെയ്തു.\nനയന്‍താര, തമന്ന, സമന്ത, കാജല് അഗര്‍വാള് എന്നിവരുടെ താരപദവിയിലേക്ക് സായി പല്ലവിയും എത്തി. സിനിമാരംഗത്തെത്തി രണ്ടുവര്‍ഷം കൊണ്ടാണ് സായി പല്ലവി മുന്‍നിരയിലെത്തുന്നത്. എഎല് വിജയ് സംവിധാനം ചെയ്യുന്ന കരുവാണ് സായിയുടേതായി പുറത്തിറങ്ങാനിരിക്കുന്ന സിനിമ. സൂര്യ-സെല്‍വരാഘവന് പ്രോജക്ട്, മാരി2എന്നിവയാണ് സായിയുടെ പുതിയ ചിത്രങ്ങള്\nപോര്‍ച്ചുഗലിലെ ഫോരോ ഐലന്റിലെ റേസ് ട്രാക്കില് അതിവേഗതയില് കാറോടിച്ചതിന്റെ ആഹ്ലാദം പങ്കുവച്ച് നടന് ആര് മാധവന്. മെഴ്‌സഡീസ് ബെന്‍സിന്റെ സൂപ്പര്‍കാര് എംഎംജി...\nമികച്ച ചിത്രത്തിനുള്ള സംസ്ഥാന പുരസ്‌കാരം നേടിയ ഒറ്റമുറി വെളിച്ചം എന്ന ചിത്രത്തിനു ശേഷം രാഹുല് ജി നായര് സംവിധാനം ചെയ്യുന്ന സിനിമയാണ്...\nEntertainment Film News Trailors & Songs


ബീഫ് കഴിക്കുന്ന സംഘപരിവാറുകാരുമില്ലേ; ഭരണം കിട്ടിയാല് എന്തുമാകാമെന്നോ? തുറന്നടിച്ച് സി കെ ജാനു\nThu Apr 25 2019 08:35:19 GMT+0530 (IST)\nSpecial Correspondent| Updated On: 26 May 2017 12:10 PM GMT | Location : കൊച്ചി\nകന്നുകാലി കശാപ്പ് നിരോധിച്ച കേന്ദ്ര ഉത്തരവ് അഹങ്കാരമല്ലേയെന്നും ഭരണം കിട്ടിയാല് എന്തും ചെയ്യാമെന്നാണോ എന്നും സി കെ ജാനു ചോദിക്കുന്നു. വേണ്ടത്ര മുന്നൊരുക്കം നടത്താതെയുള്ള തീരുമാനമാണിതെന്നാണ് മനസ്സിലാകുന്നതെന്നും സി കെ ജാനു നാരദാന്യൂസിനോട് പറഞ്ഞു.\nകന്നുകാലി കശാപ്പ് നിരോധിച്ച കേന്ദ്രസര്‍ക്കാര് തീരുമാനത്തിനെതിരെ തുറന്നടിച്ച് എന്‍ഡിഎ സഖ്യകക്ഷി നേതാവും ജനാധിപത്യ രാഷ്ട്രീയ സഭാ അദ്ധ്യക്ഷ സി കെ ജാനു രംഗത്ത്. ഭരണം കിട്ടിയാല് എന്തുമാകാമെന്നാണോ എന്നും, അഹങ്കാരമല്ലേ ഇതെന്നും സി കെ ജാനു ചോദിക്കുന്നു. വേണ്ടത്ര മുന്നൊരുക്കം നടത്താതെയുള്ള തീരുമാനമാണിതെന്നാണ് മനസ്സിലാകുന്നതെന്നും സി കെ ജാനു നാരദാന്യൂസിനോട് പറഞ്ഞു.\nപ്രകൃതി ഉണ്ടായ കാലം മുതൽ ഇതൊക്കെ ഉണ്ടായിരുന്നതാണ്. കുറെയേറെ ജനങ്ങള് കന്നുകാലിളെ ആശ്രയിച്ച് ജീവിക്കുമ്പോള് ഒറ്റയടിയ്ക്ക് എടുക്കേണ്ട തീരുമാനം അല്ല ഇത്. പ്രായമായ കന്നുകാലികളെ സര്‍ക്കാര് ഏറ്റെടുക്കുമോ എന്നും ഇതിനു കര്‍ഷകനു വില നല്‍കുമോ എന്നും സി കെ ജാനു ചോദിക്കുന്നു.\nകന്നുകാലികളെ ഉപജീവനമാര്‍ഗ്ഗമാക്കിയ ജനങ്ങളെ ഈ തീരുമാനം ദുരിതത്തിലാക്കും. ബദല് മാര്‍ഗ്ഗങ്ങളോ പഠനങ്ങളോ ഇല്ലാതെ എടുത്തു ചാടി ഇറക്കിയ ഉത്തരവാണിതെന്നും വെറുതെ നിരോധിക്കാന് കഴിയില്ലെന്നും സി കെ ജാനു പറയുന്നു. നേരത്തെ എന്‍ഡിഎ നേതൃയോഗത്തില് പ്രധാനമന്ത്രി നരേന്ദ്രമോദിയ്ക്കും ബിജെപി ദേശീയ അദ്ധ്യക്ഷന് അമിത് ഷായ്ക്കും മുന്നില് ബീഫ് നയത്തിനെതിരെ സി കെ ജാനു നിലപാട് തുറന്നു പറഞ്ഞിരുന്നു.\nബീഫ് പോലുള്ള തര്‍ക്കവിഷയങ്ങള് ബിജെപി നേതൃത്വം ഇടക്കിടെ ഉന്നയിക്കുന്നത് കേരളത്തിലെ സഖ്യകക്ഷികള്‍ക്കു ബുദ്ധിമുട്ട് സൃഷ്ടിക്കുന്നതായി ജാനു യോഗത്തില് വിമര്‍ശിച്ചിരുന്നു. ഇത്തരം കാര്യങ്ങള് ഒഴിവാക്കി നരേന്ദ്രമോദി സര്‍ക്കാര് ദലിത്, ആദിവാസി, തൊഴിലാളി പ്രശ്നങ്ങള്‍ക്കും അവര്‍ക്കായുളള പദ്ധതികള്‍ക്കും മുന്‍തൂക്കം നല്‍കണമെന്നും ജാനു യോഗത്തില് ആവശ്യപ്പെട്ടു. ഈ നിലപാടില് ഉറച്ചു നില്‍ക്കുമെന്നും ജാനു പറഞ്ഞു


ചിക്കുവിന്റെ മരണം കവർച്ചാ ശ്രമം മാത്രമല്ലെന്ന് പോലീസ്; പോസറ്റ്മോർട്ടം നടത്തി, ഭർത്താവിനേയും മറ്റും കസ്റ്റഡിയിൽ നിന്നും വിട്ടയക്കും - Pravasishabdam\nHome NRI News Australia ചിക്കുവിന്റെ മരണം കവർച്ചാ ശ്രമം മാത്രമല്ലെന്ന് പോലീസ്; പോസറ്റ്മോർട്ടം നടത്തി, ഭർത്താവിനേയും മറ്റും കസ്റ്റഡിയിൽ നിന്നും...\nചിക്കുവിന്റെ മരണം കവർച്ചാ ശ്രമം മാത്രമല്ലെന്ന് പോലീസ്; പോസറ്റ്മോർട്ടം നടത്തി, ഭർത്താവിനേയും മറ്റും കസ്റ്റഡിയിൽ നിന്നും വിട്ടയക്കും\nമസ്കറ്റ്: ഒമാനിൽ മരിച്ച മലയാളി നേഴ്സ് ചിക്കുവിന്റെ മരണം കവർച്ചയ്ക്ക് വേണ്ടി നടത്തിയതല്ല എന്ന് പോലീസ് നിഗമനം. ചിക്കുവിന്റെ പോസ്റ്റ്മോർട്ടം നടപടികൾ പൂർത്തിയായി. അതിന്റെ റിപോർട്ട് കാത്തിരിക്കുകയാണ് പോലീസ്. ചിക്കുവിന്റെ മരണവുമായി ബന്ധപ്പെട്ട് വ്യക്തമായ യാതൊരു വിവരവും ഇതുവരെ ലഭ്യമായിട്ടില്ലെന്ന് ആശുപത്രി മാനേജ്‌മെന്‍റും അറിയിച്ചിട്ടുണ്ട്. അന്വേഷണം നടത്തുന്ന മസ്ക്കറ്റിലെ സ്‌പെഷല് ഇന്‍വെസ്റ്റിഗേഷന് സംഘം തെളിവുകള് കണ്ടെത്താന് നടപടി ഊര്‍ജിതമാക്കിയതായും അറിയുന്നു.\nചിക്കു റോബര്‍ട്ടിന്റെ പോസ്റ്റ് മോര്‍ട്ടം നടപടികള് പൂര്‍ത്തിയായതായി ബന്ധുക്കള്‍ക്കു വിവരം ലഭിച്ചു. മൃതദേഹം നാട്ടിലെത്തിക്കുന്നതിനുള്ള ഒരുക്കങ്ങള് പൂര്‍ത്തിയാക്കി വരികയാണ്. അതിനിടെ ചിക്കുവിന്റെ മരണവുമായി ബന്ധപ്പെട്ട് പോലീസ് കസ്റ്റഡിയിലുള്ള ഭര്‍ത്താവ് ലിന്‍സനെയും അയല്‍വാസിയായ പാകിസ്ഥാന് സ്വദേശിയേയും പൊലീസിന്റെ ചോദ്യം ചെയ്യല് നടപടിയും പൂര്‍ത്തിയായി. ഇന്നോ, നാളെയോ ഇരുവരെയും കസ്റ്റഡിയില് നിന്നു വിട്ടയക്കും.ചിക്കു കൊലചെയ്യപെട്ടതിനു വ്യക്തമായ തെളിവുകള് കണ്ടെത്താന് സാധിക്കാത്തതിനെ തുടന്നാണ് ഭര്‍ത്താവിനെയും അയല്‍വാസിയേയും ചോദ്യം ചെയ്യുന്നത്. ഇത് പോലീസിന്റെ സ്വാഭാവിക അന്വേഷണ നടപടിയുടെ ഭാഗമാണെന്നാണറിയുന്നത്. ചിക്കുവിന്റെ മരണത്തില് ചിക്കുവിന്റെ ബന്ധുക്കള്‍ക്കോ, നില്‍സന്റെ ബന്ധുക്കള്‍ക്കോ നില്‍സനുമായി ബന്ധപ്പെട്ട് യാതൊരു സംശയങ്ങളുമില്ല.\nഇന്ത്യയില് മൃതദേഹം സംസ്ക്കരിച്ചതിനു ശേഷമാണ് അന്വേഷണത്തിന്റെ ഭാഗമായി സംശയമുള്ളവരെയും അന്വേഷണ പുരോഗതികള്‍ക്കുമായി കസ്റ്റഡിയിലെടുക്കുന്നതെങ്കില് അറബി നാടുകളില് സംസ്ക്കരിക്കുന്നതിന് മുമ്പായിരിക്കും അന്വേഷണപുരോഗതിക്കായി ചോദ്യം ചെയ്യാന് കസ്റ്റഡിയിലെടുക്കുക. അത്തരത്തിലുള്ള നടപടികളാണ് പൂര്‍ത്തിയാക്കി വരുന്നതെന്നാണ് നാട്ടില് അറിയാന് കഴിഞ്ഞിട്ടുള്ളത്.\nPrevious articleമസ്കറ്റിൽ പിക്കപ്പ് വാൻ അപകടത്തിൽ മലയാളി മരിച്ചു\nNext articleബംഗാളിലെ സി.പി.എമ്മിന്റെ സമുന്നത നേതാവ് ബിമൻ ബോസ് കൈപ്പത്തിക്ക് വോട്ട് ചെയ്തു.


കല്ലാനോട് - ഇരുപത്തേഴാംമൈൽ റോഡ് തകർന്നു : Deepika.com Nattu Visesham\nകൂരാച്ചുണ്ട്: ഇരുന്നൂറിലധികം കുടുംബങ്ങൾ ആശ്രയിക്കുന്ന കല്ലാനോട് - ഇരുപത്തേഴാംമൈൽ റോഡിന്‍റെ ടാറിംഗ് തകർന്നു. കയറ്റത്തോടുകൂടിയ റോഡിലൂടെ ഭാരം കയറ്റിയ വലിയ വാഹനങ്ങൾ കടന്നു പോകുന്നതാണ് ടാറിംഗ് തകരാൻ കാരണമാകുന്നതെന്നാണ് നാട്ടുകാർ പറയുന്നത്.\nമുമ്പ് ടാറിംഗ് നടത്തിയ ഇരുപത്തേഴാംമൈലിന് അടുത്തുള്ള സ്ഥലത്ത് കയറ്റത്തിലാണിപ്പോൾ ടാറിംഗ് പാടെ തകർന്നത്. ടാറിംഗ് തകർന്ന ഭാഗം ഉടൻ അറ്റകുറ്റപ്പണി നടത്തി റോഡ് സംരക്ഷിക്കാൻ നടപടി സ്വീകരിക്കണമെന്നാണ് നാട്ടുകാർ ആവശ്യപ്പെടുന്നത്.\nടഗ് ഓഫ് വാർ\nകോഴിക്കോട്: ജില്ലാ ടഗ് ഓഫ് വാർ അസോസിയേഷൻ സംഘടിപ്പിക്കുന്ന ജില്ലാ സബ് ജൂണിയർ, ജൂണിയർ ടഗ് ഓഫ് വാർ ചാമ്പ്യൻഷിപ്പ് എളേറ്റിൽ എം.ജെ. ഹയർ സെക്കൻഡറി സ്കൂൾ ഗ്രൗണ്ടിൽ ആരംഭിച്ചു. കിഴക്കോത്ത് പഞ്ചായത്ത് പ്രസിഡന്‍റ് വി.പി. നസ്റി ഉദ്ഘാടനം ചെയ്തു. പഞ്ചായത്ത് സ്റ്റാൻഡിംഗ് കമ്മിറ്റി ചെയർപേഴ്‌സൺ പ്രിയങ്ക കരൂഞ്ഞിയിൽ അധ്യക്ഷത വഹിച്ചു.\nജില്ലാ ടഗ് ഓഫ് വാർ അസോസിയേഷൻ സെക്രട്ടറി എം.പി. മുഹമ്മദ് ഇസ്ഹാഖ്, പി.ടി. അബ്ദുൾ അസീസ് എന്നിവർ പ്രസംഗിച്ചു.


നമ്മുടെ കോഴിക്കോട് Archives - Page 20 of 131 - Calicut Journal\nHome » നമ്മുടെ കോഴിക്കോട് (page 20)\nനിപ: ഭയപ്പെടേണ്ട സാഹചര്യം നിലവിലില്ലെന്ന് ഉന്നതതലയോഗം; നിരീക്ഷണത്തിലുള്ളവർക്ക് ഭക്ഷ്യസാധനങ്ങളുടെ കിറ്റ് വീടുകളിൽ എത്തിച്ചുനൽകാൻ മുഖ്യമന്ത്രി നിർദേശം നൽകി\nനിപ വൈറസ് ബാധ സംബന്ധിച്ച് ഭയപ്പെടേണ്ട സാഹചര്യം നിലവിലില്ലെന്ന് മുഖ്യമന്ത്രി പിണറായി വിജയന്റെ അധ്യക്ഷതയിൽ ചേർന്ന ഉന്നതതലയോഗം വിലയിരുത്തി. ഇതുവരെ 18 കേസുകളിൽ രോഗബാധ സ്ഥിരീകരിച്ചതിൽ 16 പേരാണ് മരിച്ചത്. കൂടുതൽ കേസുകൾ ഉണ്ടാകാത്ത സാഹചര്യത്തിൽ ഇപ്പോൾ ഭയപ്പേണ്ട ഒരു സാഹചര്യവുമില്ല. രണ്ടാംഘട്ടത്തിലും വളരെ ചുരുങ്ങിയ കേസുകൾ മാത്രമേ വന്നിട്ടുള്ളൂ. കണ്ണൂരിലും വയനാട്ടിലുമുണ്ടായ ഓരോ മരണം നിപ മൂലമല്ലെന്ന് സ്ഥിരീകരിച്ചിട്ടുണ്ട്. വൈറസ് ബാധ പൂർണമായും നിയന്ത്രിക്കപ്പെട്ടു എന്ന് ഉറപ്പാകുംവരെ തിരുവനന്തപുരത്ത് നിന്നുള്ള വിദഗ്ധ മെഡിക്കൽ സംഘം കോഴിക്കോട് തുടരണമെന്ന് യോഗം തീരുമാനിച്ചു. ഇന്ത്യൻ കൗൺസിൽ ...\nനിപ വൈറസ് ബാധയുടെ രണ്ടാം ഘട്ടം സ്ഥിരീകരിച്ചതോടെ ഓസ്‌ട്രേലിയയില് നിന്ന് മരുന്നെത്തിച്ചു. ഹ്യൂമണ് മോണോക്ലോണ് ആന്റിബോഡി എം 102.4 എന്ന മരുന്നാണ് കോഴിക്കോട് മെഡിക്കല് കോളെജില് എത്തിച്ചത്. ഐ.സി.എം.ആറില് നിന്നുള്ള വിദഗ്ദ്ധര് എത്തിയ ശേഷം മാത്രമായിരിക്കും മരുന്ന് ഉപയോഗിക്കുക. ജപ്പാനില് നിന്ന് ഫാവിപിരാവിര് എന്ന മരുന്ന് കൊണ്ടുവരാനുള്ള ശ്രമവും ആരോഗ്യ വകുപ്പ് നടത്തുന്നുണ്ട്. നിപ്പ ബാധിച്ച രോഗികളുമായി ഏതെങ്കിലും തരത്തില് ബന്ധപ്പെട്ടവരെല്ലാം ചികിത്സ തേടാന് ആരോഗ്യവകുപ്പ് നിര്‍ദ്ദേശിച്ചിട്ടുണ്ട്. രോഗം സ്ഥിരീകരിച്ച രണ്ട് പേര് ചികിത്സയിലാണ്. 12 പേര് രോഗലക്ഷണങ്ങളുമായി ചികിത്സ തേടി. രോഗികളുമായി അടുത്തിടപഴകിയിട്ടുള്ള ...\nബാലുശ്ശേരി താലൂക്ക് ആശുപത്രിയിലെ ഡോക്ടര്‍മാരോടും നഴ്സിംഗ് ജീവനക്കാരോടും ഒരാഴ്ച അവധിയില് പ്രവേശിക്കാന് ആരോഗ്യ വകുപ്പ് ഡയറക്ടര് നിര്‍ദേശം നല്‍കി\nകോഴിക്കോട് ബാലുശ്ശേരി താലൂക്ക് ആശുപത്രിയിലെ ഡോക്ടര്‍മാരോടും നഴ്സിംഗ് ജീവനക്കാരോടും ഒരാഴ്ച അവധിയില് പ്രവേശിക്കാന് ആരോഗ്യ വകുപ്പ് ഡയറക്ടര് നിര്‍ദേശം നല്‍കി. പകരം സംവിധാനം ഏര്‍പ്പെടുത്തുമെന്നും ആരോഗ്യ വകുപ്പ് ഡയറക്ടര് അറിയിച്ചു. ഡോക്ടർ പനി ബാധിച്ച് ചികിത്സ തേടിയ സാഹചര്യത്തിലാണ് ജീവനക്കാർക്ക് അവധി നൽകിയതെന്നും അധികൃതര് അറിയിച്ചിട്ടുണ്ട്. ബാലുശ്ശേരി ആശുപത്രിയിൽ നിന്നായിരുന്നു കഴിഞ്ഞ ദിവസം മരിച്ച റസിന് നിപ ബാധിച്ചത്. നിപ ബാധിച്ച് മരിച്ച കോട്ടൂർ തിരുവോട് മയിപ്പിൽ ഇസ്മായിലിനെ ബാലുശ്ശേരി ആശുപത്രിയിൽ പ്രവേശിപ്പിച്ചപ്പോൾ റസിൻ ചികിത്സ തേടിയിരുന്നു. രണ്ടു ദിവസങ്ങളിലായി മൂന്ന് നിപ മരണങ്ങളാണ് ...\nസംസ്ഥാനത്ത് ഇന്ധനവില കുറയും. അധിക നികുതിയില് ഇളവ് വരുത്താന് മന്ത്രിസഭാതീരുമാന. എത്ര കുറയ്ക്കണമെന്ന് ധനകാര്യ വകുപ്പ് തീരുമാനിക്കും. മറ്റന്നാള് മുതല് പുതുക്കിയ നിരക്ക് നിലവില് വരും. മുഖ്യമന്ത്രി പിണറായി വിജയനും ധനമന്ത്രി തോമസ് ഐസക്കും ഇക്കാര്യം നേരത്തേതന്നെ വ്യക്തമാക്കിയിരുന്നു. ചെങ്ങന്നൂർ ഉപതിരഞ്ഞെടുപ്പിനു ശേഷം തീരുമാനമെന്നായിരുന്നു ധനമന്ത്രി പറഞ്ഞത്. പെട്രോളിനും ഡീസലിനും ഏറ്റവുമധികം നികുതി ഈടാക്കുന്ന സംസ്ഥാനങ്ങളിൽ മൂന്നാം സ്ഥാനത്താണു കേരളം. മഹാരാഷ്ട്രയാണ് ഒന്നാം സ്ഥാനത്ത് – പെട്രോളിന് 39.78%, ഡീസലിന് 24.84%. പഞ്ചാബിൽ യഥാക്രമം 35.35%, 16.88%. കേരളത്തിൽ പെട്രോളിന് 32.02% (19.22 രൂപ), ...\nനിപ്പാ വൈറസ് ബാധിച്ച് മരിച്ച ലിനിയുടെ രണ്ടു മക്കള്‍ക്കും പനി\nനിപ്പാ വൈറസ് ബാധിച്ച് മരിച്ച പേരാമ്പ്ര താലൂക്ക് ആശുപത്രിയിലെ നഴ്സ് ലിനിയുടെ രണ്ടു മക്കയെും പനിബാധിച്ച് കോഴിക്കോട് മെഡിക്കല് കോളജ് ആശുപത്രിയില് പ്രവേശിപ്പിച്ചു. അതേസമയം ഇരുവര്‍ക്കും നിപ്പാ വൈറസ് രോഗലക്ഷണമില്ലെന്ന് ആരോഗ്യവകുപ്പ് അധികൃതര് വ്യക്തമാക്കി. സാധാരണ പനിയാണ് കുട്ടികള്‍ക്കുള്ളത്. തുടര്‍ന്നാണ് നിരീക്ഷണത്തിനായി കോഴിക്കോട് മെഡിക്കല് കോളജ് ആശുപത്രിയില് എത്തിച്ചത്. ഇരുവരുടേയും രക്തസാമ്പിളുകള് പരിശോധനക്കായി അയച്ചിട്ടുണ്ടെന്നും ഭയപ്പെടേണ്ട ആവശ്യമില്ലെന്നും ആരോഗ്യവകുപ്പ് ഡയറക്ടര് ആര്.എല്. സരിത വ്യക്തമാക്കി. നേരത്തെ ലിനിയുടെ ഭര്‍ത്താവിന് സര്‍ക്കാര് ജോലി നല്‍കാനും സര്‍ക്കാര് തീരുമാനിച്ചിരുന്നു. ലിനിയുടെ രണ്ടു മക്കള്‍ക്കും പത്തു ലക്ഷം രൂപ ...\nനിപ്പാ വൈറസ് ബാധിച്ച് ഒരാള് കൂടി മരിച്ചു. പേരാമ്പ്ര സ്വദേശി കല്ല്യാണി  ആണ് ഇന്ന് മരിച്ചത്. കോഴിക്കോട് മെഡിക്കല് കോളജ് ആശുപത്രിയില് ചികിത്സയിലായിരുന്നു. ഇതോടെ നിപ്പാ ബാധിച്ച് മരിച്ചവരുടെ എണ്ണം 13 ആയി. നിപ്പാ സ്ഥിരീകരിച്ചവരില് മൂന്ന് പേർ ചികിത്സയിൽ തുടരുന്നുണ്ട്. അതേസമയം, പേരാമ്പ്ര ചങ്ങരോത്ത് സ്വദേശി മുഹമ്മദ് സാബിത്ത് നിപ്പാ വൈറസ് ബാധിച്ചാണ് മരിച്ചതെന്നും മലേഷ്യയില് നിന്നുമാണ് വൈറസ് അദ്ദേഹം കേരളത്തിലെത്തിച്ചതെന്നുമുള്ള പ്രചാരണത്തില് വിശദീകരണവുമായി പൊലീസ് രംഗത്തെത്തി. സമീപകാലത്ത് സാബിത്ത് യാത്ര ചെയ്തത് യുഎഇയിലേക്കു മാത്രമെന്നാണ് പാസ്‌പോര്‍ട്ട് രേഖകളിലുള്ളത്. നിപ്പാ വൈറസിന്റെ ...


തലച്ചോര് മരിച്ചാലും പ്രതികരിക്കും ; ബുദ്ധിയുടെ സിരാകേന്ദ്രം കൈകളിൽ ഒളിപ്പിച്ച നീരാളികള്! | Octopus Arms Are Capable of Making Decisions Without Input From Their Brains\nതലച്ചോര് മരിച്ചാലും പ്രതികരിക്കും ; ബുദ്ധിയുടെ സിരാകേന്ദ്രം കൈകളിൽ ഒളിപ്പിച്ച നീരാളികള്!\nമനോരമ ലേഖകൻ July 02, 2019 05:48 PM IST\nസമുദ്രജീവികള്‍ക്കിടയില് മാത്രമല്ല ലോകത്തുള്ള എല്ലാ ജീവികളെയും കണക്കിലെടുത്താലും ഏറ്റവും ബുദ്ധിശക്തിയുള്ളവയില് ഒന്നാണ് നീരാളികള്. ആയുധങ്ങള് ഉപയോഗിച്ച് ഇര തേടാനും വിഷമമേറിയ പ്രശ്നങ്ങള് പരിഹരിക്കാനും മനുഷ്യരെ പോലും പലപ്പോഴും പറ്റിക്കാനും കഴിവുള്ളവയാണ് നീരാളികള്. അതേസമയം ഇതിനെല്ലാം സഹായിക്കുന്ന ബുദ്ധിശക്തിയുടെയും വിവേചനത്തിന്റെയും ഉറവിടം നീരാളികളുടെ തലച്ചോറില് നിന്നല്ലെന്നാണ് ഗവേഷകര് കണ്ടെത്തിയിരിക്കുന്നത്.\nഭൂമിയിലെ മറ്റെല്ലാ ജീവികളിലും പരിണമിച്ചു വന്നിട്ടുള്ള തലച്ചോറില് കേന്ദ്രീകരിക്കുന്ന നാഢീവ്യവസ്ഥയില്‍നിന്ന് തികച്ചും വ്യത്യസ്തമാണ് നീരാളികളുടേതെന്ന് ഗവേഷകര് പറയുന്നു. തലച്ചോറിലേക്കെത്തുന്ന കേന്ദ്രീകൃത നാഡീവ്യവസ്ഥയ്ക്കൊപ്പം തന്നെ മറ്റ് ചില നാഡികള് കൂടി നീരാളികള്‍ക്കുണ്ട്. പ്രധാനമായും കൈകളില് കേന്ദ്രീകരിച്ചിരിക്കുന്ന ഈ ന്യൂറോണുകള്‍ക്ക് തലച്ചോറില്‍നിന്നുള്ള നിര്‍ദ്ദേശങ്ങള് ഇല്ലാതെ തന്നെ തീരുമാനങ്ങളെടുക്കാന് കഴിയുമെന്നാണ് ഗവേഷകര് വിവരിക്കുന്നത്.\nനീരാളികളുടെ ആകെ ന്യൂറോണുകളില് മൂന്നില് രണ്ടും ഇത്തരത്തില് കൈകളിലാണ് കേന്ദ്രീകരിച്ചിരിക്കുന്നതെന്ന് ഗവേഷകര് പറയുന്നു. വിഷമകരമായ കാര്യങ്ങള് ചെയ്യുമ്പോഴെല്ലാം തലച്ചോറിനേക്കാളും ശരീരത്തിന് നിര്‍ദേശം നല്‍കുന്നത് കൈകളിലെ ഈ ന്യൂറോണുകളാണ്. പ്രത്യേകിച്ചും ഇരയെ പിടിക്കുന്നതിനും നീന്തുന്നതിനുമെല്ലാം കൈകളെ സഹായിക്കുന്നത് ഇവയാണ്. അതേസമയം തന്നെ ഈ ന്യൂറോണുകള് പരസ്പരം ബന്ധപ്പെട്ടു കിടക്കുമ്പോഴും ഇവ ഒറ്റക്കെട്ടായി എങ്ങനെ തീരുമാനങ്ങളെടുക്കുന്നു എന്ന ചോദ്യവും ഉയര്‍ന്നു വരുന്നുണ്ട്. ഇതിന് ഇനിയും ഉത്തരം കണ്ടെത്തേണ്ടതുണ്ടെന്നാണ് വാഷിങ്ടണ് സര്‍വകലാശാലയിലെ ന്യൂറോ സയന്‍റിസ്റ്റായ ഡേവിഡ് ഗിറെ പറയുന്നത്.\nപസിഫിക്കിലെ ജയന്‍റ് ഒക്ടോപസ്, റെഡ് ഒക്ടോപസ് എന്നീ നീരാളികളിലാണ് ന്യൂറോണുകളുടെ പ്രവര്‍ത്തനത്തെ സംബന്ധിച്ച് പഠനം നടത്തിയത്. ഈ നീരാളികളുടെ ശരീരത്തിലുള്ള ഏതാണ്ട് 500 ന്യൂറോണുകളില് മുന്നൂറ്റി അന്‍പതിലധികം കേന്ദ്രീകരിച്ചിരിക്കുന്നത് നീരാളികളുടെ കൈകളിലാണണെന്നു ഗവേഷകര് പറയുന്നു. ഇവ ഗാങ്‌ലിയ എന്ന പേരിലുള്ള പല കൂട്ടങ്ങളായാണ് സ്ഥിതി ചെയ്യുന്നത്. ഇങ്ങനെ ഓരോ കൈകളില് തന്നെ പല ഗാങ്‌ലിയകള് ഉണ്ടാകും.\nഈ ഗാങ്‌ലിയകള് തമ്മിലാണ് ആശയവിനിമയം നടക്കുന്നതെന്നാണ് ഗവേഷകരുടെ ഇപ്പോഴത്തെ നിഗമനം. ഇത് ഒരു കൈക്കുള്ളില് തന്നെയും മറ്റ് കൈകളുമായും ന്യൂറോണുകള് തമ്മിലുള്ള സിഗ്നല് കൈമാറ്റം നടക്കും. നിലവില് ഈ ഗാങ്‌ലിയകളില് തന്നെയാണ് വിവരങ്ങള് വിലയിരുത്തി തീരുമാനമെടുക്കുന്ന പ്രവര്‍ത്തനങ്ങള് നടക്കുന്നതെന്ന കണക്കു കൂട്ടലിലാണ് ശാസ്ത്രലോകം ഇത് പ്രകാരം കൈകള്‍ക്ക് മറ്റ് കൈകള് എവിടെയാണെന്നു തിരിച്ചറിയാന് കഴിയും. പക്ഷേ നീരാളിയുടെ തലച്ചോറിന് ഇത് സംബന്ധിച്ച് വിവരമുണ്ടാകില്ല.\nതലച്ചോര് മരിച്ചാലും പ്രതികരിക്കുന്ന കൈകള്\nകൈകള്‍ക്ക് സ്വന്തമായി തീരുമാനമെടുക്കാനും പ്രതികരിക്കാനും കഴിവുള്ളതു കൊണ്ട് തന്നെ നീരാളികള് ചത്ത ശേഷവും കുറേ സമയത്തേക്ക് അവയുടെ കൈകള് സജീവമായിരിക്കുമെന്നാണ് ഗവേഷകര് പറയുന്നതും പഠനത്തില് കണ്ടെത്തിയതും. ഈ സമയത്ത് കൈകള് ഇര പിടിയ്ക്കാനും നീന്താനും മറ്റും ശ്രമിക്കും. പക്ഷേ വൈകാതെ ഹൃദയമിടിപ്പു കുറഞ്ഞു രക്തയോട്ടം നിലയ്ക്കുന്നതോടെ കൈകളും നിശ്ചലമാകും. അതുപോലെ തന്നെ ഒരു നീരാളിയുടെ ശരീരത്തില് നിന്ന് വേര്‍പെട്ട കയ്യും കുറേ സമയത്തേക്ക് പ്രവര്‍ത്തന ക്ഷമമായിരിക്കുമെന്നും ഗവേഷകര് പറയുന്നു.


'ആര് അജിത്കുമാര് അങ്ങനെ പറഞ്ഞിട്ടുണ്ടെങ്കില് അത് അങ്ങേയറ്റം വൃത്തികേടായി പോയി സര്'; നവംബർ 11ന് മംഗളം ടെലിവിഷനിൽ സംഭവിച്ചതെന്ത്?\n22 Nov 2017 8:33 AM GMT\nഹണിട്രാപ്പിനെ തുടര്‍ന്ന് മംഗളം ടിവി സിഇഒ ആര് അജിത് കുമാര് മാറിനിന്ന സാഹചര്യത്തില് പകരം സിഒഒ ആയി ചുമതലയേറ്റ സുനിത ദേവദാസ് ചാനലിന്റെ പടിയിറങ്ങി. അടുത്ത മാസം 15ന് അവര് കാനഡയിലേക്ക് തിരിക്കുന്നതായി ഫെസ്ബുക്കില് കുറിച്ചു. നവംബര് 11 മംഗളം ടിവിയില് നടന്ന ജീവനക്കാരുടെ സമരവുമായി ബന്ധപ്പെട്ടാണ് താന് രാജിവെയ്ക്കാന് തിരുമാനിച്ചതെന്ന് സുനിത തന്റെ ഫേസ്ബുക്ക് പോസ്റ്റില് കുറിച്ചു. ചാനലിലെ കോര്‍ഡിനേറ്റിങ് എഡിറ്റര് എംബി സന്തോഷിനെ പത്രത്തിലേക്ക് മാറ്റിയതുമായി ബന്ധപ്പെട്ട് ഇരുവരും തമ്മിലുളള ബന്ധം വഷളായിരുന്നു. സന്തോഷിനെ തരംതാഴ്ത്തിയെന്ന തോന്നലില് അയാള് ആസുത്രണം ചെയ്ത സമരം ചാനലിനു വന്‍നഷ്ടം ഉണ്ടാക്കിയെന്നും ഇക്കാര്യം താന് മാനേജിങ് ഡയറക്ടറെ അറിയിച്ചുവെന്നും സുനിത ഫേസ്ബുക്കില് വിശദീകരിക്കുന്നു. ഫേസ്ബുക്ക് പോസ്റ്റിന്റെ പൂര്‍ണ്ണരൂപം;\nനവംബർ 11 ശനിയാഴ്ച്ച മംഗളം ടെലിവിഷനിൽ സംഭവിച്ചത് എന്ത്?\nസാധാരണ പോലെ തുടങ്ങിയ ഒരു ദിവസം. 'മാരിവിൽ പോലെ മനസിജർ' എന്ന ട്രാൻസ്‌ജെൻഡർ ഷോയുടെ ഷൂട്ട് ഉണ്ടായിരുന്നതിനാൽ ഞാൻ രാവിലെ 8 മണിക്ക് തന്നെ ഓഫീസിൽ എത്തിയിരുന്നു. ഏകദേശം 10 മണിയായപ്പോൾ ഒരു കൂട്ടം ജീവനക്കാർ പെട്ടന്ന് പുറത്തിറങ്ങി പണിമുടക്കുകയാണെന്നു പ്രഖ്യാപിച്ചു.\nഎം ബി സന്തോഷിന്റേയും പ്രദീപിന്റെയും ഫിറോസ് സാലിയുടെയും ലക്ഷ്മി മോഹന്റെയും നേതൃത്വത്തിലായിരുന്നു സമരം. ജീവനക്കാർ ഇറങ്ങി വന്നു പുറത്തു നടന്നിരുന്ന ശ്യാമയുടെ ഷൂട്ട് പോലും നിർത്തിവെക്കണമെന്ന് ആവശ്യപ്പെട്ടു. വാർത്ത മുടങ്ങി.\n1. മിന്നൽ പണിമുടക്ക് നടത്തേണ്ട ഒരു സാഹചര്യവും അന്നേദിവസം മംഗളത്തിൽ ഉണ്ടായിരുന്നില്ല\n2. നോട്ടീസ് തരാതെയാണ് ഇവർ സമരം ചെയ്തത്\n3. ഒരു ന്യൂസ് ചാനലിനെ സംബന്ധിച്ച് കോടികളുടെ നഷ്ടം ഡയറക്ട് ആയും ഇൻഡയറക്ട് ആയും അന്നുണ്ടായി .\nതുടർന്ന് KUWJയുടെ ഭാരവാഹികളെ ഇവർ വിളിച്ചു വരുത്തുകയുണ്ടായി. അത്ഭുതകരം എന്ന് പറയട്ടെ ഇവർ അവരോട് ആവശ്യപ്പെട്ട ഒന്ന് പത്രപ്രവർത്തകയായ സുനിത വാർത്തകളിലും ന്യൂസ് റൂമിലും ഇടപെടരുത് എന്നായിരുന്നു. പത്രപ്രവർത്തകരുടെ 'മനുഷ്യാവകാശങ്ങൾക്ക്' വേണ്ടി നിലകൊള്ളുന്ന സംഘടനയായതിനാലാവും അവർ അതൊക്കെ കേട്ട് സന്തോഷമായി തിരിച്ചു പോയി.\nപിന്നീട് ടെലിവിഷന്റെ മാനേജിങ് ഡയറക്ടർ ആർ അജിത്‌കുമാറുമായി നടത്തിയ ചർച്ചയിലും ഈ ആവശ്യം അവർ മുന്നോട്ട് വച്ചു. ഹണി ട്രാപ് കേസിൽ പ്രതികളായവരുടെ ഒരു ഉദ്ദേശം എന്നെ ന്യൂസിൽ നിന്നും മാറ്റുക എന്നതാണെന്നും ഞാൻ ന്യൂസിൽ ഇടപെടുകയാണെങ്കിൽ ഇവരുടെ താല്പര്യങ്ങൾ സംരക്ഷിക്കാൻ ഇവർക്ക് കഴിയാത്തതാവും കാരണം എന്നും അന്ന് എനിക്ക് മനസ്സിലായി.\nഅന്ന് ആ നിമിഷം ഞാൻ മംഗളത്തിൽ നിന്നും രണ്ടാമതൊന്നു ആലോചിക്കാതെ മാറി നില്‍ക്കാൻ തീരുമാനിച്ചു . കാരണം,\n1. ഞാൻ മംഗളം ടെലിവിഷന്റെ സി ഒ ഒ ആണ്. അടിസ്ഥാനപരമായി പത്രപ്രവർത്തകയും ആണ്. സ്ഥാപനത്തിന്റെ ചില ഇടത്ത് കയറാത്ത, ചില കാര്യങ്ങളിൽ ഇടപെടാത്ത ഒരു സി ഒ ഒ ആയിരിക്കാൻ താല്പര്യമില്ല. അതിനുപുറമെ ഈ പിഗ് ഫൈറ്റിൽ പങ്കു ചേർന്ന് എന്റെ ദേഹത്ത് ചെളി പറ്റിക്കാൻ തീരെ താല്പര്യമില്ല.\n2. സ്ഥാപനം പൂട്ടിക്കുക എന്ന വ്യക്തമായ ലക്ഷ്യത്തോടെ പ്രവർത്തിക്കുന്ന അഞ്ചു പേരെങ്കിലും അവിടെയുണ്ട് . അതവർ ഘട്ടം ഘട്ടമായി നടപ്പാക്കി കൊണ്ടിരിക്കുകയാണ്. അതിനു ആക്കം കൂട്ടുന്ന ഒന്നായിരുന്നു നോട്ടീസ് തരാതെയുള്ള ഈ മിന്നൽ പണിമുടക്ക് പോലും.\n3. സമരം കഴിഞ്ഞു ഒരു പത്രപ്രവർത്തകൻ എന്നോട് നടന്നതെന്താണ് എന്ന് വിശദീകരിക്കുകയുണ്ടായി. അത് എന്നെ സംബന്ധിച്ചിടത്തോളം എല്ലാ അർത്ഥത്തിലും ഹൃദയഭേദകമായിരുന്നു. ബാർക്ക് റേറ്റിങ് കുത്തനെ ഇടിഞ്ഞു കൊണ്ടിരിക്കുന്ന ഒരവസ്ഥ ആയിരുന്നു. ന്യൂസിന്റെ ചുമതലയുള്ള വ്യക്തി, അതിൽ പൂർണ പരാജയമാണെന്ന് മനസ്സിലാക്കിയ മാനേജ്മെന്റ് അദ്ദേഹത്തെ പത്രത്തിലേക്ക് മാറ്റി നിയമിക്കാൻ തീരുമാനിച്ചു. അതിന്റെ മുന്നോടിയായി അദ്ദേഹത്തെ റീഡെസിഗ്നേറ്റ് ചെയ്ത ഓർഡർ നവംബർ 10 നു വൈകുന്നേരം നൽകി.\nസ്വന്തം സ്ഥാനം നഷ്ടപ്പെടുമെന്ന അദ്ദേഹത്തിൻറെ തോന്നലിൽ നിന്നും ഉടലെടുത്ത സമരമായിരുന്നു 11 നു നടന്നത്. സമരത്തിന് നേതൃത്വം നൽകിയവരുടെ ഉദ്ദേശം അയാളുടെ ജോലിയും ശമ്പളവും സംരക്ഷിക്കുക എന്നത് മാത്രമായിരുന്നു . സമരം ചെയ്യാൻ ഒരാൾ തീരുമാനിച്ചു. അയാൾ മറ്റേയാളോട് പറഞ്ഞപ്പോൾ അയാൾ ബുദ്ധി ഉപദേശിച്ചു.\nഇക്കാര്യത്തിന് സമരം ചെയ്താൽ പരാജയപ്പെടും. ഇത് യുദ്ധമാണ്. ഇവിടെ ജയിക്കാനായി എന്ത് തന്ത്രവും പ്രയോഗിക്കണം എന്ന്. അവർ യുദ്ധം വിജയിക്കാനുള്ള തന്ത്രം പ്ലാൻ ചെയ്തു. സുനിതയെ ടാർഗറ്റ് ചെയ്താലേ മീഡിയ അറ്റെൻഷൻ കിട്ടു. അപ്പോൾ അതിനായി സമരം ചെയ്യണം. വിഷയം സുനിതയുടെ തൊഴിൽ പീഡനം, ശമ്പളമില്ലായ്മ, അത്, ഇത് ഒക്കെ. അതിനിടക്ക് അപ്രധാനമായ ഒരാവശ്യമായി ന്യൂസ് ചുമതലയുള്ള വ്യക്തിയുടെ ജോലിക്കാര്യം പറയാം.\nസമരത്തിന് നേതൃത്വം നൽകിയവരിൽ ഒരാൾ തന്നെ എന്നോട് ഇത് പറഞ്ഞപ്പോൾ സത്യത്തിൽ ഞാൻ ഞെട്ടിപ്പോയി. എത്ര അപകടകരമായ ഒരു സ്ഥലത്താണ് ഞാൻ നിൽക്കുന്നത് എന്നെനിക്ക് വീണ്ടും ഉറപ്പായി.\nഅതിനു മുൻപത്തെ ആഴ്ച സോളാർ റിപ്പോർട്ട് വന്ന ദിവസം (9-11-2017) ന്യൂസ് റൂമിൽ നടന്ന ചില ഗുരുതര വീഴ്ചകൾ ഞാൻ മാനേജ്മെന്റിന് റിപ്പോർട്ട് ചെയ്തിരുന്നു. ഇക്കാര്യത്തിൽ പരിഹാരമില്ലാത്ത മുന്നോട്ട് പോകാൻ കഴിയില്ലെന്നും സ്ഥാപനം പൂട്ടാനാണ് ചിലരുടെ ശ്രമം എന്നും അതിനു നടപടിയും പരിഹാരവും ഉണ്ടായില്ലെങ്കിൽ നവംബര് 15 മുതൽ ഞാൻ ജോലി അവസാനിപ്പിക്കുകയാണെന്നും ഒഫീഷ്യൽ ലെറ്റർ ആയി എഴുതി മാനേജ്മെന്റിന് നൽകിയിരുന്നു.\nഞാൻ ചൂണ്ടിക്കാട്ടിയ ഗുരുതര വീഴ്ചകളിൽ നടപടിയുണ്ടായില്ല. കൂട്ടത്തിൽ എന്നെ അപകടത്തിൽ പെടുത്താനും നാണം കെടുത്താനും ഉള്ള ആസൂത്രിത ശ്രമവും കൂടി ചില ജീവനക്കാരുടെ ഭാഗത്തു നിന്നും ഉണ്ടായപ്പോൾ നിലവിലെ അവസ്ഥയിൽ മംഗളത്തിൽ തുടരേണ്ടതില്ല എന്ന് ഞാൻ തീരുമാനിച്ചു. അതിനുള്ള കാരണങ്ങൾ;\n1. എന്റെ സമയം ഞാൻ മംഗളത്തിൽ ചെലവഴിക്കുന്നുണ്ടെങ്കിൽ സ്ഥാപനം നന്നാവണം എന്നെനിക്ക് നിർബന്ധമുണ്ട്. മാറ്റം വേണം. ഹണി ട്രാപ് വാർത്ത ചെയ്ത അതെ സംസ്ക്കാരത്തിൽ മുന്നോട്ടു പോകാൻ കഴിയില്ല.\n2. സ്ഥാപനം പൂട്ടാൻ കച്ചകെട്ടിയിറങ്ങിയവർക്കൊപ്പം പ്രവർത്തിക്കാൻ ഒരു കാരണവശാലും കഴിയില്ല.\n3. എന്നെ അപകടത്തിൽ ചാടിച്ചു കുഴപ്പങ്ങൾ മനഃപൂർവം ഉണ്ടാക്കുന്നവർക്കൊപ്പം പ്രവർത്തിക്കാൻ കഴിയില്ല.\n4. എന്നെ മുന്നിൽ നിർത്തി പഴയ പണി തുടരുന്നവർക്കൊപ്പം നില്‍ക്കാനും ആവില്ല .\n5. ചിലർ തങ്ങളുടെ വ്യക്തി താൽപര്യങ്ങൾക്കു വേണ്ടി ഒരു മാധ്യമസ്ഥാപനത്തെയും അവിടത്തെ ചില ജീവനക്കാരെയും ഉപയോഗിക്കുന്നത് മിണ്ടാതെ കണ്ടു കൊണ്ടിരിക്കാൻ ആവില്ല.\n6. ഇതിനൊക്കെ പുറമെ മാർക്കറ്റിങ് പണി എടുക്കാം എന്ന് പറഞ്ഞു ഇതിനു മുൻപ് ജോലി ചെയ്ത എല്ലാ സ്ഥാപനവും തകർക്കുകയും ചെയ്ത പുതിയ ഒരവതാരം സ്ഥാപനത്തിന്റെ ഭാഗമാവുകയും ആ പണിയൊഴികെ ബാക്കി എല്ലാവരും ചെയ്യുന്ന എല്ലാ പണികളിലും അദ്ദേഹം ഇടപെട്ട് സ്വസ്ഥത പോലും നശിപ്പിക്കുകയും ചെയ്തപ്പോൾ സത്യത്തിൽ മതിയായി. ജീവനും കൊണ്ട് രക്ഷപ്പെട്ടാൽ മതി എന്നായി.\nഒരു കൂട്ടം സ്ഥാപിത താൽപര്യക്കാർ കയ്യടക്കിയ സ്ഥാപനം ഇങ്ങനെയൊക്കെയേ ആവൂ. സത്യത്തിൽ ഹണി ട്രാപ് പ്രതികൾ കേസിന്റെ പേരും പറഞ്ഞു സ്ഥാപനത്തെ ബ്ലാക്ക് മെയിൽ ചെയ്യുകയാണ്. വ്യക്തികളെ ഇമോഷണൽ ബ്ലാക്ക്‌മെയിലിങ് ചെയ്യുകയാണ്. അതിൽ നിന്നും സ്ഥാപനവും വ്യക്തികളും രക്ഷപ്പെടാൻ കുറച്ച് സമയം എടുക്കും. ഈ വൃത്തികെട്ട ബ്ലാക്ക് മെയിലിങ് കണ്ടുകൊണ്ടിരിക്കാനുള്ള ക്ഷമ ഇല്ലാത്തതിനാൽ പടിയിറങ്ങുന്നു.\nചില തോൽവികൾ വലിയ വിജങ്ങളാണ്. ഹണി ട്രാപ് പ്രതികളുടെ പിഗ് ഫൈറ്റിൽ ഞാൻ തോറ്റതായി കരുതി അവർ സന്തോഷിക്കുന്നുണ്ടാവും. എന്നാൽ എന്നെ സംബന്ധിച്ച് ജീവനും കൊണ്ട്, പ്രത്യേകിച്ച് ഒരു ചീത്തപ്പേരും ഇല്ലാതെ, ഒരു കേസിലും പ്രതിയാവാതെ മംഗളം ടെലിവിഷനിൽ നിന്നും ഇറങ്ങാൻ കഴിഞ്ഞതാണ് എന്റെ ജീവിതത്തിലെ തന്നെ ഏറ്റവും വലിയ വിജയം. ഇവരുടെ ഇടയിൽ നിന്നും രക്ഷപ്പെടുന്നതാണ് ഏറ്റവും വലിയ ആശ്വാസം.\n90 ദിവസം മംഗളത്തിൽ ജോലി ചെയ്തു. അതിൽ 88 ദിവസവും മംഗളത്തിനകത്തു തന്നെ ഉണ്ടായിരുന്നു. എനിക്ക് ആവുന്നത് ചെയ്യാൻ കഴിഞ്ഞു. ചെയ്യണമെന്ന് ആഗ്രഹിച്ച പലതും അവിടത്തെ സ്ഥാപിത താൽപര്യക്കാർ കാരണം ചെയ്യാൻ കഴിഞ്ഞില്ല.\nപക്ഷെ അവിടെ ചെന്നത് കൊണ്ടുണ്ടായ പ്രധാന നേട്ടമായി പറയാൻ ആഗ്രഹിക്കുന്നത് ഇതാണ്.\nസ്ഥാപനം പൂട്ടാനായി പ്രവർത്തിക്കുന്ന5പേര് അവിടെയുണ്ടെന്ന് എനിക്ക് തിരിച്ചറിയാൻ കഴിഞ്ഞു. അവരെ മറ്റു ചിലർക്ക് ചൂണ്ടി കാണിച്ചു കൊടുക്കാൻ കഴിഞ്ഞു. അതെ അത് തന്നെയാണ് ഞാൻ സ്ഥാപനത്തോട് ചെയ്ത ഏറ്റവും വലിയ പുണ്യ പ്രവൃത്തി. എന്റെ മംഗളത്തിലെ ദൗത്യവും നിയോഗവും. അത് പൂർത്തിയാക്കിയതിനാൽ തിരിച്ചു പോകുന്നു.\nമാനേജ്മെന്റിന് കാര്യങ്ങൾ മനസ്സിലായിട്ടുണ്ടെന്നു കരുതുന്നു. അതിനാൽ ഇനിയുള്ള അവരുടെ ഇടപെടൽ സ്ഥാപനത്തിൽ ഗുണകരമായ മാറ്റങ്ങൾ കൊണ്ടു വരുമെന്ന് പ്രതീക്ഷിക്കുന്നു, ആഗ്രഹിക്കുന്നു.\nമംഗളം എന്നാൽ ഈ വിരലിലെണ്ണാവുന്ന നാലോ അഞ്ചോ വ്യക്തികൾ അല്ലാത്തതിനാൽ എല്ലാ പ്രശ്നങ്ങളെയും അതിജീവിക്കാൻ സ്ഥാപനത്തിനും അമരക്കാർക്കും കഴിയുമെന്ന് പ്രതീക്ഷിക്കുന്നു. കുറച്ചു ദിവസമെങ്കിലും സ്ഥാപനത്തിന്റെ ഭാഗമായിരുന്നു വ്യക്തി എന്ന നിലയിൽ മുൻനിര ന്യൂസ് ചാനൽ ആവാൻ മംഗളത്തിന് ഭാവിയിൽ കഴിയട്ടെ എന്നാശംസിക്കുന്നു. ആഗ്രഹിക്കുന്നു.\nപടിയിറങ്ങുമ്പോൾ ആർ അജിത്‌കുമാറിനോടും മാനേജ്മെന്റിന്റെ ഭാഗമായിരിക്കുന്നു എല്ലാവരോടും നന്ദി ഉണ്ട്. കാരണം എല്ലാ തരത്തിലുമുള്ള മാറ്റത്തിനു അവർ തയ്യാറായിരുന്നു. സത്യത്തിൽ അവരുടെ എല്ലാ ബ്രാൻഡിനെയും തകർക്കുന്ന പോലെ പ്രവർത്തിക്കുന്ന കുറച്ചു മനുഷ്യരാണ് എല്ലാ പ്രശ്നങ്ങൾക്കും കാരണം.\nഅവരൊട്ടു സ്ഥാപനം വിട്ടു പോകുകയുമില്ല. നന്നാവുകയുമില്ല. മറ്റുള്ളവരെ പണിയെടുക്കാൻ അനുവദിക്കുകയുമില്ല.\nഅപ്പൊ ഞാൻ അങ്ങ് മതിയാക്കി. ഞാനായിട്ട് തന്നെ മതിയാക്കി. നിങ്ങൾ ആരും എന്നോട് അവിടെ ഇനിയും തുടരാൻ പറയില്ലെന്ന് എനിക്ക് അറിയാം. ഒരു വരി കൂടി ... കേരളത്തിലെ എല്ലാ മികച്ച മാധ്യമപ്രവർത്തകരെയും ഞാൻ മംഗളത്തിന്റെ ഭാഗമാവാൻ വിളിച്ചിരുന്നു. സംസാരിച്ചിരുന്നു. അപ്പോഴൊക്കെ അവർ വരാതിരിക്കാനുള്ള കാരണമായി ചൂണ്ടിക്കാണിച്ചത് ഞാൻ ഇപ്പോൾ പറയുന്ന ഈ കാരണങ്ങൾ ഒക്കെ തന്നെയാണ്. എന്നിട്ടും ഞാൻ ഉറച്ചു വിശ്വസിച്ചിരുന്നു പുറത്തു നിന്നും കുറച്ചു പേര് വന്നു കഴിയുമ്പോൾ ഇതൊക്കെ ശരിയാവും എന്ന്.\nഎന്നാൽ മിന്നൽ പണിമുടക്കോടെ എനിക്ക് മനസ്സിലായി സ്ഥാപനത്തിനകത്തു നിന്ന് സ്ഥാപനത്തെ തകർക്കാൻ ശ്രമിക്കുന്ന വിരലിലെണ്ണാവുന്നവർക്ക് സ്ഥാപനം എന്ന് പറയുന്നത് ഒരു വിഷയമേ അല്ലെന്നു. അവനവൻ കാര്യം മാത്രമേ ഉള്ളു എന്ന്.\nഈ സമരക്കാരിൽ ഒരാൾ പോലും ഞാൻ, ഞാൻ എന്നല്ലാതെ മംഗളം എന്ന് പറയുന്നത് ഇക്കാലത്തിനിടക്ക് ഒരിക്കൽ പോലും കേട്ടിട്ടില്ല. അതെ അത് തന്നെയാണ് കുഴപ്പം. സ്ഥാപനവും സ്ഥാപനത്തിന്റെ ഭാവിയും ഇവർക്കൊന്നും പ്രശ്‌നമേയല്ല. ഇത് പൂട്ടി പോയാലും കുഴപ്പമൊന്നുമില്ലെന്ന് ചിലർ പറയുകയും ചെയ്തു. അതവർ ഇപ്പോഴും പറഞ്ഞു കൊണ്ടേയിരിക്കുന്നു.\nഅപ്പൊ എല്ലാരും എന്നെ കുറച്ചു സ്നേഹിച്ചോളൂ. എനിക്ക് കുറച്ചു മുറിവേറ്റിട്ടുണ്ട് . അത് പെട്ടന്നുണങ്ങാൻ സ്നേഹം നല്ല മരുന്നാണ്.\nപഠിച്ച എല്ലാ പുതിയ പാഠങ്ങൾക്കും നന്ദി.\nഅതെസമയം, സുനിതയെ നിയമിച്ചത് മൂന്ന് മാസത്തേക്കായിരുന്നുവെന്നും സുനിതയുടെ പ്രകടനം മോശമായിരുന്നുവെന്നും ആര് അജിത് കുമാര് ഓണ്‍ലൈന് മാധ്യമത്തോട് വെളിപ്പെടുത്തി. അതിനോട് പ്രതികരിച്ചുകൊണ്ട് സുനിത നില്‍കിയ മറുപടി "ആര് അജിത്കുമാര് അങ്ങനെ പറഞ്ഞിട്ടുണ്ടെങ്കില് അത് അങ്ങേയറ്റം വൃത്തികേടായി പോയി സര്" എന്നാണ്.\nAK Sasindran Honey Trap Mangalam TV MB Santhosh R Ajithkumar Sunitha Devadas


ഹൈപ്പർസോണിക് മിസൈൽ അവസാന ഘട്ടപരീക്ഷണവും വിജയമെന്ന് ഉത്തര കൊറിയ - BN NEWS\nഹൈപ്പർസോണിക് മിസൈൽ അവസാന ഘട്ടപരീക്ഷണവും വിജയമെന്ന് ഉത്തര കൊറിയ\nJanuary 12, 2022 January 12, 2022 admin\tbnnews malayalam, bnnewstv, defence news, malayalam news\nസിയോൾ: ഹൈപ്പർസോണിക് മിസൈൽ അവസാന ഘട്ട പരീക്ഷണവും വൻവിജയമെന്ന് ഉത്തര കൊറിയ. അമേരിക്കയെ മുഖ്യശത്രുവായിക്കണ്ട് വെല്ലുവിളിക്കുന്ന ഉത്തര കൊറിയൻ ഭരണാധികാരി കിം ജോംഗ് ഉന്നാണ് ഹൈപ്പർ സോണിക് മിസൈൽ പരീക്ഷണവിവരം പുറത്തുവിട്ടത്. രാജ്യത്തിന്റെ സുരക്ഷയിൽ തന്ത്രപരമായ വിജയമെന്നാണ് കിം മിസൈൽ പരീക്ഷണ വിജയത്തെ വിശേഷിപ്പിച്ചത്.\n‘അത്യാധുനികമായ സാങ്കേതിക വിദ്യയാണ് പുതിയ മിസൈലിന്റെ പ്രത്യേകത. വേഗതയുടെ ഏറ്റവും പുതിയ മുഖമാണ് ഹൈപ്പർസോണിക്. അതിന്റെ അവസാന പരീക്ഷണവും ലക്ഷ്യം ഭേദിച്ചിരിക്കുന്നു. എല്ലാ സാങ്കേതിക സംവിധാനങ്ങളും കൃത്യമായിട്ടാണ് പ്രവർത്തിക്കുന്നത്’ കൊറിയൻ സെൻട്രൽ ന്യൂസ് ഏജൻസി അറിയിച്ചു.\nതൊടുത്ത മിസൈൽ വായുവിൽ നീങ്ങുന്നതും, ലക്ഷ്യം കണ്ടെത്തുന്നതും ഭേദിക്കുന്നതുമാണ് പരീക്ഷിച്ചത്. ജലത്തിനടിയിൽ നിന്നും തൊടുത്ത് മുകളിലെത്തി 1000 കിലോമീറ്റർ ദൂരം താണ്ടുന്നതാണ് കൊറിയയുടെ പുതിയ ഹൈപ്പർ സോണിക് മിസൈൽ. കൊറിയൻ ഭരണാധികാരി നേരിട്ട് മിസൈൽ പരീക്ഷണം കാണാനെത്തി. 2020 മാർച്ചിലും കിം മിസൈൽ പരീക്ഷണം നേരിട്ട് കണ്ടിരുന്നു. ഇത്തവണ കിംമ്മിന്റെ സഹോദരി കിം യോ ജോംഗും സന്നിഹിതയായിരുന്നു.\n← കര്‍ഷകരുടെ പ്രതിഷേധത്തെക്കുറിച്ച് പഞ്ചാബ് പോലീസിന് എല്ലാം അറിയാമായിരുന്നു; എന്നാല് വേണ്ടത്ര സുരക്ഷയൊരുക്കിയില്ലെന്ന് റിപ്പോര്‍ട്ട്\nജപ്പാന്, സിംഗപ്പൂര് പാസ്സ്പോര്‍ട്ടുകള് സൂപ്പര് പവര്; രണ്ടാമത് ദക്ഷിണ കൊറിയയുടെയും ജര്‍മ്മനിയുടെയും പാസ്സ്പോര്‍ട്ടുകള്; ഇന്ത്യന് പാസ്സ്പോര്‍ട്ടുമായി വിസയില്ലാതെ യാത്ര ചെയ്യാവുന്നത് 58 രാജ്യങ്ങളിലേക്ക് →\nചരിത്രം കുറിക്കാന് മോഡി ലഹരി ഉപയോഗം! അടിമുടി ഇനി നിയമം മാറും! അവര് ഇരകള് |P M MODI|BN NEWS\nചൈനയെ അടക്കം വിറപ്പിച്ച് ഇന്ത്യയ്ക്ക് പുതിയ ആയുധം എത്തി!DEFENCENEWS|NATIONALNEWS|BNNEWS|